|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. birželio 30 d. |
| sprendimu Nr. T1-190 |

**KLAIPĖDOS MIESTO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDRASIS PLANAS**

**I SKYRIUS**

**BENDROSIOS NUOSTATOS**

1. Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrasis planas (toliau – Tinklo pertvarkos planas) nustato Klaipėdos miesto savivaldybės bendrojo ugdymo mokyklų tinklo pertvarkos tikslą, uždavinius, pagrindinių rezultatų rodiklius ir tinklo pertvarkos vertinimą.
2. Tinklo pertvarkos planu siekiama sukurti optimalų Klaipėdos miesto savivaldybės (toliau – Savivaldybė) bendrojo ugdymo mokyklų (toliau – mokykla) tinklą ir užtikrinti Savivaldybėje vykdomos tinklo pertvarkos tęstinumą: Savivaldybės tarybos 2004 m. balandžio 8 d. sprendimu Nr. 1-117 patvirtintas Savivaldybės mokyklų tinklo pertvarkos iki 2012 m. bendrasis planas buvo orientuotas į mokyklų struktūrinius pertvarkymus, atsisakant vidurinių mokyklų, Savivaldybės mokyklų tinklo pertvarkos 2012–2015 metų bendruoju planu, patvirtintu Savivaldybės tarybos 2012 m. sausio 26 d. sprendimu Nr. T2-1, ir Savivaldybės mokyklų tinklo pertvarkos 2016–2020 metų bendruoju planu, patvirtintu Savivaldybės tarybos 2016 m. balandžio 28 d. sprendimu Nr. T2‑119, be struktūrinių pertvarkymų, buvo siekiama užtikrinti privalomojo ir visuotinio švietimo prieinamumą bei didinti ugdymo programų įvairovę ir švietimo paslaugų pasiūlą.
3. Tinklo pertvarkos planas parengtas, vadovaujantis Lietuvos Respublikos švietimo įstatymu (toliau – Švietimo įstatymas), Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliau – Tinklo kūrimo taisyklės), Klaipėdos miesto 2021–2030 m. strateginio plėtros plano koncepcija, patvirtinta Savivaldybės tarybos 2020 m. rugsėjo 24 d. sprendimu Nr. T2-230, Klaipėdos miesto savivaldybės 2021–2030 metų strateginiu plėtros planu, patvirtintu Savivaldybės tarybos 2021 m. gegužės 27 d. sprendimu Nr. T2-135.
4. Tinklo pertvarkos plano strateginis tikslas – užtikrinti Savivaldybės mokyklų ugdymo kokybę ir prieinamumą, veiksmingai panaudojant išteklius.
5. Tinklo pertvarkos plano uždaviniai:
	1. sudaryti sąlygas asmenims kokybiškai ugdytis pagal privalomo ir visuotinio švietimo programas, pagerinti savo mokymo(si) pasiekimus ir įgyti bendrąjį išsilavinimą;
	2. užtikrinti tolygų mokinių srautų pasiskirstymą, racionaliai panaudojant švietimo infrastruktūrą;
	3. valdyti mokytojų kaitos procesus, užtikrinant mokytojų poreikį ir galimybes jų kompetencijų plėtrai.
6. Tinklo pertvarkos plane vartojamos Švietimo įstatyme ar kituose dokumentuose apibrėžtos sąvokos:
	1. **Netradicinės klasės** – klasės, kuriose įgyvendinamos netradicinio ugdymo programos.
	2. **Netradicinio ugdymo programos** – programos, kuriose taikomi Lietuvos Respublikos švietimo, mokslo ir sporto ministro (toliau – ŠMSM) patvirtintų netradicinio ugdymo sampratų (Montesori, Valdorfo pedagogikų, Klasikinio ugdymo, Jūrų kadetų ugdymo ir kitų) ir specializuoto ugdymo krypties programų (išskirtinių gabumų sportui, menui, kalboms, mokslui) elementai, netradicinio ugdymo turinio tarptautinių, šalies programų projektai arba mokyklos direktoriaus patvirtintos kryptingo meninio ugdymo programos.
	3. **Privalomasis švietimas** – Lietuvos Respublikos (toliau – LR) piliečiams, gyvenantiems LR, ir užsieniečiams, turintiems teisę nuolat ar laikinai gyventi LR, privalomas ir valstybės garantuojamas ugdymas iki 16 metų pagal priešmokyklinio, pradinio, pagrindinio ugdymo programas.
	4. **Specialieji ugdymosi poreikiai** –pagalbos ir paslaugų ugdymo procese reikmė, atsirandanti dėl išskirtinių asmens gabumų, įgimtų ar įgytų sutrikimų, nepalankių aplinkos veiksnių.
	5. **STEAM mokykla** – mokykla, kurioje pagilintai mokoma gamtos mokslų (biologija, chemija, fizika, geografija), technologijų, inžinerijos, matematikos ar menų dalykų.
	6. **Švietimo pagalba** – mokiniams, jų tėvams (globėjams, rūpintojams), mokytojams ir švietimo teikėjams specialistų teikiama pagalba, kurios tikslas – didinti švietimo veiksmingumą.
	7. **Universitetinės klasės (gimnazija)** – klasės (gimnazija), kurių veikla organizuojama pagal Savivaldybės tarybos patvirtintą ir su Klaipėdos universitetu suderintą modelį.
	8. **Visuotinis švietimas** – visiems LR piliečiams ir užsieniečiams, turintiems teisę nuolat ar laikinai gyventi LR, valstybės laiduojamas švietimas.

**II SKYRIUS**

**SAVIVALDYBĖS MOKYKLŲ TINKLO PERTVARKOS 2016–2020 METŲ BENDROJO PLANO ĮGYVENDINIMO ANALIZĖ**

1. Atlikus Savivaldybės mokyklų tinklo pertvarkos 2016–2020 metų bendrojo plano įgyvendinimo vertinimą, atsižvelgus į pasiektus kiekybinius ir kokybinius rezultatus mokinių ugdymosi poreikių tenkinimo, mokyklų struktūros ir infrastruktūros, mokytojų kompetencijų tobulinimo srityse, teikiamos tokios išvados:
	1. įgyvendinant uždavinį – ***sudaryti sąlygas mokiniams įgyti išsilavinimą pagal įvairias ugdymo programas***:
		1. sudarytos galimybės mokiniams rinktis mokyklas, įgyvendinančias specializuoto ugdymo krypties programų (1 mokykla daugiau, nei planuota) ar netradicinio ugdymo sampratų elementus (4 mokyklomis daugiau, nei planuota);
		2. pradėtos įgyvendinti akredituotos tarptautinio bakalaureato programos anglų kalba(VšĮ Klaipėdos „Universa Via“ tarptautinėje mokykloje – pradinio ugdymo programa, Klaipėdos licėjuje – vidurinio ugdymo programa);
		3. pasiekti aukštesni, nei planuoti 2020 m., nacionaliniai mokinių pasiekimų patikrinimų (toliau – NMPP) rodikliai 4 ir 8 klasėse;
		4. neįvykdytos tos priemonės, kurios susijusios su švietimo dokumentų, ugdymo lėšų apskaičiavimo metodikos kaita ar keičiamu Tinklo pertvarkos planu (priemonės, susijusios su atskirų klasių steigimu mokiniams, turintiems vidutinių specialiųjų ugdymosi poreikių ar emocijų ir elgesio problemų Litorinos mokykloje, alternatyviojo ugdymo modelių diegimu Ievos Simonaitytės mokykloje);
		5. uždavinio įgyvendinimo vertinimas pagal siektinų rezultatų rodiklius ir numatytus atlikti pokyčius:

| ***Iki 2020 m. planuota*** | ***2020 m. faktas*** |
| --- | --- |
| Viena iš mokyklų, organizuojančių ugdymą nuotoliniu būdu, turi teisę išduoti pradinio ir pagrindinio išsilavinimo pažymėjimus | Visose mokyklose buvo atliktas pasirengimo vykdyti nuotolinį mokymą(si) pagal ŠMSM nustatytus kriterijus vertinimas. Visos mokyklos vykdo nuotolinį mokymą(si)  |
| NMPP taškai 4 klasių mokinių yra +0,4, 6 klasių – +0,6 | 2020 m. NMPP nebuvo vykdomi. 2019 m. rašymo testo 4 klasių mokinių taškai buvo +0,44, 6 klasių – + 0,54 |
| Įsteigtos atskiros klasės mokiniams, turintiems vidutinių specialiųjų ugdymosi poreikių ar emocijų ir elgesio problemų | Litorinos mokykloje įsteigtos klasės tik didelių specialiųjų ugdymosi poreikių ar emocijų ir elgesio sutrikimų turintiems mokiniams (pagal pasikeitusius teisės aktus vidutinių specialiųjų ugdymosi poreikių turintiems mokiniams specialiojoje mokykloje steigti klasių negalima, emocijų ir elgesio sutrikimų turintys mokiniai specialiojoje mokykloje gali būti mokomi dvejus metus) |
| Įdiegti Alternatyviojo ugdymo modeliai jaunimo mokykloje | Suaugusiųjų gimnazijoje, dirbant su jaunimo klasių mokiniais, pradėti taikyti Alternatyviojo ugdymo modelių elementai: 1) Tinklinio bendradarbiavimo (į pagalbos vaikui teikimą įtraukiamas mokinys, tėvai, mokyklos bendruomenė; mokiniui teikiama kompleksinė pagalba); 2) Komunikacinio (orientuotasi į komunikaciją tarp visų mokyklos bendruomenės grandžių: vaikų, tėvų, pedagogų, pagalbos specialistų); 3) Produktyviojo mokymosi (9–10 klasių mokiniams per ikiprofesinio mokymo pamokas ir projektus) |
| Suformuotos atskiros sporto klasės vienoje arba keliose mokyklose ir pagal galimybes bei poreikį pasiruošta sporto gimnazijos veiklai | Suformuotos pagrindinio ugdymo II dalies ir vidurinio ugdymo kartu su sporto ugdymu klasės: Vytauto Didžiojo gimnazijoje II–III klasės (toliau formuojama nebebus), „Aukuro“ gimnazijoje I–II klasės (toliau bus formuojamos) |
| Vykdomos naujai pasirinktos programos: kryptingo meninio ugdymo (2 mokyklose), pradinio su inžineriniu ugdymu ir pagrindinio su inžineriniu ugdymu (1 mokykloje) | Vykdomos naujai pasirinktos programos 4 mokyklose: „Žaliakalnio“ gimnazijoje ir Liudviko Stulpino progimnazijoje vykdomos kryptingo meninio ugdymo programos (2 mokyklos), Martyno Mažvydo progimnazijoje – pradinio ir pagrindinio ugdymo I dalies kartu su inžineriniu ugdymu, Baltijos gimnazijoje – pagrindinio II dalies ir vidurinio ugdymo kartu su inžineriniu ugdymu (2 mokyklos) |
| Įgyvendinami naujai pasirinktų ugdymo sampratų (koncepcijų) elementai 6 mokyklose | Įgyvendinami naujai pasirinktų ugdymo sampratų elementai 10 mokyklų: „Aukuro“ gimnazijoje ir Maksimo Gorkio progimnazijoje – Humanistinės kultūros ugdymo menine veikla sampratos (2 mokyklos), „Vėtrungės“ gimnazijoje ir Tauralaukio progimnazijoje – Ekologijos ir aplinkos technologijų ugdymo sampratos (2 mokyklos), „Žemynos“ gimnazijoje ir „Versmės“ progimnazijoje – Klasikinio ugdymo sampratos (2 mokyklos), „Santarvės“ progimnazijoje ir „Gilijos“ pradinėje mokykloje – Sporto ir sveikatos ugdymo sampratos (2 mokyklos), Simono Dacho progimnazijoje – Novatoriško verslumo ugdymo sampratos (1 mokykla), Jūrų kadetų mokykloje – Jūrų kadetų ugdymo sampratos (1 mokykla)  |

* 1. įgyvendinant uždavinį **– *garantuoti tolygų mokinių srautų pasiskirstymą ir lanksčiai valdyti mokytojų kaitos procesus***:
		1. įvykdyti struktūriniai pertvarkymai 6 pagrindinių mokyklų į progimnazijas (M. Gorkio, „Pajūrio“, „Santarvės“, „Saulėtekio“, Vitės, „Vyturio“), Suaugusiųjų gimnazijos į suaugusiųjų su jaunimo skyriumi, 3 mokyklų-darželių į lopšelius-darželius („Šaltinėlio“, „Pakalnutės“, „Nykštuko“), I. Simonaitytės mokyklos, perkeliant jaunimo klases į Suaugusiųjų gimnaziją, keičiant pavadinimą į Jūrų kadetų mokyklą ir ugdymo turinį;
		2. suformuotos priešmokyklinio ugdymo grupės (toliau – priešmokyklinės grupės) 5 progimnazijose (M. Gorkio, Vitės, P. Mašioto, „Smeltės“, L. Stulpino) ir sukomplektuotos universitetinės klasės (inžinerinio ugdymo) Baltijos gimnazijoje, kurių veikla organizuojama, vadovaujantis Savivaldybės tarybos 2019 m. liepos 25 d. sprendimu Nr. T2-208 patvirtintu ir su Klaipėdos universitetu (toliau – KU) suderintu veiklos modeliu;
		3. parengta Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programa, pavirtinta Savivaldybės administracijos direktoriaus 2020 m. gruodžio 4 d. įsakymu Nr. AD1-1400;
		4. vykdytas mokytojų kvalifikacijos tobulinimas darbui su grįžtančių ar atvykstančių asmenų vaikais (Vitės, „Vyturio“ progimnazijos ir „Žaliakalnio“ gimnazija yra nacionalinės programos „Kurk Lietuvai“ tinklo narės) ir mokiniais, turinčiais elgesio ir emocijų sutrikimų (kursus, seminarus organizavo Klaipėdos miesto pedagogų švietimo ir kultūros centras);
		5. neįvykdytos priemonės, susijusios su šiaurinėje miesto dalyje veikiančių mokyklų skaičiaus padidėjimu;
		6. nepasiekti planuoti dirbančių pedagogų amžiaus pokyčiai, tačiau, palyginti su 2019 m., 0,6 % padaugėjo dirbančių pedagogų iki 30 metų;
		7. uždavinio įgyvendinimo vertinimas pagal siektinų rezultatų rodiklius ir numatytus atlikti pokyčius:

| ***Iki 2020 m. planuota*** | ***2020 m. faktas*** |
| --- | --- |
| Šiaurinėje miesto dalyje veikia 4 mokyklos (be mokyklos-darželio) | Šiaurinėje miesto dalyje veikia 3 Savivaldybės mokyklos (be mokyklos-darželio) |
| Mokyklose dirba 6,5 % pensinio amžiaus pedagogų | Mokyklose dirba 8,7 % pensinio amžiaus pedagogų |
| Mokyklose dirba 6,0 % pedagogų iki 30 metų | Mokyklose dirba 4,6 % pedagogų iki 30 metų |

* 1. įgyvendinant uždavinį – ***užtikrinti saugias, šiuolaikiškas ugdymosi sąlygas ir racionalų švietimo infrastruktūros panaudojimą***:
		1. buvo atnaujinami, rekonstruojami ar renovuojami 9 mokyklų pastatai;
		2. kasmet skiriama lėšų iš Savivaldybės biudžeto (toliau **–** SB) mokyklų vidaus patalpų paprastajam remontui;
		3. gauti 4 nauji mokykliniai autobusai vežioti specialiųjų ugdymosi poreikių dėl įgimtų ar įgytų sutrikimų turintiems mokiniams (M. Mažvydo, M. Gorkio progimnazijoms, „Medeinės“ ir Litorinos mokykloms);
		4. kompensuotos transporto išlaidos kasmet apie 300 mokinių Savivaldybės tarybos nustatyta tvarka;
		5. nevertinti ekonominio efektyvumo rodikliai, kadangi keitėsi mokymo lėšų (toliau – ML) apskaičiavimo metodika (nebėra galimybės perskirstyti mokykloms ML);
		6. uždavinio įgyvendinimo vertinimas pagal siektinų rezultatų rodiklius ir numatytus atlikti pokyčius:

| ***Iki 2020 m. planuota*** | ***2020 m. faktas*** |
| --- | --- |
| 2016–2020 m. modernizuoti (atnaujinti, rekonstruoti ar renovuoti) 5 mokyklų pastatai ir pastatyta 1 (2) nauja (-os) mokykla (-os) | 2018–2020 m. vykdytas projektas„Modernių ugdymosi erdvių sukūrimas Klaipėdos miesto progimnazijose ir gimnazijose“. Projekto tikslas – pagerinti ugdymo paslaugų kokybę Klaipėdos miesto 8 progimnazijose ir gimnazijose. Atlikti šie darbai: 1) modernizuotos sporto salių erdvės kartu su pagalbinėmis patalpomis, S. Dacho, „Verdenės“, Sendvario, L. Stulpino, „Smeltės“ progimnazijose, „Varpo“ gimnazijoje; 2) sukurta daugiafunkcė bibliotekos-skaityklos erdvė Gedminų progimnazijoje ir modernizuota bibliotekos-skaityklos erdvė „Vėtrungės“ gimnazijoje; 3) modernizuotoms patalpoms nupirkti baldai bei reikalinga įranga |
| 2018 m. parengtas „Ąžuolyno“ gimnazijos pastato energijos vartojimo auditas. Pateikta paraiška VIP lėšoms gauti sporto salės ir persirengimo kambarių remontui 2023 m. |
| 2019 m. pradėti „Žaliakalnio“ gimnazijos pastato inžinerinių sistemų ir vidaus patalpų remonto rangos darbai, 2020 m. darbai nebuvo įgyvendinti (planuojama juos baigti 2021 m.) |
| 2020 m. pasirašyta P. Mašioto progimnazijos pastato rekonstravimo rangos sutartis, parengtas techninis ir darbo projektai, atlikta dalis darbų |
| 2020 m. parengtas Tauralaukio pastato rekonstravimo techninis projektas (darbai bus baigti 2023 m.), siekiant įrengti 135 naujas ikimokyklinio ir priešmokyklinio ugdymo vietas |
| 2020 m. baigti Vytauto Didžiojo gimnazijos pastato fligelio stogo renovavimo darbai, suremontuotos vieno korpuso trijų aukštų vidaus patalpos |
| 2020 m. pradėta naujos mokyklos statyba (2019 m. pasirašyta rangos sutartis), planuojama darbus baigti iki 2022 m.  |
| Vidaus patalpų paprastajam remontui kiekvienai mokyklai skirta 1,0 Eur/m2 | Vidaus patalpų paprastajam remontui kiekvienai mokyklai kasmet buvo skirta 1,0 Eur/m2 |

1. Savivaldybės mokyklų tinklo pertvarkos 2016–2020 m. bendrajame plane numatytų pokyčių vertinimas:
	1. ***1 pokytis*** – suformuotas optimalus švietimo įstaigų tinklas, garantuojantis švietimo prieinamumą:

| ***2016–2020 m. planuoti pokyčiai*** | ***2020 m. situacija*** |
| --- | --- |
| Socialinis poveikis | Ekonominis poveikis |
| Išsprendus mokymosi vietų trūkumą šiaurinėje miesto dalyje, mokiniams garantuojamas bendrojo ugdymo prieinamumas arčiau gyvenamosios vietos | Reikalingos lėšos mokyklos aplinkos finansavimui | *Pokytis neįvyko.*Mokymosi vietų trūkumas šiaurinėje miesto dalyje neišspręstas dėl šių priežasčių:1) nauja mokykla nepastatyta;2) statomi nauji gyvenamieji rajonai, didėja gyventojų skaičius šiaurinėje miesto dalyje.Pastačius naują mokyklą (apie 650 mokymosi vietų 1–8 klasių mokiniams) bus reikalingos SB lėšos aplinkos finansavimui  |
| Mokyklų tinklo sistemoje įteisinus gimnazijas ir progimnazijas rusų mokomąja kalba, tolygiau pasiskirsto 9–10 klasių mokiniai miesto rusų mokomąja kalba mokyklose, didėja mokytojų sutelktumas atskiroms programoms | Mažėja neužimtų mokymosi vietų 9–10 klasėse rusų mokomąja kalba mokyklose, padidėja mokinių skaičius „Aitvaro“ ir „Žaliakalnio“ gimnazijose, racionaliau panaudojamos švietimui skiriamos lėšos | *Pokytis teigiamas*Mieste rusų mokomąja kalba veikia 4 progimnazijos („Gabijos“, Maksimo Gorkio, „Pajūrio“, „Santarvės“), kuriose įgyvendinamos pradinio ir pagrindinio ugdymo I dalies programos, 2 gimnazijos („Aitvaro“, „Žaliakalnio“), kuriose įgyvendinamos pagrindinio ugdymo II dalies ir vidurinio ugdymo programos. Mokiniams tolygiau pasiskirsčius pagal ugdymo programas, racionaliau panaudojamos švietimui skiriamos lėšos |
| Mokiniams pagal poreikį sudaryta galimybė pasirinkti jų gabumus ir poreikius atitinkančias programas (specialiųjų ugdymosi poreikių turintiems mokiniams dėl išskirtinių asmens gabumų menui, sportui, mokomiesiems dalykams, įgimtų ar įgytų sutrikimų, nepalankių aplinkos veiksnių) ar ugdymo sampratas (koncepcijas) | Trumpalaikis ekonominis poveikis neigiamas, nes kai kurioms programoms ir ugdymo sampratoms (koncepcijoms) įgyvendinti reikalingos papildomos lėšos ar pradinės investicijos. Ilgalaikis ekonominis poveikis teigiamas, nes išugdyti gebėjimai ir kompetencijos bus pritaikomos ateityje | *Pokytis teigiamas.*Mokiniai gali rinktis jų gabumus ir poreikius atitinkančias programas: 1) dėl išskirtinių meninių gabumų 2 mokyklose, sporto gabumų 2 mokyklose; 2) turintys specialiųjų ugdymosi poreikių dėl įgimtų ar įgytų sutrikimų, nepalankių aplinkos veiksnių (toliau – spec. poreikiai) 2 mokyklose; 3) pasirinkusiems ugdymo sampratas 14 mokyklų.Papildomos lėšos reikalingos universitetinių klasių (inžinerinio ugdymo) veiklos modelio, Jūrų kadetų sampratos, sporto programos kartu su pagrindinio ugdymo II dalies ir vidurinio ugdymo programomis įgyvendinimui  |

* 1. ***2 pokytis*** – kokybiško švietimo užtikrinimas:

| ***2016–2020 m. planuoti pokyčiai*** | ***2020 m. situacija*** |
| --- | --- |
| Socialinis poveikis | Ekonominis poveikis |
| Tinkama švietimo pagalba ir objektyvūs mokinių pasiekimų vertinimai padės baigusiems pagrindinio ar vidurinio ugdymo programas mokiniams tiksliau pasirinkti jų poreikius ir galimybes atitinkančias profesijas ar tolimesnes studijas | Ilgalaikis ekonominis poveikis teigiamas | *Pokytis teigiamas.*Klaipėdos miesto mokyklose užtikrinama efektyvi švietimo pagalba. Mokiniai, baigę pagrindinio ugdymo programas, toliau mokymąsi tęsia pagal vidutinio ugdymo programas ar renkasi profesines mokyklas. Mokiniai, baigę vidurinio ugdymo programas, sėkmingai tęsia tolimesnes studijas aukštosiose mokyklose, kolegijose.Ekonominis poveikis nevertinamas  |
| Geri mokinių pasiekimai ir jų savijauta padidins pasitikėjimą Klaipėdos mokyklomis ir mokytojais | Nemažėjantis mokinių skaičius užtikrins pakankamą ML skyrimą ir garantuos darbo vietas pedagogams | *Pokytis teigiamas.*Klaipėdos miesto mokinių pagrindinio ugdymo pasiekimų patikrinimų, brandos egzaminų (toliau – PUPP ir BE) rezultatų rodikliai – aukštesni už šalies vidurkį.Mokinių skaičius mokyklose kiekvienais metais didėja, darbo vietų pedagogams nemažėja |

* 1. ***3 pokytis*** – švietimui skirtų lėšų panaudojimo veiksmingumas:

| ***2016–2020 m. planuoti pokyčiai*** | ***2020 m. situacija*** |
| --- | --- |
| Socialinis poveikis | Ekonominis poveikis |
| Sumažinus vienam mokiniui tenkančių ML ir SB lėšų skirtumus to paties tipo mokyklose, bus užtikrintas aiškesnis ir tikslesnis lėšų paskirstymas mokykloms ir jų įgyvendinamoms programoms | Dalis skiriamų lėšų galėtų būti skiriamos probleminėms švietimo sritims bei ugdymo aplinkos gerinimui ir modernizavimui | *Pokytis nežymus*Vis dar išlieka skirtumai vienam mokiniui tenkančių ML ir SB lėšų to paties tipo mokyklose (daugiausiai išlaidų vienam mokiniui tenka Suaugusiųjų, Baltijos ir „Žaliakalnio“ gimnazijose, „Pajūrio“ „Vyturio“ ir „Santarvės“ progimnazijose; brangiausiai vieno vaiko išlaikymas kainuoja Jūrų kadetų mokykloje). Specialiosios mokyklos nevertintos |

1. Apibendrinus ***Savivaldybės mokyklų tinklo pertvarkos 2016–2020 metų bendrojo plano įgyvendinimą,*** ***galima teigti,*** kad atlikta daugiau pokyčių, nei buvo planuota (planas buvo keletą kartų koreguojamas), tačiau keltų uždavinių kai kurie rodikliai pasiekti iš dalies. Socialinius ir ekonominius pokyčius vertinti sudėtinga, nes planuotų pokyčių ekonominį efektyvumą bus galima vertinti tik po kelerių metų.

**III SKYRIUS**

**KLAIPĖDOS MIESTO ŠVIETIMO KONTEKSTAS**

1. **Sociodemografinė situacija.**
	1. Bendras ***gyventojų skaičius Klaipėdos mieste***, kaip ir visoje šalyje, per 5 m. mažėjo:

|  |  |
| --- | --- |
| Teritorija | Gyventojų skaičius  |
| 2020 m. | 2019 m. | 2018 m. | 2017 m. | 2016 m. |
| ***Klaipėdoje*** | ***149 157*** | ***147 892*** | ***148 908*** | ***151 309*** | ***154 326*** |
| Šalyje | 2 794 090 | 2 794 184 | 2 808 901 | 2 847 904 | 2 888 558 |

Lietuvos statistikos departamento duomenimis 2020 m. Klaipėdoje buvo 149 157 gyventojai ir pirmą kartą per beveik 20 m, fiksuotas teigiamas gyventojų prieaugis0,86 % (palyginti Klaipėdos rajono gyventojų prieaugis – 2,91 %). Panaši situacija, kai 2020 m. daugėjo gyventojų supančiose didžiuosius miestus savivaldybėse, fiksuota ir kituose didžiuosiuose miestuose bei žiedinėse savivaldybėse: Kauno miesto gyventojų pokytis +0,92 %, Kauno rajono – +1,39 %, Vilniaus miesto ir rajono skirtumai mažesni – atitinkamai +1,79 % ir +1,73 %. Klaipėda – antra jauniausia savivaldybė Lietuvoje, nes 0–14 metų amžiaus klaipėdiečiai sudaro 16,6 % nuo visų gyventojų (Vilniuje – 17 %, Kaune – 15 %, Telšiuose – 14,8 %, Tauragėje – 14,6 %).

* 1. Vertinant ***migracijos dinamiką***, nustatyta, kad 2019 m. iš šalies emigravo 29,3 tūkst. gyventojų (9 % mažiau nei 2018 m.), imigravo 40,1 tūkst. gyventojų (39 % daugiau nei 2018 m.), 2020 m. imigravo apie 20 tūkst. gyventojų. Klaipėdos mieste tendencijos yra panašios – emigracija mažėja, o gyventojų, atvykstančių į miestą, skaičius auga. Plačiau šie duomenys bus nagrinėjami, vertinant užsieniečių ir iš užsienio grįžusių LR piliečių mokymą.
	2. Klaipėdos mieste, kaip ir visoje Lietuvoje, ***nedarbo lygis*** išaugo. Lyginant 5 m. laikotarpį, didžiausias bedarbių skaičius fiksuojamas 2020 m.: Klaipėdos mieste buvo 4,2 % (2016 m. –2,4 %, 1,8 karto daugiau), šalyje – 8,5 % (2016 m. – 7,9 %, 1,1 karto daugiau). Pagrindinė nedarbo augimo mieste ir šalyje 2020 m. priežastis yra COVID-19 pandemijos padariniai ekonomikai:

|  |  |
| --- | --- |
| Teritorija | Bedarbių skaičius (tūkst.), jų dalis (%) nuo bendro gyventojų skaičiaus |
| 2020 m. | 2019 m. | 2018 m. | 2017 m. | 2016 m. |
| ***Klaipėdoje*** | ***6,2 (4,2 %)*** | ***4,5 (3 %)*** | ***3,2 (2,1 %)*** | ***4,2 (2,7 %)*** | ***3,7 (2,4 %)*** |
| Šalyje | 126,0 (8,5 %) | 92,0 (6,3 %) | 90,0 (6,1 %) | 103,1 (7,1 %) | 116,2 (7,9 %) |

* 1. Analizuojant švietimo būklę Klaipėdos mieste, svarbu yra pamatuoti socialinę paramą gaunančių ***mokinių nemokamo maitinimo*** rodiklį (visuotinis priešmokyklinio amžiaus ir 1 klasių mokinių maitinimas nemokamais pietumis nevertinamas):

|  |  |
| --- | --- |
| Metai | Nemokamą maitinimą gaunančių mokinių dalis (%) nuo bendro mokinių skaičiaus |
| ***Savivaldybės mokyklose*** | Panašių savivaldybių mokyklose |
| 2016 | ***4,6*** | 6,6 |
| 2019 | ***3,4*** | 4,6 |
| 2020 | ***4,6*** | *duomenų nėra* |

2020 m. Savivaldybės mokyklose nemokamus pietus vidutiniškai gavo 863 mokiniai (4,6 %), t. y. 1,2 % daugiau nei 2019 m. ir 1,4 karto mažiau kaip panašiose savivaldybėse. Savivaldybės pradinėse mokyklose pernai nemokamai buvo maitinti 6,7 % mokinių, progimnazijose ir pagrindinėse mokyklose – 5,3 % mokinių, gimnazijose – 2,9 % mokinių. 2021 m. tokių mokinių skaičius gali augti dėl COVID-19 pandemijos sukeltų neigiamų pasekmių šalies ekonomikai ir socialinei sričiai.

1. **Mokinių skaičiaus kaita.**
	1. Vertinant Klaipėdos miesto ***mokinių (be suaugusiųjų) skaičiaus pokyčių tendencijas***, svarbu paanalizuoti gimstamumo duomenis, kadangi jie reikalingi, nustatant tendencijas ir prognozuojant mokinių skaičių mieste iki 2025 m. Gimusių vaikų ir mokinių kaita pagal Lietuvos statistikos departamento ir Švietimo valdymo informacinės sistemos (toliau – ŠVIS) duomenis buvo:

| Metai | Gimusių vaikų Klaipėdos mieste skaičius  | Mokinių skaičius (rugsėjo 1 d. duomenys) |
| --- | --- | --- |
| Klaipėdos rajono savivaldybėje | Iš viso Klaipėdos mieste  | Savivaldybės mokyklose  | Klaipėdos nevalstybinėse mokyklose |
| 2009 | 1977 | 5801 | 20853 | 20492 | 361 |
| 2010 | 1796 | 5595 | 19863 | 19490 | 373 |
| 2011 | 1801 | 5286 | 18864 | 18445 | 419 |
| 2012 | 1841 | 5101 | 18171 | 17680 | 491 |
| 2013 | 1756 | 4952 | 17711 | 17188 | 523 |
| 2014 | 1840 | 4877 | 17653 | 17053 | 600 |
| 2015 | 1844 | 4872 | 17809 | 17155 | 654 |
| 2016 | 1922 | 4894 | 18305 | 17537 | 768 |
| 2017 | 1818 | 4927 | 18669 | 17832 | 837 |
| 2018 | 1745 | 4955 | 19022 | 18057 | 965 |
| 2019 | 1747 | 4981 | 19600 | 18525 | 1075 |
| 2020 | Nėra duomenų | 5123 | 20182 | 18968 | 1214 |
| ***Sutartinis vidurkis***  | ***1826*** | ***5114*** | ***18892*** | ***18202*** | ***690*** |

11.2. Vertinant ***gimstamumo*** duomenis, nustatyta, kad Klaipėdos mieste daugiausia vaikų gimė 2009 m. ir 2016 m. (1977 ir 1922), mažiausia – 2018 m. ir 2019 m. (1745 ir 1747). Vaikų gimstamumas netolygus ir banguojantis (nuo apie +180 iki -75 vaikų per metus), vaikų mirtingumo rodikliai nevertinami. 2009 m. gimę vaikai Klaipėdos miesto mokyklų 1 klases pasiekė 2016 m. (fiksuotas 92 pirmokų ir 4 klasių didėjimas). 2016 m. gimę vaikai į 1 klases rinksis 2023 m. ir šiam pirmokų padaugėjimui (apie 135 vaikus, 6 pirmos klasės) turės būti pasiruošta. Plačiau šie duomenys bus analizuojami, vertinant Savivaldybės mokyklų (klasių) užpildomumo klausimą.

11.3. Analizuojant ***Klaipėdos miesto mokinių skaičiaus kaitą***, nustatyta, kad daugiausia mokinių buvo 2009 m. ir 2020 m (20853 ir 20182), mažiausia – 2014 m. ir 2013 m. (17653 ir 17711). Savivaldybės mokyklose daugiausia mokinių mokėsi 2009 m., 2010 m. ir 2020 m. (20492, 19490, 18968), mažiausia – 2014 m., 2015 m. ir 2013 m. (17053, 17155 ir 17188). Nevalstybinėse miesto mokyklose mokinių skaičius tolygiai augo dėl kylančio tokių mokyklų populiarumo ir naujų mokyklų kūrimosi. Palyginus 2020 m. nevalstybinėse mokyklose besimokančių mokinių skaičių su 2009 m., nustatyta, kad šiose mokyklose mokėsi 853 mokiniais daugiau. 2020 m. nevalstybinėse mokyklose besimokantys mokiniai sudarė 6 % nuo visų Klaipėdos mieste besimokančių mokinių skaičiaus (apie 5 % vidutiniškai kasmet). Mokinių skaičius nevalstybinėse mokyklose gali augti ir ateinančiais metais, priklausomai nuo turimų patalpų bei naujų nevalstybinių mokyklų steigimo.

11.4. ***Klaipėdos rajono savivaldybės*** (toliau – Klaipėdos rajonas) ***mokyklose*** besimokančių mokinių skaičiaus analizė reikalinga, siekiant įvertinti gretutinės Klaipėdos miestui savivaldybės mokymo(si) galimybes ir įtaką mokinių, besimokančių Savivaldybės mokyklose, skaičiui. Daugiausia mokinių Klaipėdos rajono mokyklose mokėsi 2009 m. ir 2010 m. (5801 ir 5595), mažiausia – 2015 m. (4872). Iš esmės 2013–2019 m. mokinių skaičius Klaipėdos rajono mokyklose buvo panašus (apie 4900, skirtumai nuo 5 iki 300 mokinių). Pastebima, kad 2020 m. mokinių skaičius augo (5123) ir pasiekė lygį panašų į 2012 m. (5101). Palyginus mokinių skaičiaus augimą Klaipėdos mieste ir rajone pagal sutartinį metinį mokinių skaičiaus vidurkį, nustatyta, kad 2020 m. Klaipėdos mieste mokėsi 1290 (6,4 %) mokinių daugiau nei vidurkis, o Klaipėdos rajone – 9 (0,2 %) mokiniais daugiau.

11.5. Mokinių skaičiaus pokyčius ***Savivaldybės mokyklose*** sąlygoja ne tik atitinkamais metais gimusiųjų skaičius, bet ir ***mokinių mokymasis iš kitų savivaldybių teritorijų***. Tikslinga įvertinti bent kelerių mokslo metų mokinių priėmimo informacinės sistemos (toliau – priėmimo IS) duomenis (rugsėjo 1 d.) apie naujai priimtų mokinių (be suaugusiųjų) į Savivaldybės mokyklas pasiskirstymą pagal prašymuose mokytis nurodytus faktinius gyvenamuosius adresus:

| Mokslo metai  | Naujai priimtų mokinių skaičius  | Iš jų mokiniai, gyvenantys kitų savivaldybių teritorijose  |
| --- | --- | --- |
| Klaipėdos rajonas | Kitos savivaldybės | Iš viso | Dalis (%)  |
| 2019–2020 | 6449 | 554 | 31 | 585 | 9 |
| 2020–2021 | 6312 | 555 | 21 | 576 | 9 |
| ***Vidurkis*** | ***6381*** | ***555*** | ***26*** | ***581*** | ***9*** |

Išanalizavus naujai priimtų mokinių duomenis (mokinių išvykimo pokyčiai nevertinti), nustatyta, kad kasmet priimama apie 9 % mokinių (vidutiniškai apie 580), gyvenančių kitų savivaldybių teritorijose, iš jų daugiausia – Klaipėdos rajone (apie 560). Atsižvelgus į tai, kad Klaipėdos rajono gyventojų skaičius didėja, o mokinių skaičius auga nežymiai (skirtingai nei Klaipėdos mieste), galima daryti prielaidą, kad dalis rajone gyvenančių tėvų (globėjų, rūpintojų) (toliau – tėvai) savo vaikams parenka miesto mokyklas dėl asmeninių švietimo poreikių ir kad dalis vaikų, tėvams persikėlus gyventi į rajoną, lieka mokytis miesto mokyklose. Prognozuojama, kad ši tendencija išliks ir toliau, kadangi Klaipėdos rajono teritorijose, turinčiose ribas su Klaipėdos miestu, mokyklų akivaizdžiai trūksta, nors Klaipėdos rajono mokyklų tinklo plėtra yra numatyta (planuojama statyti ar rekonstruoti mokyklas Slengiuose ir Jakuose).

11.6. Įvertinus ***Klaipėdos miesto švietimo kontekstą sociodemografiniu ir mokinių skaičiaus pokyčių aspektu, galima teigti,*** kad bendras gyventojų skaičius mieste paskutiniu metu auga (apie **1 %)** dėl natūralios gyventojų kaitos ir migracijos šalyje tendencijų. Nemokamai maitinamų mokinių iš socialinę paramą gaunančių šeimų 2020 m. padaugėjo, palyginti su 2019 m., prognozuojama, kad 2021 m. šio rodiklio rezultatai gali būti dar blogesni, todėl ir ateityje švietimo pagalbos paslaugų kokybė turi būti stiprinama ir kvalifikuota pagalba turi būti teikiama tiek socialinę paramą gaunantiems, tiek iš užsienio grįžusiems ar kitiems jos reikalingos mokiniams. Vertinant mokinių kaitos pokyčius, nustatyta, kad mokinių skaičiaus augimas Savivaldybės ir nevalstybinėse miesto mokyklose tiesiogiai priklauso nuo vaikų gimstamumo, gyventojų vidinės ar išorinės migracijos ir dalies Klaipėdos rajono mokinių mokymosi miesto mokyklose.

**IV SKYRIUS**

**SAVIVALDYBĖS MOKYKLŲ ŠVIETIMO PASLAUGŲ KOKYBĖ IR PRIEINAMUMAS**

12. **Tipų ir vykdomų programų įvairovė.**

12.1. Formuojant ***Savivaldybės mokyklų tinklą*** Klaipėdos mieste, siekiama užtikrinti bendrojo ugdymo programų prieinamumą, miesto gyventojų teisę mokytis arčiau namų arba pagal asmeninius švietimo poreikius. Tinklo pertvarkos priemonės buvo įgyvendinamos kompleksiškai, kasmet įvertinus tam tikrose miesto teritorijose esančių mokyklų vykdomas ugdymo programas, jų įvairovę, mokyklų turimas ir kuriamas tradicijas, patirtis ir perspektyvas, analizuojant mokyklų netradicinio ugdymo ir kitų mokinių švietimo poreikių tenkinimo tęstinumo galimybes, mokiniams pereinant mokytis į kitą mokyklą pagal aukštesnio lygmens bendrojo ugdymo programą, tobulinta Savivaldybės mokyklų organizacinė struktūra ir klasių paskirtis, atsižvelgiant į mokyklų bendruomenių siūlymus ir poreikius, Savivaldybės interesus:

| Mokyklų pasiskirstymas | Mokyklų pavadinimai |
| --- | --- |
| Tipas (vykdomos programos) | Iš viso | Organizacinė struktūra ir klasių paskirtis | Skai-čius |
| ***Pradinės mokyklos***(pradinio, priešmokyklinio, ikimokyklinio ugdymo, neformaliojo vaikų švietimo programos, taikomi netradicinio ugdymo sampratų elementai) | 4 | 1–4 klasių (bendrosios ir pavienės netradicinės) | 1 | „Gilijos“ pradinė mokykla |
| 1–4 klasių, priešmokyklinių ir darželio grupių (bendrosios) | 2 | „Saulutės“, „Varpelio“ mokyklos-darželiai |
| 1–4 klasių ir jungtinių priešmokyklinių-darželio grupių (netradicinės) | 1 | M. Montessori mokykla-darželis |
| ***Progimnazijos***(priešmokyklinio, pradinio ugdymo programos, pagrindinio ugdymo programos I dalis, taikomi netradicinio ugdymo sampratų, specializuoto ugdymo krypties programų elementai, kryptingo meninio ugdymo ir neformaliojo vaikų švietimo programos) | 17 | 1–8 klasių (bendrosios) | 4 | „Gabijos“, „Pajūrio“, „Saulėtekio“, „Verdenės“ progimnazijos |
| 1–8 klasių (bendrosios ir pavienės netradicinės) | 8 | Gedminų, M. Mažvydo, „Santarvės“, S. Dacho, Sendvario, Tauralaukio, „Versmės“, „Vyturio“ progimnazijos |
| 1–8 klasių ir priešmokyklinių grupių (bendrosios)  | 2 | „Smeltės“, Vitės progimnazijos |
| 1–4 klasių (bendrosios ir pavienės netradicinės) bei 5–8 klasių ir priešmokyklinių grupių (bendrosios)  | 1 | M. Gorkio progimnazija |
| 1–8 klasių (netradicinės) ir priešmokyklinių grupių (bendrosios)  | 2 | L. Stulpino,P. Mašioto progimnazijos |
| ***Pagrindinės mokyklos***(pradinio, pagrindinio, socialinių įgūdžių ugdymo ir neformaliojo vaikų švietimo programos, taikomi netradicinio ugdymo sampratų elementai) | 3 | 5–10 klasių (netradicinės) | 1 | Jūrų kadetų mokykla |
| Parengiamųjų ir 1–10 klasių (specialiosios) | 1 | Litorinos mokykla |
| 1–10 ir I–III socialinių įgūdžių klasių (specialiosios) | 1 | „Medeinės“ mokykla |
| ***Gimnazijos***(pradinio, pagrindinio, vidurinio ugdymo, neformaliojo vaikų ir suaugusiųjų švietimo programos, taikomi netradicinio ugdymo sampratų, specializuoto ugdymo krypties programų elementai) | 12 | I–IV klasių (bendrosios) | 3 | „Aitvaro“, „Varpo“, „Žaliakalnio“ gimnazijos |
| I–IV klasių (bendrosios ir pavienės netradicinės) | 4 | „Aukuro“, Vytauto Didžiojo, „Vėtrungės“, „Žemynos“ gimnazijos |
| I–IV klasių (bendrosios ir pavienės universitetinės) | 1 | Baltijos gimnazija |
| I–IV klasių (netradicinės) | 1 | „Ąžuolyno“ gimnazija |
| 1–8 ir I–IV klasių (bendrosios) | 1 | H. Zudermano gimnazija |
| 1–8 ir I–IV klasių (netradicinės) | 1 | Vydūno gimnazija |
| 5–10 klasių (jaunimo) ir 1–8, I–IV klasių (suaugusiųjų) | 1 | Suaugusiųjų gimnazija |
| ***Iš viso mokyklų*** | ***36*** |  |

12.2. Klaipėdos mieste Savivaldybės mokyklų tinklas ***struktūriniu ir teikiamų švietimo paslaugų požiūriu*** yra optimalus ir lankstus. 2021 m. bendrąjį ugdymą iš viso teikia 36 mokyklos: 4 pradinės mokyklos, 17 progimnazijų, 3 pagrindinės mokyklos ir 12 gimnazijų. Mokyklos pagal tipus išgrynintos, užtikrintas mokinių mokymo(si) pagal aukštesnio lygmens bendrąsias programas kitose Savivaldybės mokyklose tęstinumas, racionaliai išspręstas klasių skirtingo tipo mokyklose persidengimo klausimas Tinklo kūrimo taisyklėse nustatyta tvarka.

Atsižvelgus į gyventojų individualius švietimo poreikius ir siekį gauti kokybišką ugdymą, mieste veikia 2 *ilgosios* (1–12 klasių) gimnazijos (H. Zudermano ir Vydūno gimnazijos), kurios yra vienintelės Klaipėdos apskrityje. Pagal visas bendrąsias programas 20 Savivaldybės mokyklų (56 %) sėkmingai *derina tradicinio ir netradicinio ugdymo turinį*, 2 mokyklos *organizuoja ligoninėse gydomų mokinių mokymą(si)* (Baltijos gimnazija ir Vitės progimnazija), 4 mokyklos („Gabijos“, „Vyturio“ progimnazijos ir „Aitvaro“, „Varpo“ gimnazijos) *teikia pagalbą tėvams, organizuojantiems vaikų ugdymą šeimose.* Planingai formuojamas *STEAM mokyklų tinklas* ir 2020 m. 13 mokyklų („Aukuro“, „Ąžuolyno“, Baltijos, „Vėtrungės“, Vydūno, Vytauto Didžiojo gimnazijų, M. Gorkio, M. Mažvydo, S. Dacho, Tauralaukio, L. Stulpino, Sendvario, „Vyturio“ progimnazijų) mokiniai pagilintai mokomi gamtos mokslų (biologija, chemija, fizika, geografija)), technologijų, inžinerijos, matematikos ar menų dalykų. Nuo 2019 m. 1 mokykloje (Baltijos gimnazija) *įgyvendinamas universitetinės veiklos modelis (inžinerinio ugdymo*), kuris sudaro galimybę ugdymą grįsti mokslo pasiekimais, kūryba ir tyrimų praktika, KU dėstytojams – dalyvauti vyresniųjų klasių mokinių ugdyme ir tiesiogiai bendradarbiauti su mokyklos pedagogais, o mokiniams – tikslingai planuoti ateities karjerą ir studijas KU. 7 mokyklos dalyvavo projekte *„Lyderių laikas 3“ (*M. Mažvydo, „Gabijos“, L. Stulpino, S. Dacho, Gedminų progimnazijos, „Aukuro“ ir „Varpo“ gimnazijos). Klaipėdos miesto švietimo pokyčio projektas buvo orientuotas į patyriminį mokymą(si) bendradarbiaujant. Projekte dalyvavusių mokyklų patirtis yra tvari, nes visos Savivaldybės švietimo įstaigos daugiau dėmesio skiria patyriminio mokymosi veiklos formoms, sieja ugdymo(si) turinį su mokinio patirtimi, šiuolaikinėmis inovacijomis, mokymosi motyvacijos didinimu.

Savivaldybės mokyklose sudarytos sąlygos *spec. poreikių mokiniams* ugdytis 2 specialiosiose mokyklose (pagrindinės) arba integruotai mokytis kitų Savivaldybės mokyklų bendrosiose klasėse. Taip pat užtikrinamas *suaugusių asmenų* ir 16–17 metų dirbančių mokinių mokymasis pagal suaugusiųjų bendrąsias programas Suaugusiųjų gimnazijoje bei sudaryta galimybė *12–16 metų mokiniams, stokojantiems mokymosi motyvacijos ar socialinių įgūdžių,* įgyti pagrindinį išsilavinimą minėtos gimnazijos Jaunimo klasių skyriuje.

Perspektyvoje planuojama tęsti Jūrų kadetų mokyklos, sukurtos 2019 m. I. Simonaitytės mokyklos (pagrindinės) pagrindu, struktūrinį pertvarkymą į gimnazijos tipo mokyklą, kurioje bus komplektuojamos 5–8, I–IV netradicinės klasės ir įgyvendinamos pagrindinio, vidurinio (akredituota) ugdymo programos; pertvarkyti „Varpelio“ mokyklą-darželį į lopšelį-darželį, vadovaujantis Savivaldybės tarybos 2020 m. gruodžio 23 d. sprendimu Nr. T2-300 patvirtintu Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendruoju planu. Taip pat numatoma plėtoti STEAM mokyklų tinklą ir stiprinti bendradarbiavimą su KU, kuriant universitetinę gimnaziją („Žemynos“) bei steigiant universitetines klases Vytauto Didžiojo gimnazijoje, vadovaujantis KU optimizavimo priemonių 2018–2019 metų planu, kuriam pritarė Savivaldybės taryba 2018 m. vasario 21 d. sprendimu Nr. T2-32. Šiaurinėje miesto dalyje į šiuo metu statomą naują mokyklą (650 vietų) bus perkeltos „Varpelio“ mokyklos-darželio 1–4 klasės ir Tauralaukio progimnazijos 1–8 klasės, esamas Tauralaukio progimnazijos pastatas bus rekonstruojamas, jį pritaikant priešmokykliniam ir ikimokykliniam ugdymui.

12.3. Įvertinus Savivaldybės mokyklų ***struktūrų ypatumus*** nustatyta, kad vienodo tipo mokyklos savo vidaus struktūra skiriasi: 4 pradinės mokyklos yra 3 rūšių, 17 progimnazijų – 5 rūšių, 3 pagrindinės mokyklos – 3 rūšių, 12 gimnazijų – 7 rūšių. Skirtumus sąlygojo mokyklose formuojamos klasės (grupės) (priešmokyklinės, 1–4, 5–8, 5–10, gimnazijų I–IV), klasių paskirtys (bendrosios, specialiosios) ir jų įvairovė (suaugusiųjų, jaunimo, netradicinės, universitetinės) bei įgyvendinamos programos. Savivaldybės mokyklų įvairovė mokyklų bendruomenių ir Savivaldybės iniciatyva bus plėtojama ir ateityje, siekiant užtikrinti miesto gyventojams švietimo paslaugų prieinamumą, optimaliai panaudojant Savivaldybės mokyklų turimus materialinius ir žmogiškuosius išteklius.

12.4. Savivaldybėje laiduojamas ***privalomas ir visuotinis ugdymas, jo tęstinumas*** ***bei neformalusis švietimas*** skirtingų ugdymosi poreikių turintiems mokiniams, taip pat ir suaugusiems asmenims, tikslingai panaudojamos Tinklo kūrimo taisyklėse numatytos galimybės:

* bendrąsias privalomas programas iš viso įgyvendina 34 mokyklos: priešmokyklinio ugdymo programą – 8 mokyklos (3 mokyklos-darželiai ir 5 progimnazijos), pradinio ugdymo programą – 23 mokyklos (4 pradinės, 17 progimnazijų, 2 gimnazijos), pagrindinio ugdymo programą ar jos dalį – 30 mokyklų (visą programą – 1 pagrindinė mokykla ir 3 gimnazijos, I jos dalį – 17 progimnazijų, II jos dalį – 9 gimnazijos);
* pritaikytas ar individualizuotas bendrąsias privalomas programas (pradinio, pagrindinio) įgyvendina 2 specialiosios mokyklos ir kitos 33 bendrosios paskirties mokyklos, integruodamos spec. poreikių mokinius į bendrąsias klases ir teikdamos jiems reikiamą švietimo pagalbą;
* bendrąją akredituotą vidurinio ugdymo programą vykdo 11 gimnazijų;
* socialinių įgūdžių programas spec. poreikių asmenims iki 21 metų, baigusiems pritaikytą ar individualizuotą bendrąją pagrindinio ugdymo programą, vykdo 1 specialioji mokykla;
* suaugusiųjų bendrąsias programas (pradinę, pagrindinę ir akredituotą vidurinio ugdymo) įgyvendina 1 Suaugusiųjų gimnazija;
* neformaliojo vaikų švietimo programas įgyvendina visos (36) mokyklos, neformaliojo suaugusiųjų švietimo programas – 1 Suaugusiųjų gimnazija.

12.5. Savivaldybės mokyklose, atsižvelgiant į mokinių švietimo ir saviraiškos poreikius (įskaitant išskirtinių gabumų turinčių mokinių poreikius), užtikrinama vykdomų ***netradicinio ugdymo programų įvairovė***:

* 13 mokyklų stiprinamas STEAM dalykų mokymas: 6 mokyklose taikomi ŠMSM patvirtintų sampratų elementai (Humanistinės kultūros ugdymo menine veikla sampratos – „Aukuro“, Vydūno gimnazijose ir M. Gorkio progimnazijoje, Ekologijos ir aplinkos technologijų ugdymo sampratos – „Vėtrungės“ gimnazijoje ir Tauralaukio progimnazijoje, Novatoriško verslumo ugdymo sampratos – S. Dacho progimnazijoje), 4 mokyklose vykdomos specializuoto ugdymo krypties programos ŠMSM ar mokyklos direktoriaus nustatyta tvarka (inžinerinio ugdymo – Baltijos gimnazijoje ir M. Mažvydo progimnazijoje, akademinių poreikių ugdymo – „Ąžuolyno“, Vytauto Didžiojo gimnazijose), 4 mokyklose įgyvendinamos kryptingo meninio ugdymo programos mokyklos direktoriaus nustatyta tvarka (S. Dacho (teatras), L. Stulpino (muzika, šokis, dailė, teatras), Sendvario (šokis, teatras), „Vyturio“ (muzika, dailė) progimnazijose). Iki 2020 m. kryptingą meninį ugdymą vykdė dar 2 mokyklos („Žaliakalnio“ gimnazija ir Gedminų progimnazija), tačiau bendruomenių sprendimu programų įgyvendinimas buvo nutrauktas, nes jas rinkosi nedidelis mokinių skaičius;
* 4 mokyklose tenkinami mokinių sportinio ugdymo poreikiai ŠMSM nustatyta tvarka: 2 mokyklose taikomi Sporto ir sveikatos ugdymo sampratos elementai („Santarvės“ progimnazija ir „Gilijos“ pradinė mokykla), 2 mokyklos vykdo specializuoto ugdymo (sporto) krypties programą sportui gabiems mokiniams („Aukuro“ ir Vytauto Didžiojo gimnazijos. Nuo 2023 m. ši programa bus įgyvendinama tik „Aukuro“ gimnazijoje);
* 11 mokyklų ugdymo turinys orientuojamas į mokinių bendrųjų ir jūrinių kompetencijų tobulinimą ar pagilintą socialinių mokomųjų dalykų ir kalbų mokymą: 6 mokyklose taikomi ŠMSM patvirtintų sampratų elementai (Klasikinio ugdymo sampratos – „Žemynos“ gimnazijoje ir „Versmės“ progimnazijoje, Jūrų kadetų ugdymo sampratos – Jūrų kadetų mokykloje, Valdorfo pedagogikos Lietuvoje koncepcijos – Gedminų progimnazijoje, Katalikiškojo ugdymo sistemos sampratos – P. Mašioto progimnazijoje, Montesori pedagogikos Lietuvoje sampratos – M. Montessori mokykloje-darželyje), 5 mokyklose įgyvendinamos tarptautinės programos (integruoto dalykų mokymo prancūzų-lietuvių kalbomis „EMILE klasė“ – „Aukuro“ gimnazijoje, M. Mažvydo ir „Smeltės“ progimnazijose, „Gera pradžia“ – „Gilijos“ pradinėje mokykloje ir „Varpelio“ mokykloje-darželyje).

Netradicinio ugdymo turinio tęstinumas visose (1–12) klasėse užtikrinamas, mokinius ugdant pagal Humanistinės kultūros ugdymo menine veikla, Ekologijos ir aplinkos technologijų bei Klasikinio ugdymo sampratų elementus. Planuojama plėtoti Novatoriško verslumo ugdymo sampratos įgyvendinimą gimnazinėse klasėse (numatoma Vytauto Didžiojo gimnazijoje).

12.6. Savivaldybės mokyklose tenkinami mokinių poreikiai ***mokytis valstybine kalba, tautinės mažumos kalba ar tautinės mažumos kalbos***:

– lietuvių mokymo kalba nustatyta 26 mokyklose: 8 gimnazijose, 13 progimnazijų, 2 pagrindinėse mokyklose (iš jų 1 specialioji), 3 pradinėse mokyklose (iš jų 2 mokyklos-darželiai);

– rusų mokymo kalba nustatyta 6 mokyklose: 2 gimnazijose („Aitvaro“, „Žaliakalnio“), 4 progimnazijose („Gabijos“, M. Gorkio, „Pajūrio“, „Santarvės);

– lietuvių ir rusų mokymo kalba nustatyta 3 mokyklose: 1 gimnazijoje (Suaugusiųjų), 1 pagrindinėje mokykloje („Medeinės“ mokykla), 1 pradinėje mokykloje (M. Montessori mokykla-darželis, kuriame ugdymas rusų kalba organizuojamas tik jungtinėse priešmokyklinėse-darželio grupėse);

 – lietuvių ir vokiečių mokymo kalba nustatyta 1 mokykloje (H. Zudermano gimnazija).

12.7. Įvertinus ***Savivaldybės mokyklų tipų ir vykdomų programų įvairovę***, ***galima teigti***, kad Savivaldybės mokyklos sudaro optimalų pradinio, pagrindinio, vidurinio ir neformaliojo vaikų bei suaugusiųjų švietimo programų tinklą, užtikrinantį įvairių gebėjimų mokinių (įskaitant suaugusius asmenis) ugdymąsi ir jų teisę mokytis pagal individualius švietimo poreikius lietuvių kalba ar tautinės mažumos kalba (kalbos) teisės aktų nustatyta tvarka. Lanksčiai sprendžiami privalomojo ir visuotinio švietimo prieinamumo, jo įvairovės klausimai, atsižvelgiama į mokyklų bendruomenių iniciatyvas derinant tradicinio ir netradicinio ugdymo programų įgyvendinimą, STEAM ugdymo plėtrą. Tobulinamos mokyklų struktūros, steigiant priešmokyklines grupes, skyrius (jaunimo) ir sudaromos sąlygos mokiniams judėti tarp skirtingų mokyklų tipų, paskirčių tolesnio mokymosi link.

13. **Mokinių mokymosi pasiekimų ir pažangos rezultatai.**

13.1.Siekiant pamatuoti mokinių pažangos rezultatus, tikslinga palyginti 3 m. Savivaldybės mokyklų (su specialiosiomis ir suaugusiųjų) baigiamosiose klasėse besimokančių mokinių skaičių su ***mokinių, įgijusiųjų išsilavinimą ar baigusių pagrindinio ugdymo programos I dalį***, skaičiumi (pagal ŠVIS) ir nustatyti mokinių, nepadariusių pažangos, dalį:

| Metai | Mokinių skaičius ir nebaigusiųjų programą dalis (%) nuo besimokančiųjų mokinių |
| --- | --- |
| Pradinis išsilavinimas | Pagrindinio ugdymo programos I dalis | Pagrindinis išsilavinimas | Vidurinis išsilavinimas |
| Mokėsi 4 kl. | Įgijo | Mokėsi 8 kl. | Gavo pažymėjimą | Mokėsi 10 kl. | Įgijo | Mokėsi 12 kl. | Įgijo |
| 2018 | 1664 | 1664 (100 %)  | 1249 | 1248(99,9 %) | 1262 | 1258(99,7 %) | 1263 | 1245(98,6 %) |
| 2019 | 1757 | 1757(100 %) | 1390 | 1390(100 %) | 1224 | 1217(99,4 %) | 1214 | 1192(98,2 %) |
| 2020 | 1901 | 1901(100 %) | 1428 | 1427(99,9 %) | 1212 | 1208(99,7 %) | 1088 | 1075(98,8 %) |

Išanalizavus mokinių išsilavinimo įgijimo ar ugdymo programos dalies baigimo duomenis, fiksuojama, kad didžioji dalis Savivaldybės mokyklose ugdomų mokinių mokėsi sėkmingai ir įgijo pradinį (100 %), pagrindinį (vidutiniškai 99,6 %), vidurinį (vidutiniškai 98,5 %) išsilavinimą ar baigė pagrindinio ugdymo programos I dalį Savivaldybės progimnazijose (vidutiniškai 99,9 %). Aukštą mokinių mokymosi pažangos lygį iliustruoja ir tai, kad privalomo pagrindinio išsilavinimo analizuojamu laikotarpiu neįgijo vidutiniškai 1 mokinys per metus, visuotinio vidurinio (pasirenkamo) išsilavinimo – vidutiniškai 18 mokinių per metus.

13.2. Savivaldybės mokyklose besimokančių mokinių mokymosi pasiekimus rodo ***PUPP*** ***rodikliai:***

| Metai | **Matematika** | **Lietuvių kalba** |
| --- | --- | --- |
| Savivaldybės mokyklų | Panašių savivaldybių mokyklų | Savivaldybės mokyklų | Panašių savivaldybių mokyklų |
| ***Pasiekusių bent pagrindinį pasiekimų lygį mokinių dalis (*%*)*** |
| 2016 | 57 | 60 | 78 | 76 |
| 2019 | 47 | 51 | 69 | 69 |
| ***Nepasiekusių patenkinamo pasiekimų lygio mokinių dalis (*%*)***  |
| 2016 | 10 | 10 | 1 | 3 |
| 2019 | 20 | 16 | 4 | 6 |

Pagal PUPP duomenis pastebima, kad lyginamuoju laikotarpiu Savivaldybės mokyklose, kaip ir šalyje, sumažėjo mokinių, pasiekusių matematikos ir lietuvių kalbos pagrindinį pasiekimų lygį, dalis ir padaugėjo mokinių, nepasiekusių patenkinamo abiejų dalykų pasiekimų lygio. 2020 m. dėl pandemijos šalyje PUPP nebuvo vykdomas.

13.3. ***NMPP 2019 m. rodikliai*** (2020 m. NMPP apibendrintų rodiklių nėra) atskleidžia, kad Savivaldybės mokyklų 4 klasių mokiniai pagal atskirus rodiklius viršijo kitų šalies savivaldybių vidurkį: skaitymas (+0,99), matematika (+0,83), mokėjimas mokytis (+0,7), rašymas (+0,44), mokyklos kultūra (+0,11), pagal 2 rodiklius vidurkis nebuvo pasiektas: patyčių situacija (-0,07), savijauta mokykloje (-0,11). 6 klasėse nustatyti rezultatai aukštesni nei šalies vidurkis: skaitymas (+1,67), matematika (+1,09), rašymas (+0,54), mokėjimas mokytis (+0,24). Didesnė 6 klasių mokinių dalis, lyginant su 4 klasių mokinių dalimi, blogiau įvertino savijautą mokykloje (-0,9), mokyklos kultūrą (-0,6) ir patyčių situaciją (-0,26), tačiau bendra pridėtinė mokymo ir mokymosi vertė 6 klasėse buvo +0,67, o 4 klasėse – +0,01:

| Klasės | NMPP rodikliai |
| --- | --- |
| ***Pridėtinė vertė*** | Matematika | Skaitymas | Rašymas | Mokėjimas mokytis | Mokyklos kultūra | Patyčių situacija | Savijauta mokykloje |
| 4 | ***0,01*** | 0,83 | 0,99 | 0,44 | 0,7 | 0,11 | -0,07 | -0,11 |
| 6 | ***0,67*** | 1,09 | 1,67 | 0,54 | 0,24 | -0,6 | 0,26 | -0,9 |

**NMPP** švietimo dalyviams suteikia grįžtamojo ryšio informaciją apie mokinių mokymosi pasiekimus, rodikliai reikalingi priimti sprendimus, kaip toliau galėtų būti tobulinamas mokymas ir mokymasis mokinio, mokytojo, klasės, mokyklos, Savivaldybės ar nacionaliniu lygmenimis.

13.4. Vidurinio ugdymo programos baigimo rodiklius parodo ***BE*** ***rodikliai***, todėl tikslinga įvertinti 3 m. valstybinių BE duomenis:

| Metai | Išlaikytų valstybinių BE  |
| --- | --- |
| Dalis (%) nuo laikytų egzaminų  | Įvertinimų palyginimas |
| **Savivaldybės mokyklose** | **Šalyje** |
| Savivaldybės mokyklose | Šalyje | Įvertinimų vidurkis (balais) | Dalis (%), gavusiųjų 100–86 balų įvertinimus | Įvertinimų vidurkis (balais) | Dalis (%), gavusiųjų 100–86 balų įvertinimus |
| 2018 | 95,3 | 94,6 | 51,2 | 17,4 | 50,2 | 15,8 |
| 2019 | 93,2 | 94,5 | 50,9 | 21,8 | 49,9 | 15,5 |
| 2020 | 89,9 | 92,9 | 50,3 | 22,5 | 49,4 | 15,7 |

Išanalizavus rezultatus, nustatyta, kad Savivaldybės gimnazijų abiturientų išlaikytų valstybinių BE dalis nuo laikytų egzaminų skaičiaus buvo mažesnė nei šalies (Savivaldybės mokyklose – vidutiniškai 93 %, šalyje – vidutiniškai 94 % per metus), tačiau įvertinimų už valstybinius BE vidurkis buvo aukštesnis, nei šalies vidurkis (Savivaldybės mokyklose – vidutiniškai 50,8 balo, šalyje – vidutiniškai 49,8 balo per metus). Tai rodo mokinių atsakingą BE pasirinkimą. Pažymėtina, kad 100–86 balų įvertinimais išlaikytų valstybinių BE dalis kasmet augo ir visus 3 m. šis rodiklis buvo aukštesnis už šalies vidurkį (Savivaldybės mokyklose – vidutiniškai 20,6 %, šalyje – vidutiniškai 15,7 % per metus).

Kitas rodiklis, kurį tikslinga įvertinti – 3 ir daugiau valstybinių BE išlaikiusių abiturientų dalis (%):

|  |  |  |  |
| --- | --- | --- | --- |
| Požymis | 2018 m. | 2019 m. | 2020 m.  |
| ***Savivaldybės mokyklose*** | ***69,1*** | ***65,2*** | ***68,5*** |
| Šalyje | 56,5 | 68,3 | 70,1 |

Šis rodiklis – vienas iš 9 rodiklių, kuris, vadovaujantis LR 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, yra ŠMSM nustatytas savivaldybėms 2021 metams, siekiant tikslo – racionaliau panaudoti turimus išteklius, užtikrinant savivaldybių mokyklų ugdymo kokybę, įtrauktį ir prieinamumą. Yra nustatytas rodiklio siekis „padidinti“.

Vertinant Savivaldybės mokyklų atskirų valstybinių BE rezultatus, nustatyta, kad 2020 m. visi laikiusieji (100 %) išlaikė užsienio (vokiečių, rusų) kalbų ir geografijos egzaminus, daugiau kaip 90 % laikiusiųjų išlaikė užsienio (anglų) kalbos (99,7 %), istorijos ir biologijos (po 99,6 %), chemijos (90,4 %), fizikos (96,2 %) BE, mažiausia laikiusiųjų dalis (68,4 %) išlaikė matematikos egzaminą. Abiturientai aukščiausius įvertinimus (100–86 balai) daugiausia gavo už užsienio kalbų (vokiečių (50 %), anglų (43,1 %), rusų (37,8 %)) ir informacinių technologijų (33,6 %) egzaminus, mažiausia – už matematikos (6,1 %) ir istorijos (6,8 %) valstybinius BE.

13.5. Apibendrinant ***mokinių mokymosi pasiekimus ir pažangą***, ***galima teigti***, kad Savivaldybės mokyklose ugdymas pagal bendrąsias programas organizuojamas kokybiškai, nes visi besimokantieji įgyja privalomą pradinį (100 %) ir beveik visi pagrindinį išsilavinimą (99,9 %). Aukštas mokinių, įgijusių vidurinį išsilavinimą (98,5 %), rodiklis, gerėja įvertinimai už BE, kurie ne vienus metus yra aukštesni už šalies vidurkį (2020 m. Savivaldybės mokyklose buvo 50,3 balo, šalyje – 49,4 balo), padaugėjo mokinių, valstybinius BE išlaikiusių aukščiausiais (100–86 balų) įvertinimais (2020 m. buvo 22,5 % mokinių nuo išlaikiusiųjų BE). Tai rodo atsakingą BE pasirinkimą. Tačiau, palyginus 3 m. Savivaldybės mokyklų duomenis pagal rodiklį „3 ir daugiau valstybinių BE išlaikiusių abiturientų dalis (%)“ 2019 m. ir 2020 m. rodiklio reikšmė buvo mažesnė už šalies vidurkį.

Pagal PUPP duomenis Savivaldybės mokyklų 4 ir 6 klasių mokinių matematikos pasiekimai 2018 ir 2019 m. buvo žemesni, o lietuvių kalbos aukštesni nei šalies vidurkis (negalima palyginti su 2020 m. rezultatais, nes PUPP neįvyko). **NMPP** rezultatai Savivaldybės mokykloms suteikė galimybę pasimatuoti mokinių mokymosi pasiekimų ir pažangos lygį. 2019 m. nustatyta (2020 m. NMPP apibendrintų rezultatų nėra), kad reikia stiprinti mokinių savijautos ir mokyklų kultūros gerinimo sritis, mažinti patyčių situacijas mokyklose.

Tinkamą Savivaldybės mokyklų ugdymo kokybę patvirtina ir ta aplinkybė, kad 2019 m. gerųjų mokymosi patirčių sklaidai vykdyti iš visų šalies mokyklų buvo atrinktos 5 Savivaldybės mokyklos, turinčios stiprią geros mokyklos požymių raišką („Gilijos“ pradinė mokykla, „Versmės“, S. Dacho, „Verdenės“ progimnazijos, H. Zudermano gimnazija), ir tik 1 mokykla („Pajūrio“ progimnazija), turinti silpną požymių raišką, pagal ŠMSM įgyvendinamą projektą „Mokinių ugdymosi pasiekimų gerinimas diegiant kokybės krepšelį“. 2019–2021 m. pagal šį projektą minėtoms mokykloms skirta 611,1 tūkst. Eur valstybės biudžeto (85 %) ir 91,7 tūkst. Eur SB lėšų (15 %) mokinių ugdymosi pasiekimų ir pažangos gerinimui.

**V SKYRIUS**

**NEVALSTYBINIŲ MOKYKLŲ ŠVIETIMO PASLAUGŲ KOKYBĖ IR PRIEINAMUMAS**

14. **Nevalstybinių mokyklų charakteristikos.**

14.1.Nevalstybinių mokyklų tinkle iki 2016 m. veikė 4 formaliojo švietimo programas įgyvendinančios mokyklos: VšĮ Klaipėdos „Universa Via“ tarptautinė mokykla (toliau – VšĮ Tarptautinė mokykla) ir VšĮ Klaipėdos licėjus (toliau – VšĮ Licėjus), įsteigtos 1995 m., VšĮ „Vaivorykštės tako“ gimnazija (toliau – VšĮ „Vaivorykštės takas“), kurios filialas veikia Vilniuje, ir VšĮ Nevalstybinė specialioji mokykla-daugiafunkcis centras „Svetliačiok“ (toliau – VšĮ „Svetliačiok“), įsteigtos 1997 m. Vėlesniais metais ŠVIS duomenimis ***nevalstybinių mokyklų ir jose besimokančių mokinių skaičius*** Klaipėdos mieste augo, skirtingai nei kituose didžiuosiuose miestuose, kur per 5 metus daugėjo mokinių, bet nedaugėjo nevalstybinių mokyklų:

| Teritorija | Nevalstybinių mokyklų (mokinių) skaičius  |
| --- | --- |
| 2020 m. | 2019 m. | 2018 m. | 2017 m. | 2016 m. |
| ***Klaipėdoje*** | ***7 (1214)*** | ***8 (1075)*** | ***7 (965)*** | ***6 (837)*** | ***5 (768)*** |
| Kaune | 10 (3953) | 10 (3601) | 8 (3418) | 10 (3723) | 10 (3712) |
| Vilniuje | 17 (7837) | 17 (7136) | 17 (6400) | 17 (5750) | 17 (5039) |

Paskutiniųjų 5 m. laikotarpiu Klaipėdos mieste papildomai pradėjo veikti naujai įsteigtos arba anksčiau mieste veikusios nevalstybinės mokyklos, kurios iki tol įgyvendino tik ikimokyklinio ir priešmokyklinio ugdymo programas: 2016 m. įsteigtame UAB Karalienės Mortos mokyklos Klaipėdos filiale pradėjo mokytis 7 pirmokai; 2017 m. 1 pirmoką ir 1 antroką priėmė mokytis VšĮ Pajūrio Valdorfo bendruomenė, įsteigta 2014 m.; 2018 m. 1 pirmoką mokė VšĮ „Laimingų vaikų pilis“, įsteigta 2015 m.; 2019 m. įsteigtame UAB Mažajame Klaipėdos licėjuje pradėjo mokytis 17 antrokų. UAB Karalienės Mortos mokyklos Klaipėdos filialas 2020 m. veiklą nutraukė savininkų (dalininkų) sprendimu, nesurinkus pakankamo mokinių skaičiaus.

14.2. Klaipėdos miesto nevalstybinės mokyklos *pagal tipus, organizacinę struktūrą, mokymo kalbas ir vykdomas ugdymo programas* 2020 m. pasiskirstė taip (ŠVIS duomenimis):

| Tipas (vykdomos švietimo programos) | Mokymo kalba | 2020 m. | Mokyklos pavadinimas |
| --- | --- | --- | --- |
| Organizacinė struktūra  | Mokinių (vaikų) skaičius |
| ***Pradinės mokyklos***(vykdomos pradinio, priešmokyklinio, ikimokyklinio ugdymo, neformaliojo vaikų švietimo programos) | lietuvių, anglų, rusų | 1–3 klasės | 14 | VšĮ „Laimingų vaikų pilis“ (priauganti) |
| priešmokyklinės grupės | 12 |
| ikimokyklinės grupės | 51 |
| ***Iš viso*** | ***77*** |
| ***Pagrindinės mokyklos***(vykdomos pradinio, pagrindinio, socialinių įgūdžių, priešmokyklinio,  | lietuvių, anglų, rusų | 1–4 klasės | 68 | VšĮ Tarptautinė mokykla |
| 5–8 klasės | 60 |
| priešmokyklinės grupės | 22 |
| ikimokyklinės grupės | 12 |
| ***Iš viso*** | ***162*** |
| ikimokyklinio ugdymo ir neformaliojo vaikų švietimo programos) | lietuvių, rusų | 1–4 klasės (specialiosios) | 12 | VšĮ „Svetliačiok“ |
| 5–10 klasės (specialiosios) | 21 |
| I–III socialinių įgūdžių ugdymo klasės | 9 |
| ***Iš viso*** | ***42*** |
| lietuvių, anglų, rusų | 1–4 klasės | 44 | VšĮ Pajūrio Valdorfo bendruomenė (priauganti) |
| 5–6, 10 klasės | 9 |
| priešmokyklinės grupės | 5 |
| ikimokyklinės grupės | 25 |
| ***Iš viso*** | ***83*** |
| lietuvių, anglų | 2 klasės | 17 | UAB Mažasis Klaipėdos licėjus(priauganti) |
| priešmokyklinės grupės | 29 |
| ikimokyklinės grupės | 23 |
| ***Iš viso*** | ***69*** |
| ***Gimnazijos***(vykdomos priešmokyklinio, pradinio, pagrindinio, vidurinio ugdymo, neformaliojo vaikų ir suaugusiųjų švietimo programos) | lietuvių, anglų, rusų | 1–4 klasės | 270 | VšĮ Licėjus |
| 5–8 klasės | 307 |
| I–II gimnazinės klasės | 124 |
| III–IV gimnazinės klasės | 82 |
| ***Iš viso*** | ***783*** |
| lietuvių | 1–4 klasės | 62 | VšĮ „Vaivorykštės takas“ |
| 5–8 klasės | 67 |
| I–II gimnazinės klasės | 30 |
| III–IV gimnazinės klasės | 18 |
| priešmokyklinės grupės | 15 |
| ***Iš viso*** | ***192*** |

 2020 m. mieste daugiausia buvo nevalstybinių pagrindinių mokyklų (4), iš kurių 2 mokyklos priaugančios. Taip pat veikė 2 ilgosios gimnazijos (visų klasių grupių) ir 1 priauganti pradinė mokykla. 5 mokyklose formuojamos priešmokyklinės grupės, 4 mokyklose – ikimokyklinės grupės. Tokius nevalstybinių mokyklų organizacinių struktūrų ypatumus labiausiai sąlygojo aplinkybė, kad mokinių tėvai, mokėdami mokesčius už mokymą, pageidauja gauti nuoseklaus (pagal visas ugdymo programas) švietimo paslaugą. Dėl šios priežasties 2020 m. nevalstybinėse miesto mokyklose iš viso buvo ugdyti 1408 asmenys, iš jų 86,2 % buvo mokiniai (1214). Pagal pradinio ugdymo programą mokėsi 487 mokiniai (34,6 %), pagal pagrindinio ugdymo programą – 618 mokinių (43,9 %), pagal akredituotą vidurinio ugdymo programą – 100 mokinių (7,1 %), pagal socialinių įgūdžių ugdymo programą – 9 asmenys iki 21 m. (0,6 %), pagal priešmokyklinio ugdymo programą – 83 vaikai (5,9 %), pagal ikimokyklinio ugdymo programą – 111 vaikų (7,9 %). Visose nevalstybinėse mokyklose buvo įgyvendinamos neformaliojo vaikų ar suaugusiųjų (VšĮ „Svetliačiok“) švietimo programos, sudarančios sąlygas ugdomiesiems tenkinti savo saviraiškos poreikius.

Visos nevalstybinės mokyklos užtikrina mokinių poreikius mokytis valstybine (*lietuvių*) kalba ir 5 mokyklos sudaro galimybę mokiniams mokytis tautinės mažumos arba užsienio kalbomis (*rusų, anglų*), pvz., VšĮ Tarptautinėje mokykloje apie 15 % mokinių gimtoji kalba yra anglų, todėl šioje mokykloje formuojamos kalbiniu požiūrių mišrios klasės (lietuvių–rusų–anglų arba lietuvių–anglų).

14.3. Nevalstybinių mokyklų veikla yra konkurencinga, todėl šiose mokyklose ypatingas dėmesys skiriamas *švietimo paslaugų kokybei ir įvairovei, įvaizdžio išskirtinumui*. Siekiant atliepti mokinių švietimo poreikius ir tenkinti jų tėvų lūkesčius, nevalstybinėse mokyklose:

* derinamas tradicinis ir netradicinis ugdymas (pvz., VšĮ Mažasis Klaipėdos licėjus įgyvendina Jungtinių Amerikos Valstijų ir Jungtinės Karalystės mokslininkų sukurtą daugialypio intelekto modelį bei **naratyvinio žaidimo ir mokymosi metodą,** VšĮ Pajūrio Valdorfo bendruomenė – Valdorfo pedagogikos Lietuvoje koncepciją, VšĮ Licėjus – specializuoto ugdymo krypties (pagrindinio, vidurinio kartu su inžineriniu ugdymu) programą ŠMSM nustatyta tvarka ir panašiai);
* formuojamos mokinių skaičiumi nedidelės klasės (12–15 mokinių) ir plačiai taikomi aktyvieji, praktiniai, patyriminiai ir kiti netradicinio ugdymo metodai (pvz., VšĮ „Laimingų vaikų pilis“ formuojami mokinių sveikos gyvensenos ir ekologiniai įgūdžiai, VšĮ Tarptautinėje mokykloje ugdoma daugiakultūrė asmenybė, VšĮ „Svetliačiok“ puoselėjamos humanistinės idėjos, UAB Mažajame Klaipėdos licėjuje stiprinamas gabiųjų mokinių ugdymas, VšĮ „Vaivorykštės takas“ formuojamos mokinių krikščioniškos dorovės nuostatos, įgyvendinamos Jaunimo misijos savanoriavimo programos, VšĮ Licėjuje skatinamas intelektinis mokinių kūrybiškumas, matematinis, gamtamokslinis mąstymas, socialinis ir emocinis pozityvumas, organizuojamas mokinių dvasinis konsultavimas ir panašiai);
* skatinamas mokinių dalyvavimas dalykinėse olimpiadose, meniniuose konkursuose ir sportiniuose renginiuose (gausu prizininkų), pritraukiami profesionalūs pedagogai (didelė jų dalis atestuota eksperto ir mokytojo metodininko kvalifikacinėms kategorijoms), mokytojai motyvuojami tobulinti turimas kompetencijas, dalyvauti tarptautinėse, šalies ir miesto partnerystės programose, projektuose ir panašiai;
* naudojamos mokslo, kultūros, sporto, verslo institucijų ir kitos netipinės aplinkos ugdymo įtaigumui didinti (pvz., abi gimnazijos ir VšĮ Tarptautinė mokykla pamokas organizuoja KU laboratorijose, auditorijose, padedant KU dėstytojams, VšĮ „Laimingų vaikų pilis“, įsikūrusi netoli jūros Giruliuose, pamokas mokiniams dažnai veda lauke, VšĮ „Svetliačiok“ organizuoja užsiėmimus žirgyne ir panašiai);
* taikoma mokesčių už mokymą nuolaidų sistema (pvz., nuo mokesčių atleidžiami arba mokestis yra mažinamas aukštus mokymosi pasiekimus turintiems mokiniams, respublikinių, tarptautinių ir šalies olimpiadų prizinių vietų nugalėtojams arba gabiems mokiniams iš socialinę paramą gaunančių šeimų bei mokiniams, kurių šeimų materialinė padėtis pablogėjo, ir kitais atvejais).

14.4. Siekiant įvertinti *mokinių ir jų tėvų pasitikėjimo* nevalstybinėmis mokyklomis situaciją, atlikta mokinių kaitos per mokslo metus pagal ŠVIS duomenis analizė (UAB Mažasis Klaipėdos licėjus ir VšĮ „Laimingų vaikų pilis“ nevertinami, nes nėra 3 m. rodiklių):

| Rodikliai | VšĮ Pajūrio Valdorfo bendruomenė | VšĮ Tarptautinė mokykla | VšĮ „Svetliačiok“ | VšĮ Licėjus | VšĮ „Vaivorykštės takas“ |
| --- | --- | --- | --- | --- | --- |
| ***Išvykusių ir atvykusių mokinių per mokslo metus santykis*** |
| 2017–2018 m. m. | +2 | -8 | -2 | -17 | -21 |
| 2018–2019 m. m. | 0 | -13 | -4 | -35 | -12 |
| 2019–2020 m. m. | +2 | -22 | -6 | -19 | -17 |
| ***Vidurkis ir dalis (%) nuo bendro 3 m. mokinių skaičiaus vidurkio*** | ***+2******(+22 %)*** | ***-14******(-11 %)*** | ***-4******(-9 %)*** | ***-24******(-4 %)*** | ***-17******(-11 %)*** |

Palyginus 3 mokslo metų išvykusių ir atvykusių mokinių ugdymo proceso laikotarpiu duomenis, paaiškėjo, kad teigiamas pokytis buvo tik VšĮ Pajūrio Valdorfo bendruomenėje, kitose mokyklose duomenų skirtumas yra nežymiai neigiamas (apie 11–9 %), mažiausias – VšĮ Licėjaus (4 %). Išanalizavus 3 mokslo metų baigiamosiose klasėse besimokančių mokinių skaičių pagal ugdymo programas ir mokinių, įgijusiųjų atitinkamą išsilavinimą, skaičių pagal ŠVIS, nustatyta kad 2019–2020 m. m. visose nevalstybinėse mokyklose besimokę mokiniai (100 %) sėkmingai mokėsi, įgijo atitinkamą išsilavinimą ir perėjo į aukštesnio lygmens ugdymo programas arba baigė mokyklas. 2018–2019 m. m. ir 2017–2018 m. m. po 1 mokinį neįgijo pagrindinio išsilavinimo VšĮ „Vaivorykštės takas“ (priežastys nenagrinėtos), kitais atvejais fiksuota 100 % mokinių mokymo ir mokymosi sėkmė. Šie rezultatai iliustruoja mokinių ir jų tėvų pasitikėjimą nevalstybinėmis mokyklomis ir liudija tinkamą ugdymo kokybę šiose mokyklose.

14.5. Įvertinus ***švietimo paslaugų kokybę nevalstybinėse mokyklose ir prieinamumo* *užtikrinimo galimybes*, *darytina išvada*,** kad nevalstybinės mokyklos yra svarbi miesto mokyklų tinklo dalis. Vyksta glaudus nevalstybinių ir Savivaldybės mokyklų bendradarbiavimas: mokytojai keičiasi gerosiomis patirtimis, mokiniai kartu dalyvauja olimpiadose, konkursuose, neformaliojo švietimo veiklose. Nevalstybinių mokyklų pagalba sprendžiamos vietų trūkumo Savivaldybės mokyklose problemos, sudaromos galimybės tėvams rinktis mokyklas, atsižvelgiant į jų švietimo poreikius. Dėl šios priežasties Savivaldybė remia nevalstybines mokyklas, skirdama patalpas pagal panaudą (šiuo metu Savivaldybės patalpose veikia 4 mokyklos – VšĮ Licėjus, VšĮ Tarptautinė mokykla, VšĮ „Vaivorykštės takas“, VšĮ „Svetliačiok“), kompensuoja (100,0 Eurų) kiekvieno ikimokyklinio ir priešmokyklinio amžiaus vaiko ugdymą. 2 nevalstybinėms mokykloms skirtos SB lėšos (94,6 tūkst. Eur) tarptautinio bakalaureato (toliau – TB) programų įgyvendinimui. 2020 m. VšĮ Tarptautinė mokykla gavo sertifikatą vykdyti TB pradinio ugdymo programą ikimokykliniame ir 1–4 klasių mokinių ugdyme (2020 m. mokėsi 75 vaikai), VšĮ Licėjus buvo sertifikuotas vykdyti TB vidurinio ugdymo programą (2020 m. mokėsi 12 11–12 klasių mokinių ir pasirengę mokytis dar 54 10 klasių mokiniai). Taip pat VšĮ Licėjus 2020 m. tapo mokykla-kandidate akredituoti TB pagrindinio ugdymo programą 5–10 klasėms iki 2022 m. Tokia Savivaldybės investicija sudaro sąlygas miesto mokiniams mokytis pagal 134 pasaulio šalyse pripažintą mokinių švietimo poreikius tenkinančią ugdymo programą. Nevalstybinių mokyklų plėtros galimybes ateityje gali riboti tik savininkų (dalininkų) nustatytas mokestis už teikiamas paslaugas ar ugdymui pritaikytų patalpų mieste trūkumas. Kitos priežastys yra neesminės, nes nevalstybinių mokyklų teikiama švietimo kokybe miesto visuomenė pasitiki.

**VI SKYRIUS**

**VALSTYBINIŲ MOKYKLŲ, VYKDANČIŲ BENDROJO UGDYMO PROGRAMAS, KLAIPĖDOS MIESTE ĮVAIROVĖ**

15. **Profesinės mokyklos.**

15.1. Lietuvoje profesinį mokymą reglamentuoja LR profesinio mokymo įstatymas. Pagal įstatymą nustatytas *pirminis profesinis mokymas* (toliau – PPM), skirtas pirmajai kvalifikacijai įgyti (teikiamas ne jaunesniems kaip 14 metų asmenims), ir tęstinis profesinis mokymas, skirtas ne pirmajai kvalifikacijai įgyti. PPM gali būti teikiamas asmenims, įgijusiems pagrindinį ar vidurinį išsilavinimą, neįgijusiems pagrindinio išsilavinimo, taip pat spec. poreikių asmenims. Daugeliu atveju kartu su profesija įgyjamas ir vidurinis išsilavinimas.

Miesto ekonominei raidai ir darbo rinkos vystymosi tendencijoms turi įtakos Savivaldybės teritorijoje vykdomo profesinio mokymo apimtis ir kokybė, ***profesinio mokymo prieinamumas***. Klaipėdos mieste veikia 5 valstybinės profesinio mokymo įstaigos (toliau – PM): Jūrinio sektoriaus darbuotojų rengimo centras (įsteigtas 2020 m. sujungus Klaipėdos laivininkų ir VšĮ Klaipėdos laivų remonto ir statybos mokyklą), Klaipėdos Ernesto Galvanausko profesinio mokymo centras, Klaipėdos technologijų mokymo centras, Klaipėdos paslaugų ir verslo mokykla ir Klaipėdos turizmo mokykla. Šiuo metu pagal teisinę formą visos PM yra viešosios įstaigos. PM vykdomų PPM programų, jų krypčių ir ugdomų mokinių situacija 2020 m. buvo tokia:

| PM pavadinimas | Vykdomų programų kryptys | Mokinių skaičius | Programų skaičius |
| --- | --- | --- | --- |
| Jūrinio sektoriaus darbuotojų rengimo centras | Verslas ir administravimas | 41 | 3 |
| Inžinerija ir inžinerinės profesijos | 229 | 9 |
| Transporto paslaugos | 103 | 8 |
| Architektūra ir statyba | 11 | 1 |
| ***Iš viso*** | ***4*** | ***384 (144 klaipėdiečiai)*** | ***21*** |
| E. Galvanausko profesinio mokymo centras | Architektūra ir statyba | 223 | 7 |
| Paslaugos asmenims | 35 | 2 |
| Menai | 12 | 1 |
| Transporto paslaugos | 48 | 2 |
| Verslas ir administravimas | 47 | 2 |
| Gamyba ir perdirbimas | 12 | 1 |
| Informacijos ir ryšio technologijos | 21 | 1 |
| Sveikatos priežiūra | 83 | 3 |
| ***Iš viso*** | ***7*** | ***481 (157 klaipėdiečiai)*** | ***19*** |
| Paslaugų ir verslo mokykla | Menai | 52 | 2 |
| Verslas ir administravimas | 40 | 1 |
| Informacijos ir ryšio technologijos | 84 | 3 |
| Inžinerija ir inžinerinės profesijos | 419 | 4 |
| Paslaugos asmenims | 67 | 2 |
| ***Iš viso*** | ***5*** | ***662 (176 klaipėdiečiai)*** | ***12*** |
| Technologijų mokymo centras | Menai | 120 | 2 |
| Informacijos ir ryšio technologijos | 122 | 4 |
| Gamyba ir perdirbimas | 32 | 4 |
| Paslaugos asmenims | 225 | 6 |
| ***Iš viso*** | ***4*** | ***499 (107 klaipėdiečiai)*** | ***16*** |
| Turizmo mokykla | Verslas ir administravimas | 146 | 3 |
| Paslaugos asmenims | 318 | 8 |
| ***Iš viso*** | ***2*** | ***464 (138 klaipėdiečiai)*** | ***11*** |
| **Iš viso PM** | **9 skirtingos kryptys** | **2490 (722 klaipėdiečiai)** | **58** |

Iš viso PM pagal PPM ugdoma 2490 mokinių, iš jų 722 (apie 29 %) – Savivaldybės gyventojų vaikai. Trijose PM vykdomos pavienės programos, į kurias priimami asmenys, turintys minimalų pradinį išsilavinimą, jose sudaryta galimybė užtikrinti mokymosi tęstinumą spec. poreikių asmenims.

Pagal PPM programų sritis 2020 m. mokiniai daugiausia rinkosi inžineriją ir inžinerines profesijas (648 mokiniai), paslaugas asmenims (641 mokinys) bei verslą ir administravimą (648 mokiniai). Mokiniai mažiausia rinkosi gamybos ir perdirbimo bei sveikatos priežiūros sričių programas.

15.2. ***Savivaldybės mokyklų mokiniams sudaryta galimybė***, baigus pagrindinio ugdymo I dalies programą, II dalies programą rinktis PM, kad tolesnį savo karjeros kelią jie galėtų sieti su profesijos pasirinkimu. 2020 m. pagal pagrindinio ugdymo programos II dalį mokiniai mokėsi keturiose PM:

|  |  |
| --- | --- |
| PM pavadinimas | Mokinių skaičius |
| ***Iš viso*** | 9 klasėse | 10 klasėse |
| Jūrinio sektoriaus darbuotojų rengimo centras | ***32*** | 13 | 19 |
| E. Galvanausko profesinio mokymo centras | ***72*** | 42 | 30 |
| Technologijų mokymo centras | ***48*** | 21 | 27 |
| Turizmo mokykla | ***34*** | 13 | 21 |
| Iš viso | ***186*** | 89 | 97 |

16. **Valstybinės mokyklos, skirtos gabiesiems mokiniams.**

Klaipėdos mieste 2020 m. veikė 2 valstybinės mokyklos (Klaipėdos Eduardo Balsio menų gimnazija ir Klaipėdos Stasio Šimkaus konservatorija), skirtos ne tik miesto, bet ir regiono mokiniams, kuriems sudaryta galimybė kartu su bendruoju ugdymu vystyti savo muzikinius ar dailės gebėjimus, ruošiantis profesionalioms muzikos ar dailės studijoms. Šiose mokyklose 2020–2021 m. m. mokėsi 621 mokinys:

| Mokyklos pavadinimas | Klasės | Iš viso |
| --- | --- | --- |
| 1 | 2 | 3 | 4 | 5 | 6 | 7 | 8 | I | II | III | IV |
| E. Balsio menų gimnazija | 42 | 38 | 41 | 44 | 47 | 47 | 43 | 46 | 37 | 38 | 40 | 34 | 497 |
| S. Šimkaus konservatorija | – | – | – | – | – | – | – | – | 20 | 30 | 43 | 31 | 124 |
| ***Iš viso*** | ***42*** | ***38*** | ***41*** | ***44*** | ***47*** | ***47*** | ***43*** | ***46*** | ***57*** | ***68*** | ***83*** | ***65*** | ***621*** |

E. Balsio menų gimnazija vykdo specializuoto ugdymo krypties programas (pradinio, pagrindinio ir akredituotą vidurinio ugdymo programas kartu su muzikos ar su dailės ugdymu). Pagal specializuotos muzikos programas 2020 m. ugdoma 319 mokinių, pagal dailės – 178 mokiniai. Iš 497 mokinių 346 mokiniai yra klaipėdiečiai (apie 70 %). S. Šimkaus konservatorija įgyvendina pagrindinio (II dalis), akredituotą vidurinio ugdymo programas kartu su muzikos ugdymu. Iš 124 įstaigoje ugdomų mokinių 37 yra klaipėdiečiai (apie 30 %).

17. Apibendrinus informaciją apie ***Klaipėdoje veikiančias valstybines mokyklas, vykdančias bendrojo ugdymo programas, galima daryti išvadą,*** kad šios mokyklos sudaro galimybes ne tik regiono, bet ir Savivaldybės gyventojų vaikams (jaunuoliams) pasirinkti jų lūkesčius atitinkančias programas, kurios sietinos su asmens ateities karjeros ugdymo perspektyvomis.

**VII SKYRIUS**

**SPEC. POREIKIŲ MOKINIŲ UGDYMAS**

18. **Spec. poreikių mokinių ugdymą organizuojančių mokyklų tinklas ir vykdomų programų įvairovė.**

18.1. Spec. poreikių mokinių kokybiškam ugdymui Klaipėdos mieste skiriamas didelis dėmesys. ***Spec. poreikių mokinių ugdymą įgyvendina*** visos bendrosios Savivaldybės ir nevalstybinės mokyklos, 2 specialiosios Savivaldybės mokyklos (Litorinos, „Medeinės“) ir nevalstybinė mokykla (VšĮ „Svetliačiok“). Specialiųjų klasių ir skyrių bendrosiose miesto mokyklose nėra, o specialiosios mokyklos yra regioninės, todėl į jas gali būti priimta daugiau mokinių iš Vakarų Lietuvos regiono.

Spec. poreikių mokinių (be suaugusiųjų) ugdymo(si) per 5 m. Savivaldybės ir nevalstybinėse mokyklose skaičiaus pokyčiai pagal ŠVIS buvo tokie:

|  |  |
| --- | --- |
| Mokyklos | Spec. poreikių mokinių skaičius (dalis (%) nuo visų mokinių) |
| 2020 m. | 2019 m. | 2018 m. | 2017 m. | 2016 m. |
| ***Savivaldybės mokyklos*** | ***1780 (9,4)*** | ***1694 (9,1)*** | ***1882 (10,4)*** | ***1966 (11,1)*** | ***1959 (11,1)*** |
| Bendrosios | 1510 (8,0) | 1430 (7,7) | 1630 (9,0) | 1724 (9,7) | 1733 (9,9) |
| Specialiosios: | 271 (1,4) | 264 (1,4) | 252 (1,4) | 242 (1,4) | 226 (1,2) |
| Litorinos mokykla | 135 (0,7) | 124 (0,7) | 113 (0,6) | 102 (0,6) | 47 (0,3) |
| „Medeinės“ mokykla | 136 (0,7) | 140 (0,7) | 139 (0,8) | 140 (0,8) | 152 (0,9) |
| ***Nevalstybinės mokyklos*** | ***122 (10,1)*** | ***109 (10,1)*** | ***111 (11,5)*** | ***104 (12,4)*** | ***92 (11,6)*** |
| Bendrosios | 80 (6,6) | 66 (6,1) | 62 (6,4) | 59 (7,1) | 46 (5,8) |
| Specialioji  | 42 (3,5) | 43 (4,0) | 49 (5,1) | 45 (5,4) | 46 (5,8) |
| ***Iš viso mieste*** | ***1902 (9,4)*** | ***1803 (9,2)*** | ***1993 (10,5)*** | ***2070 (11,1)*** | ***2051 (11,2)*** |

Analizuojant spec. poreikių mokinių 5 m. kaitą, nustatyta, kad Savivaldybės mokyklose kasmet ugdomi spec. poreikių mokiniai sudarė vidutiniškai 8,9 % bendrosiose ir vidutiniškai 1,4 % specialiosiose mokyklose nuo bendro 5 m. vidutinio mokinių skaičiaus (19 156 mokiniai) mieste. Nevalstybinėse bendrosiose mokyklose kasmet vidutiniškai mokosi 0,4 %, nevalstybinėje specialiojoje mokykloje – 0,2 % nuo bendro 5 m. vidutinio mokinių skaičiaus mieste. Daugiausia spec. poreikių mokinių buvo ugdoma Savivaldybės bendrosiose mokyklose (2020 m. buvo 1510 mokinių, t. y. 79,4 % nuo visų tais metais miesto mokyklose ugdomų spec. poreikių mokinių). Tokiam pasiskirstymui turėjo įtakos tai, kad Savivaldybėje spec. poreikių mokiniams suteiktas priėmimo prioritetas mokytis arčiau gyvenamosios vietos esančiose Savivaldybės bendrosiose mokyklose ne tik pagal pradinio, kaip nustatyta ŠMSM, bet ir pagal pagrindinio ugdymo programas, vadovaujantis Savivaldybės tarybos nustatyta mokinių priėmimo tvarka.

18.2. ***Bendrosiose mokyklose*** (be suaugusiųjų) integruotai mokosi įvairių lygių spec. poreikių mokiniai, specialiosiose mokyklose – tik turintys didelių ir labai didelių sutrikimų ŠMSM nustatyta tvarka. Visiems spec. poreikių mokiniams formaliojo švietimo programos yra pritaikomos arba individualizuojamos. Ugdymo programas šie mokiniai gali baigti per trumpesnį ar ilgesnį negu nustatytą laiką, gali mokytis su pertraukomis arba programas gali baigti atskirais moduliais.

Nepriklausomai nuo to, kad 2020 m. Savivaldybės bendrosiose mokyklose integruotai mokomų spec. poreikių mokinių buvo 19 kartų daugiau (1510) nei bendrosiose nevalstybinėse mokyklose (80), šių mokinių pasiskirstymas pagal turimų spec. poreikių lygius buvo panašus:

| Mokyklos ir vykdomos ugdymo programos | 2020 m. spec. poreikių mokinių skaičius (rugsėjo 1 d.) |
| --- | --- |
| Spec. poreikių lygiai | Mokėsi pagal individualizuotą programą |
| Nedideli | Vidutiniai | Dideli | Labai dideli |
| ***Savivaldybės bendrosiose mokyklose*** | ***495*** | ***873*** | ***142*** | ***–*** | ***29*** |
| Priešmokyklinio ugdymo programa | 35 | 9 | 1 | – | – |
| pradinio ugdymo programa | 406 | 296 | 75 | – | 12 |
| pagrindinio ugdymo programa | 50 | 527 | 64 | – | 17 |
| vidurinio ugdymo programa | 4 | 41 | 2 | – | – |
| ***Nevalstybinėse bendrosiose mokyklose*** | ***6*** | ***62*** | ***12*** | – | ***1*** |
| Priešmokyklinio ugdymo programa | – | – | 1 | – | – |
| pradinio ugdymo programa | 3 | 31 | 2 | – | – |
| pagrindinio ugdymo programa | 3 | 27 | 7 | – | 1 |
| vidurinio ugdymo programa |  | 4 | 2 | – | – |
| ***Iš viso bendrosiose mokyklose*** | ***501*** | ***935*** | ***154*** | – | ***30*** |

2020 m. bendrosiose mokyklose daugiausia mokyta spec. poreikių mokinių, turinčių vidutinius (935) ir nedidelius (501) sutrikimų lygius. Taip pat mokėsi 154 mokiniai, turintys didelių spec. poreikių (10 % nuo bendrosiose mokyklose mokomų spec. poreikių mokinių). Mokinių, turinčių labai didelių spec. poreikių, bendrosiose mokyklose iš viso nebuvo. Daugiau spec. poreikių mokinių buvo ugdyta pagal pradinio ugdymo programą (iš viso 813 mokinių, iš jų Savivaldybės mokyklose – 777, nevalstybinėse mokyklose – 36), negu pagal pagrindinio (iš viso 678 mokiniai, iš jų Savivaldybės mokyklose – 641, nevalstybinėse mokyklose – 37). Mažiausia spec. poreikių mokinių mokėsi pagal vidurinio ugdymo programą (Savivaldybės mokyklose – 47, nevalstybinėse mokyklose – 6). Pagal individualizuotas programas mokyta 30 mokinių (1,6 % nuo bendrosiose klasėse mokomų spec. poreikių mokinių), daugiausia jų buvo bendrosiose Savivaldybės mokyklose (29).

18.3. ***Specialiosiose mokyklose*** 2020 m. daugiausia mokėsi mokiniai (263), turintys didelių spec. poreikių (Savivaldybės mokyklose – 226, nevalstybinėje mokykloje – 37), mažiau – mokinių (50) su labai dideliais spec. poreikiais (Savivaldybės mokyklose – 45, nevalstybinėje mokykloje – 5). Mokinių pasiskirstymas pagal ugdymo programas specialiosiose mokyklose šiek tiek skyrėsi nuo pasiskirstymo bendrosiose mokyklose: daugiau spec. poreikių mokinių ugdyta pagal pagrindinio ugdymo programą (iš viso 162 mokiniai, iš jų Savivaldybės mokyklose – 141, nevalstybinėse mokyklose – 37), negu pagal pradinio (iš viso 117 mokinių, iš jų Savivaldybės mokyklose – 106, nevalstybinėje mokykloje – 11). Daug daugiau mokinių (219), palyginti su bendrosiomis mokyklomis, mokyta pagal individualizuotas ugdymo programas (83,3 % nuo visų specialiosiose mokyklose mokomų mokinių): „Medeinės“ mokykloje ir VšĮ „Svetliačiok“ visi (100 %) besimokantieji pagal pradinio, pagrindinio ugdymo programas, Litorinos mokykloje – 56 % mokinių. Ugdymas spec. poreikių asmenų iki 21 m. pagal socialinių įgūdžių programą vykdytas „Medeinės“ mokykloje (24 mokiniai) ir VšĮ „Svetliačiok“ (9 mokiniai):

| Mokyklos | 2020 m. spec. poreikių mokinių skaičius (rugsėjo 1 d.)  |
| --- | --- |
| Spec. poreikių lygiai | Ugdymo programos | Mokėsi pagal individualizuotą programą |
| Dideli | Labai dideli | Priešmokyklinio | Pradinio | Pagrindinio  | Socialinių įgūdžių |
| ***Savivaldybės mokyklose:*** | ***226*** | ***45*** | – | ***106*** | ***141*** | ***24*** | ***187*** |
| Litorinos mokykla | 130 | 5 | – | 73 | 62 | – | 75 |
| „Medeinės“ mokykla | 96 | 40 | – | 33 | 79 | 24 | 112 |
| ***VšĮ „Svetliačiok“*** | ***37*** | ***5*** | ***1*** | ***11*** | ***21*** | ***9*** | ***32*** |
| ***Iš viso mieste*** | ***263*** | ***50*** | ***1*** | ***117*** | ***162*** | ***33*** | ***219*** |

19. **Pagalbos teikimas.**

19.1.Spec. poreikių mokiniams, ugdomiems Savivaldybės ir nevalstybinėse mokyklose, ir jų tėvams ***koordinuotai teikiamos*** švietimo pagalbos (specialioji, psichologinė, pedagoginė), socialinės ir sveikatos priežiūros ***paslaugos*** teisės aktų nustatyta tvarka. Spec. poreikių mokinių pirminį įvertinimą atlieka mokyklų vaiko gerovės komisijos. Mokinių spec. poreikius pedagoginiu, psichologiniu, medicininiu ir socialiniu pedagoginiu aspektais įvertina Pedagoginė psichologinė tarnyba ir specialųjį ugdymąsi skiria jos vadovas, atskirais atvejais – mokyklų vadovai su tėvų sutikimu ŠMSM nustatyta tvarka. Sveikatos priežiūra Savivaldybės ir nevalstybinėse mokyklose vykdo Klaipėdos miesto visuomenės sveikatos biuras, mokykloms sudarius paslaugos teikimo sutartis.

19.2. Siekiant įvertinti mieste teikiamos ***švietimo pagalbos paslaugų sistemą***, svarbu išanalizuoti, koks yra jos poreikis. 2020 m. pagal ŠVIS Savivaldybės ir nevalstybinėse mokyklose besimokantys spec. poreikių mokiniai (be suaugusiųjų) skyrėsi pagal turimus sutrikimus:

| Sutrikimai  | 2020 m. spec. poreikių mokinių skaičius (rugsėjo 1 d.) |
| --- | --- |
| Savivaldybės mokyklos | Nevalstybinės mokyklos |
| Bendrosios | Specialiosios | Bendrosios | Specialioji |
| Kalbėjimo ir kalbos  | 506 | 3 | 29 | 1 |
| Regos  | 14 | – | 1 | – |
| Klausos  | 19 | 18 | 1 | – |
| Judesio ir padėties  | 11 | – | 2 | – |
| Elgesio ir emocijų  | 30 | 3 | 2 | – |
| Įvairiapusiai raidos  | 31 | 11 | 7 | – |
| Intelekto  | 31 | 112 | 3 | 10 |
| Kompleksiniai  | 488 | 122 | 28 | 31 |
| Lėtiniai neurologiniai | 28 | 1 | 2 | – |
| Mokymosi sunkumai  | 352 | 1 | 5 | – |
| ***Iš viso*** | ***1510*** | ***271*** | ***80*** | ***42*** |

Didžiausia ***specialiosios pagalbos*** paslaugų įvairovėfiksuojama ***Savivaldybės bendrosiose mokyklose***. Šiose mokyklose 2020 m. plačiausiai teikta logopedinė pagalba mokiniams (506), turintiems fonetinių, fonologinių, kalbos netekimo (1 mokinys), kalbos neišsivystymo (35 mokiniai) bei kitų kalbėjimo ir kalbos sutrikimų. Surdopedagoginė pagalba teikta 19 klausos sutrikimų turintiems mokiniams, iš jų 1 mokiniui, turinčiam kurtumą, ir 2 mokiniams su kochliariniais implantais. Tiflopedagoginę pagalbą, padedant Regos ugdymo centrui, per metus gavo 14 regos sutrikimų (dažniausia silpnaregystę) turinčių mokinių. Taip pat specialioji pedagoginė pagalba teikta 30 mokinių su elgesio ir emocijų sutrikimais (aktyvumo ir dėmesio, nerimo spektro, asocialaus elgesio), 11 mokinių, turinčių vidutinę ir didelę judėjimo negalią, 31 mokiniui su įvairiapusiais raidos sutrikimais (Aspergerio sindromas, vaikystės autizmas ir kt.), 28 mokiniams, turintiems lėtinių neurologinių sutrikimų, 31 mokiniui su nedideliais ir vidutiniais intelekto sutrikimais. Svarbi specialiosios pedagoginės pagalbos teikimo kryptis Savivaldybės bendrosiose mokyklose buvo pagalbos teikimas mokiniams (488), turintiems kompleksinių sutrikimų, t. y. sutrikimų derinius, neretai kartu su intelekto sutrikimu, ir pagalbos teikimas mokiniams (352), turintiems mokymosi sunkumų dėl bendrųjų, neverbalinių, sulėtėjusios raidos ar specifinių sutrikimų (pvz., 157 mokiniams buvo nustatyti matematikos mokymosi, 58 mokiniams – rašymo, 2 mokiniams – skaitymo sutrikimai).

***Nevalstybinėse bendrosiose mokyklose*** ***specialiosios pagalbos*** paslaugų įvairovė panaši, kaip ir Savivaldybės bendrosiose mokyklose, tačiau dėl nedidelio spec. poreikių mokinių skaičiaus teikta mažesnėmis apimtimis. 2020 m. daugiausia mokiniams buvo skiriama logopedinė (29 mokiniai) ir kompleksinė (28 mokiniai) pagalbos.

***Specialiosiose Savivaldybės ir nevalstybinėje mokyklose*** specialiosios pagalbos paslaugos labiau orientuotos į mokinių, turinčių intelekto sutrikimų (2020 m. tokių mokinių iš viso buvo 122, arba 39 % nuo visų specialiosiose mokyklose mokomų mokinių) ir kompleksinių sutrikimų (2020 m. tokių mokinių iš viso buvo 153, arba 49 % nuo visų specialiosiose mokyklose mokomų mokinių). Atskirai reikėtų pažymėti „Litorinos“ mokyklą, kurioje formuojamos specialiosios klasės kurtiesiems ir neprigirdintiesiems (2020 m. tokių mokinių buvo 18) bei stiprinama pagalba elgesio ir emocijų sutrikimų turintiems mokiniams (2020 m. tokių mokinių buvo 3), mokomiems šioje mokykloje ne ilgiau kaip 2 m. ŠMSM nustatyta tvarka.

19.3. Miesto mokyklose be ***specialiosios pagalbos*** spec. poreikių mokiniams, jų tėvams ir su šiais mokiniais dirbantiems mokytojams teikiama ***psichologinė, pedagoginė, socialinė pagalba ir sveikatos priežiūra***. Šias paslaugas teikia kvalifikuoti pedagogai ir pagalbos specialistai. 2020 m. ***Savivaldybės bendrosiose mokyklose*** dirbo specialieji pedagogai (14), psichologai (28), psichologų asistentai (3), logopedai (16), socialiniai pedagogai (35), sveikatos priežiūros specialistai (30). ***Savivaldybės specialiosiose mokyklose*** praėjusiais metais dirbo specialieji pedagogai (31), specialieji pedagogai-logopedai (13), logopedai (2), tiflopedagogas (1), psichologai (3), surdopedagogai (2), socialiniai pedagogai (3), sveikatos priežiūros specialistai (2), spec. poreikių mokinių priežiūrą vykdė auklėtojai (14). Specialiosiose mokyklose teiktos kineziterapijos, ergoterapijos, masažo ir kitos reabilitacinės paslaugos.

***Nevalstybinėse mokyklose*** 2020 m. spec. poreikių mokiniams pagalbą teikė specialieji pedagogai (7), psichologai (8), psichologų asistentai (1), logopedai (4), socialiniai pedagogai (3), socialiniai darbuotojai (23), sveikatos priežiūros specialistai (6). **VšĮ „Svetliačiok“ lanksčiai derino švietimo ir spec. poreikių mokinių bei suaugusiųjų socialinės globos (dieninės) veiklą.**

Kvalifikuotą švietimo pagalbą spec. poreikių mokiniams, jų tėvams ir pedagogams teikė ***Psichologinės pedagoginės tarnybos*** 4 specialieji pedagogai, 3 logopedai, 1 socialinis pedagogas, 15 psichologų, 4 psichoterapeutai ir ***Regos ugdymo centro*** 5 tiflopedagogai.**. Taip pat** miesto mokyklose įvesti mokytojo padėjėjų etatai, kurių dalis finansuojami tikslinėmis SB lėšomis. 2020 m. Savivaldybės mokyklose dirbo 123, Savivaldybės specialiosiose mokyklose – 36, nevalstybinėse mokyklose – 23 mokytojo padėjėjų.

Stiprinant teikiamos pagalbos veiksmingumą ir prieinamumą, judėjimo negalią turintiems mokiniams organizuotas ***vežiojimas*** į mokyklą ir iš jos mokykliniais autobusais. 2020 m. vežioti 177 mokiniai (4 Baltijos gimnazijos, 6 M. Mažvydo progimnazijos, 57 Litorinos ir 86 „Medeinės“ mokyklų, 24 VšĮ „Svetliačiok“).

19.4. Įvertinus ***spec. poreikių mokinių ugdymo galimybes,*** ***galima daryti išvadą***, kad Klaipėdos mieste suformuota integracinė Savivaldybės ir nevalstybinių mokyklų, kuriose gali lavintis, mokytis pagal gebėjimus ir galias, įgyti išsilavinimą ir gauti pagalbą spec. poreikių mokiniai, sistema. Tinklo pertvarkos planu plėtojama vykdomų ugdymo programų ir švietimo pagalbos (specialiosios, psichologinės, pedagoginės), socialinės ir sveikatos priežiūros paslaugųįvairovė. Įtraukiojo ugdymo procesai sėkmingiausiai organizuojami Savivaldybės bendrosiose mokyklose, kuriose integruotai ugdoma apie 80 % (2020 m.) visų miesto mokyklose ugdomų spec. poreikių mokinių. Tokie rezultatai rodo, kad spec. poreikių mokinius auginantys tėvai pasitiki Savivaldybės bendrosiomis mokyklomis ir kad Savivaldybėje vykdoma veiksminga švietimo politika spec. poreikių mokinių ugdymo aspektu, kai šiems mokiniams yra suteikiamas priėmimo prioritetas mokytis pagal pradinio ir pagrindinio ugdymo programas arčiau gyvenamosios vietos esančiose Savivaldybės bendrosiose mokyklose. Taip pat galima daryti prielaidą, kad tėvai, rinkdamiesi miesto mokyklas savo vaikams su labai dideliais spec. poreikiais, labiau renkasi specialiąsias mokyklas, kuriose mokymosi aplinka pritaikyta specialiajam mokinių ugdymui ir ugdymas mokiniams gali būti teikiamas iki 21 m. pagal socialinių įgūdžių ugdymo programą. Gerinant įtraukiojo ugdymo kokybę, reikalingos pritaikytos šiuolaikinės ugdymo priemonės, vadovėliai, informacinės technologijos ir skaitmeninis turinys. Daugiau dėmesio būtina skirti teoriniams ir praktiniams užsiėmimams mokytojams, dirbantiems su emocijų ir elgesio sutrikimų turinčiais mokiniais.

**VIII SKYRIUS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS UGDYMO PROGRAMĄ AR JOS DALĮ, UGDYMO GALIMYBĖS**

20. **Atvykusių asmenų kaita, ugdymo ypatumai.**

20.1. Į Klaipėdos miesto mokyklas (duomenys nerenkami iš nevalstybinių mokyklų) ***atvykusių asmenų***, kurie baigė valstybės ar tarptautinės organizacijos pagrindinio, vidurinio ugdymo programos dalį ar pradinio, pagrindinio ugdymo programą ar dalį (toliau – atvykę mokiniai), ***per pastaruosius dvejus mokslo metus skaičius***:

|  |  |  |
| --- | --- | --- |
| Mokslo metai | Mokyklų, į kurias atvyko mokiniai, skaičius | Atvykusių mokinių skaičius |
| ***Iš viso*** | Turi LR pilietybę | Turi kitos šalies pilietybę |
| 2019–2020  | 21 | ***82*** | 60 | 22 |
| 2020–2021 | 21 | ***120*** | 95 | 25 |

2020–2021 m. m. atvykusių mokinių skaičius padidėjo 38 mokiniais. Naujų mokinių atvyksta mokytis per visus mokslo metus, todėl atvykusių mokinių skaičius gali keistis. Daugiausia mokinių per pastaruosius dvejus mokslo metus atvyko mokytis pagal pradinio ugdymo programas: 44 (2019–2020 m. m.) ir 72 (2020–2021 m. m.), pagal vidurinio ugdymo programą atvyko mokytis tik 1 mokinys. Daugiausia atvykusių mokinių į pradinio ir pagrindinio ugdymo I dalies programas 2019–2020 m. m. ugdė Vitės (15), M. Gorkio (12) ir „Vyturio“ (9), Gedminų (8) progimnazijos, 2020–2021 m. m. – M. Gorkio (21), „Vyturio“ (14), „Saulėtekio“ (13), Vitės (12) progimnazijos, „Gilijos“ (10) pradinė mokykla. Vitės ir „Vyturio“ progimnazijos priklauso ŠMSM ir programos „Kurk Lietuvai“ įkurtam mokyklų, pasirengusių priimti grįžtančius ar atvykstančius vaikus, tinklui, todėl didesnė dalis sugrįžtančiųjų renkasi šias mokyklas. „Žaliakalnio“ gimnazija taip pat priklauso minėtų mokyklų tinklui, tačiau atvykstantys mokiniai, kurie mokomi rusų kalba, daugiausia yra pradinės ugdymo programos mokiniai, todėl priimami mokytis į progimnazijas. Minėtos tinklo mokyklos teikia konsultacijas visoms miesto mokykloms, kuriose ugdomi iš užsienio atvykę mokiniai.

20.2. ***Daugiausia*** ***mokinių atvyksta iš*** Jungtinės Didžiosios Britanijos ir Šiaurės Airijos karalystės (30 mokinių 2019–2020 m. m., 41 – 2020–2021 m. m.), Airijos (atitinkamai – 11, 14), Rusijos Federacijos (atitinkamai – 10, 12), Ukrainos (atitinkamai – 7, 8), Baltarusijos Respublikos (atitinkamai – 4, 8), Norvegijos Karalystės (atitinkamai – 5, 6), Ispanijos Karalystės (atitinkamai – 2, 7), padaugėjo atvykusių iš Vokietijos Federacinės Respublikos (atitinkamai – 1, 6).

20.3. ***Atvykusiems*** ***mokiniams teikiama visapusiška pagalba***: su tėvais aptariami pagalbos teikimo planai, numatomi adaptaciniai laikotarpiai (nuo 1 iki 9 mėnesių). Didžiausios problemos kyla mokantis lietuvių kalbos, todėl skiriamos konsultacinės valandos jos visai nemokantiems (2019–2020 m. m. atvyko 12 visai kalbos nemokančių mokinių, 2020–2021 m. m. – 17) ar minimaliai mokantiems (kasmet tokių mokinių atvyksta maždaug 30 % nuo viso atvykstančiųjų skaičiaus), taip pat teikiamos kitų mokomųjų dalykų individualios konsultacijos. Esant poreikiui, teikiamos pagalbos specialistų konsultacijos, nuolat vertinama padaryta pažanga, kuri aptariama su tėvais. Atvykusiems mokiniams sėkmingiau adaptuotis padeda mokiniai savanoriai, sudaromos galimybės rinktis neformaliojo vaikų švietimo veiklas. Nors atvykstančių mokinių skaičius kasmet didėja, Klaipėdos mieste nenumatoma steigti išlyginamųjų klasių (grupių), nes kiekviena mokykla yra pasirengusi integruoti atvykstančius mokinius į švietimo sistemą ir sudaryti sąlygas tinkamam jų ugdymui.

**IX SKYRIUS**

**MOKYKLŲ UŽPILDOMUMAS. PROGNOZĖS**

21. **Savivaldybės mokyklų ir klasių užpildomumas**.

21.1.Vertinant Savivaldybės mokyklų užpildomumo, jų ***pasiskirstymo pagal mikrorajonus situaciją*** ir siekiant įvertinti mokinių mokymosi Savivaldybės mokyklose perspektyvas, svarbu apibrėžti mokyklų (be specialiųjų ir suaugusiųjų) maksimalias ir optimalias užpildomumo galimybes, kai ugdymas organizuojamas viena pamaina, nepažeidžiami higienos reikalavimai, kokybiškai įgyvendinamas ugdymo planas ir tenkinami mokinių saviraiškos poreikiai. Duomenis būtina palyginti su 2020 m. mokyklų užpildomumo rodikliais. Maksimalus mokyklų užpildomumas skaičiuojamas pagal LR Vyriausybės nustatytą didžiausią leistiną mokinių skaičių klasėse (1–4 klasėse – 24, 5–10, I–IV klasėse – 30 mokinių). Optimalus užpildomumas nustatytas, atsižvelgus į LR Vyriausybės mokymo lėšų apskaičiavimo metodikoje apibrėžtą ekonomiškai racionalų ir produktyvų ugdymą(si). Maksimalus ir optimalus užpildomumas pagal mokinių skaičių klasėse būtų toks:

|  |  |  |  |
| --- | --- | --- | --- |
| Klasių grupė | 1–4 klasės | 5–10 klasės | I–IV klasės |
| **Maksimalus** mokinių skaičius klasėje | 24 | 30 | 30 |
| **Optimalus** mokinių skaičius klasėje | 20 | 28 | 26 |
| **Optimalus** mokinių skaičius ***H. Zudermano, Vydūno gimnazijose, Jūrų kadetų mokykloje*** | 20 | 26 | 26 |

Klaipėdos miesto teritorijų suskirstymas mikrorajonais yra sąlyginis, atsižvelgiant į Savivaldybės tarybos mokykloms priskirtų aptarnavimo teritorijų išsidėstymą. Savivaldybės mokyklos suskirstytos ir kalbiniu aspektu: į lietuvių mokomosios kalbos (įskaitant H. Zudermano gimnaziją, kurioje mokoma lietuvių-vokiečių kalbomis) ir rusų mokomosios kalbos. Vertinant mokyklų užpildomumą 2020 m., nebuvo atsižvelgta į spec. poreikių mokinių skaičių, todėl galima paklaida (klasėse, kuriose ugdomi spec. poreikių mokiniai, turi būti mažinamas higienos normose nurodytas maksimalus mokinių skaičius).

21.2. ***Savivaldybės*** ***mokyklos lietuvių mokomąja kalba***:

21.2.1. ***Šiaurinis-centrinis mikrorajonas*** (šiaurinė, centrinė miesto dalys iki Sausio 15-osios g.):

| Mokyklos pavadinimas | Požymis | Iš viso | 1–4  | 5–8  | I–II  | III–IV  |
| --- | --- | --- | --- | --- | --- | --- |
| Mokiniai | Klasės | Mokiniai | Klasės | Mokiniai | Klasės | Mokiniai | Klasės | Mokiniai | Klasės |
| Vytauto Didžiojo gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***631*** | ***22*** | – | – | – | – | ***330*** | ***11*** | ***301*** | ***11*** |
| Optimalus | 624 | 24 | – | – | – | – | 312 | 12 | 312 | 12 |
| „Žemynos“ gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***494*** | ***18*** | – | – | – | – | ***288*** | ***10*** | ***206*** | ***8*** |
| Optimalus | 624 | 24 | – | – | – | – | 312 | 12 | 312 | 12 |
| Tauralaukio progimnazija | Maksimalus ir optimalus | 251 | 11 | 147 | 7 | 104 | 4 | – | – | – | – |
| ***2020-09-01*** | ***252*** | ***11*** | ***148*** | ***7*** | ***104*** | ***4*** | – | – | – | – |
| „Verdenės“ progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***908*** | ***35*** | ***377*** | ***16*** | ***531*** | ***19*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| Vitės progimnazija | Maksimalus | 768 | 29 | 408 | 17 | 360 | 12 | – | – | – | – |
| ***2020-09-01*** | ***780*** | ***30*** | ***456*** | ***19*** | ***324*** | ***11*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| S. Dacho progimnazija | Maksimalus | 960 | 36 | 480 | 20 | 480 | 16 | – | – | – | – |
| ***2020-09-01*** | ***1004*** | ***38*** | ***455*** | ***19*** | ***549*** | ***19*** | – | – | – | – |
| Optimalus | 768 | 32 | 320 | 16 | 448 | 16 | – | – | – | – |
| Sendvario progimnazija | Maksimalus | 768 | 28 | 288 | 12 | 480 | 16 | – | – | – | – |
| ***2020-09-01*** | ***750*** | ***28*** | ***317*** | ***13*** | ***433*** | ***15*** | – | – | – | – |
| Optimalus | 576 | 24 | 240 | 12 | 336 | 12 | – | – | – | – |
| „Saulėtekio“ progimnazija | Maksimalus | 432 | 16 | 192 | 8 | 240 | 8 | – | – | – | – |
| ***2020-09-01*** | ***329*** | ***15*** | ***190*** | ***9*** | ***139*** | ***6*** | – | – | – | – |
| Optimalus | 384 | 16 | 160 | 8 | 224 | 8 | – | – | – | – |
| „Varpelio“ mokykla-darželis | Maksimalus | 120 | 5 | 120 | 5 | – | – | – | – | – | – |
| ***2020-09-01*** | ***114*** | ***5*** | ***114*** | ***5*** | – | – | – | – | – | – |
| Optimalus | 80 | 4 | 80 | 4 | – | – | – | – | – | – |
| ***Iš viso******mikrorajone*** | ***Maksimalus*** | ***5603*** | ***205*** | ***2019*** | ***85*** | ***2144*** | ***72*** | ***720*** | ***24*** | ***720*** | ***24*** |
| ***2020-09-01*** | ***5262*** | ***202*** | ***2057*** | ***88*** | ***2080*** | ***74*** | ***618*** | ***21*** | ***507*** | ***19*** |
| ***Optimalus*** | ***4619*** | ***191*** | ***1587*** | ***79*** | ***1784*** | ***64*** | ***624*** | ***24*** | ***624*** | ***24*** |
| ***Iš viso mikrorajone******2022 m.\**** | **Maksimalus** | **6048** | **220** | **2208** | **92** | **2400** | **80** | **720** | **24** | **720** | **24** |
| **Optimalus** | **5024** | **208** | **1760** | **88** | **2016** | **72** | **624** | **24** | **624** | **24** |

\*Tauralaukio progimnazija persikels į naują pastatą.

2020 m. šiauriniame-centriniame mikrorajone buvo išsidėsčiusios 9 Savivaldybės mokyklos: 2 gimnazijos I–IV klasių, 6 progimnazijos 1–8 klasių, 1 mokykla-darželis 1–4 klasių. ***4 mokyklos buvo perpildytos (S. Dacho, Tauralaukio, „Verdenės“, Vitės progimnazijos), 3 mokyklos – užpildytos beveik maksimaliai (Sendvario progimnazija, „Varpelio“ mokykla-darželis)***. Optimaliai užpildyta buvo 1 mokykla (Vytauto Didžiojo gimnazija), mažiau nei optimaliai – 2 mokyklos („Saulėtekio“ progimnazija, „Žemynos“ gimnazija).

Vertinant šiaurinio-centrinio mikrorajono mokyklų maksimalaus užpildomumo situaciją 2020‑09-01 duomenimis ir mokinių mokymosi galimybes, nustatyta, kad 1–4 klasėse mokėsi apie 40 mokinių daugiau (apie 2 klases) nei nustatytas maksimumas. Prasidėjus 2020–2021 m. m., pradinių klasių mokinius galėjo priimti tik „Saulėtekio“ progimnazija (apie 20), po 1–2 mokinius – Sendvario, Vitės progimnazijos, „Varpelio“ mokykla-darželis. Duomenys rodo, kad šiauriniame-centriniame mikrorajone ***būtina spręsti klausimus, susijusius su mokinių mokymosi galimybėmis 1–4 klasėse*** ***(viršijamas maksimalus užpildomumas) ir 5–8 klasėse*** ***(artėjama prie maksimalaus užpildomumo). I–IV klasės užpildytos optimaliai.***

Šiaurinio-centrinio mikrorajono mokyklų užpildomumo, mokinių (įskaitant ir ikimokyklinio amžiaus vaikus) priėmimo problemas Savivaldybė sprendžia kasmet, kadangi, be Klaipėdos miesto gyventojų, šis mikrorajonas patrauklus ir Klaipėdos rajono bei kitų miestui artimų savivaldybių gyventojams dėl gero susisiekimo ir tinkamos paslaugų infrastruktūros. Siekiant teigiamų pokyčių šiaurinėje miesto dalyje, ***Savivaldybė Žolynų g. stato naują 650–700 mokymosi vietų progimnaziją***. Į naują mokyklą bus siunčiami naujai priimami mokiniai, perkeliami pradinukai iš „Varpelio“ mokyklos-darželio (2022 m. pertvarkomas į lopšelį-darželį) ir 1–8 klasių mokiniai iš Tauralaukio progimnazijos, kurios pastatas 2023 m. bus rekonstruojamas, pritaikant jį ikimokykliniam, priešmokykliniam ugdymui. Planuojama, kad naujos mokyklos pagalba šiauriniame-centriniame mikrorajone, be perkeliamų iš pertvarkomų mokyklų mokinių, papildomai bus įkurta apie 330 naujų mokymosi vietų. ***Tikėtina, kad pastačius naują mokyklą, galima bus vykdyti priemones, mažinančias mokinių skaičių perpildytose ar maksimaliai užpildytose šiaurinio-centrinio mikrorajono mokyklose*** ***(S. Dacho, „Verdenės“, Vitės, Sendvario progimnazijose).***

21.2.2. ***Centrinis mikrorajonas*** (nuo Sausio 15-osios g. iki Statybininkų pr.):

| Mokyklos pavadinimas | Požymis | Iš viso | 1–4  | 5–8  | I(9)–II(10)  | III–IV  |
| --- | --- | --- | --- | --- | --- | --- |
| Mokiniai | Klasės | Mokiniai | Klasės | Mokiniai | Klasės | Mokiniai | Klasės | Mokiniai | Klasės |
| „Ąžuolyno“ gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***592*** | ***20*** | – | – | – | – | ***300*** | ***10*** | ***292*** | ***10*** |
| Optimalus | 624 | 24 | – | – | – | – | 312 | 12 | 312 | 12 |
| Baltijos gimnazija | Maksimalus | 600 | 20 | – | – | – | – | 300 | 10 | 300 | 10 |
| ***2020-09-01*** | ***354*** | ***15*** | – | – | – | – | ***232*** | ***9*** | ***122*** | ***6*** |
| Optimalus | 520 | 20 | – | – | – | – | 260 | 10 | 260 | 10 |
| „Vėtrungės“ gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***599*** | ***20*** | – | – | – | – | ***300*** | ***10*** | ***299*** | ***10*** |
| Optimalus | 624 | 24 | – | – | – | – | 312 | 12 | 312 | 12 |
| Vydūno gimnazija | Maksimalus | 888 | 32 | 288 | 12 | 360 | 12 | 120 | 4 | 120 | 4 |
| ***2020-09-01*** | ***834*** | ***32*** | ***284*** | ***12*** | ***343*** | ***12*** | ***107*** | ***4*** | ***100*** | ***4*** |
| Optimalus | 760 | 32 | 240 | 12 | 312 | 12 | 104 | 4 | 104 | 4 |
| H. Zudermano gimnazija | Maksimalus | 888 | 32 | 288 | 12 | 360 | 12 | 120 | 4 | 120 | 4 |
| ***2020-09-01*** | ***694*** | ***29*** | ***267*** | ***11*** | ***257*** | ***10*** | ***91*** | ***4*** | ***79*** | ***4*** |
| Optimalus | 760 | 32 | 240 | 12 | 312 | 12 | 104 | 4 | 104 | 4 |
| Jūrų kadetų mokykla | Maksimalus ir optimalus | 416 | 16 | – | – | 208 | 8 | 104 | 4 | 104 | 4 |
| ***2020-09-01*** | ***123*** | ***7*** | – | – | ***106*** | ***6*** | ***17*** | ***1*** | – | – |
| Gedminų progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***928*** | ***36*** | ***379*** | ***16*** | ***549*** | ***20*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| M. Mažvydo progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***783*** | ***32*** | ***364*** | ***16*** | ***419*** | ***16*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| „Gilijos“ pradinė mokykla | Maksimalus | 576 | *24* | *576* | *24* | – | – | – | – | – | – |
| ***2020-09-01*** | ***544*** | ***24*** | ***544*** | ***24*** | – | – | – | – | – | – |
| Optimalus | *400* | *20* | *400* | *20* | – | – | – | – | – | – |
| „Saulutės“ mokykla-darželis | Maksimalus | 96 | 4 | 96 | 4 | – | – | – | – | – | – |
| ***2020-09-01*** | ***119*** | ***5*** | ***119*** | ***5*** | – | – | – | – | – | – |
| Optimalus | 80 | 4 | 80 | 4 | – | – | – | – | – | – |
| M. Montessori mokykla-darželis | Maksimalus | 96 | 4 | 96 | 4 | – | – | – | – | – | – |
| ***2020-09-01*** | ***92*** | ***4*** | ***92*** | ***4*** | – | – | – | – | – | – |
| Optimalus | 80 | 4 | 80 | 4 | – | – | – | – | – | – |
| ***Iš viso******mikrorajone*** | ***Maksimalus*** | ***6520*** | ***244*** | ***2112*** | ***88*** | ***1680*** | ***64*** | ***1364*** | ***46*** | ***1364*** | ***46*** |
| ***2020-09-01*** | ***5662*** | ***224*** | ***2049*** | ***88*** | ***1674*** | ***64*** | ***1047*** | ***38*** | ***892*** | ***34*** |
| ***Optimalus*** | ***4744*** | ***232*** | ***1680*** | ***84*** | ***672*** | ***56*** | ***1196*** | ***46*** | ***1196*** | ***46*** |

\*Jūrų kadetų mokykloje 2024 m. bus suformuotos visos 5–12 klasės.

2020 m. centriniame mikrorajone buvo išsidėsčiusios 11 Savivaldybės mokyklų: 3 gimnazijos I–IV klasių, 2 gimnazijos (ilgosios) 1–8 ir I–IV klasių, 2 progimnazijos 1–8 klasių, 1 pagrindinė mokykla 5–10 klasių, išauganti į gimnaziją 5–8 ir I–IV klasių, 3 pradinės mokyklos 1–4 klasių (iš jų 2 mokyklos-darželiai). ***2 mokyklos buvo perpildytos (Gedminų progimnazija, „Saulutės“ mokykla-darželis), 4 mokyklos užpildytos beveik maksimaliai (Vydūno gimnazija, M. Mažvydo progimnazija, „Gilijos“ pradinė mokykla, M. Montessori mokykla-darželis)***. Optimaliai buvo užpildytos 2 mokyklos („Ąžuolyno“, „Vėtrungės“ gimnazijos), mažiau nei optimaliai – 3 mokyklos (Baltijos, H. Zudermano gimnazijos, Jūrų kadetų mokykla).

Vertinant centrinio mikrorajono mokyklų užpildomumo situaciją 2020-09-01 duomenimis ir mokinių mokymosi galimybes, nustatyta, kad centriniame mikrorajone ***būtina spręsti klausimus, susijusius su mokinių mokymosi galimybėmis 5–8 klasėse, kadangi šiose klasėse mokinių skaičius artėja prie maksimalaus užpildomumo.*** Tokia situacija centriniame mikrorajone susiklosto todėl, kad jame veikia 3 pradinės mokyklos, kurių buvę 4 klasių mokiniai (2020 m. buvo 210) daugiausia papildo mikrorajono mokyklų 5 klases, ypač dvi bendrosios paskirties progimnazijas (probleminė pagal užpildomumą Gedminų bei artėjanti prie maksimalaus užpildomumo M. Mažvydo). Tikslinga spręsti 5–8 klasių mokinių paskirstymą į netoliese esančias pietinio mikrorajono mokyklas, o, pastačius naują mokyklą ir persiskirsčius mokinių srautui, – į šiaurinio-centrinio mikrorajono mokyklas (S. Dacho, Sendvario progimnazijas).

Centriniame mikrorajone ***nemažas laisvų mokymosi vietų skaičius I–IV klasėse*** susidaro todėl, kad Jūrų kadetų mokyklos II–IV klasės šiuo metu yra teorinės (užpildomumas planuojamas nuo iki 2024 m.) ir skirtos tenkinti išskirtinius (jūrinio ugdymo) gyventojų švietimo poreikius; veikia H. Zudermano gimnazija, kurioje organizuojamas tautinės mažumos (vokiečių) kalbos mokymas ir šią gimnaziją renkasi tikslinė gyventojų grupė; optimalaus užpildomumo nesiekia Baltijos gimnazija, tačiau paskutiniais mokslo metais mokinių skaičius didėja dėl jos augančio populiarumo.

21.2.3. ***Pietinis mikrorajonas*** (pietinė dalis nuo Statybininkų pr.):

| Mokyklos pavadinimas | Požymis | Iš viso | 1–4  | 5–8  | I–II  | III–IV  |
| --- | --- | --- | --- | --- | --- | --- |
| Mokiniai | Klasės | Mokiniai | Klasės | Mokiniai | Klasės | Mokiniai | Klasės | Mokiniai | Klasės |
| „Aukuro“ gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***485*** | ***19*** | – | – | – | – | ***271*** | ***11*** | ***214*** | ***8*** |
| Optimalus | 624 | 24 | – | – | – | – | 312 | 12 | 312 | 12 |
| „Varpo“ gimnazija | Maksimalus | 720 | 24 | – | – | – | – | 360 | 12 | 360 | 12 |
| ***2020-09-01*** | ***493*** | ***19*** | – | – | – | – | ***263*** | ***10*** | ***230*** | ***9*** |
| Optimalus | 624 | 24 | – | – | – | – | 312 | 12 | 312 | 12 |
| „Smeltės“ progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***711*** | ***29*** | ***377*** | ***16*** | ***334*** | ***13*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| P. Mašioto progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***660*** | ***28*** | ***337*** | ***15*** | ***323*** | ***13*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| „Versmės“ progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***908*** | ***35*** | ***377*** | ***16*** | ***531*** | ***19*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| L. Stulpino progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***803*** | ***34*** | ***415*** | ***18*** | ***388*** | ***16*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| „Vyturio“ progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***502*** | ***24*** | ***254*** | ***13*** | ***248*** | ***11*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| ***Iš viso mikrorajone*** | ***Maksimalus*** | ***5760*** | ***208*** | ***1920*** | ***80*** | ***2400*** | ***80*** | ***720*** | ***24*** | ***720*** | ***24*** |
| ***2020-09-01*** | ***4562*** | ***188*** | ***1760*** | ***78*** | ***1824*** | ***72*** | ***534*** | ***21*** | ***444*** | ***17*** |
| ***Optimalus*** | ***4528*** | ***188*** | ***1600*** | ***80*** | ***1680*** | ***60*** | ***624*** | ***24*** | ***624*** | ***24*** |

2020 m. pietiniame mikrorajone buvo išsidėsčiusios 7 Savivaldybės mokyklos: 2 gimnazijos I–IV klasių, 5 progimnazijos 1–8 klasių. ***1 mokykla buvo perpildyta („Versmės“ progimnazija), 2 mokyklos užpildytos beveik maksimaliai („Smeltės“, L. Stulpino progimnazijos)***. Optimaliai buvo užpildyta 1 mokykla (P. Mašioto progimnazija), mažiau nei optimaliai – 3 mokyklos („Aukuro“, „Varpo“ gimnazijos, „Vyturio“ progimnazija).

Vertinant pietinio mikrorajono mokyklų užpildomumo situaciją 2020-09-01 duomenimis ir mokinių mokymosi galimybes, nustatyta, kad pietiniame ***mikrorajone mokymosi vietų pakanka visose klasių grupėse ir galima atlikti veiksmus, siekiant optimalaus pietinio mikrorajono mokyklų užpildomumo*** (nuo 2020 m. pradėtas mažinti 5–8 klasių skaičius pagal užpildomumą probleminėje „Versmės“ progimnazijoje, didinamas klasių skaičius („Aukuro“, „Varpo“ gimnazijose, „Vyturio“ progimnazijoje).

21.2.4. ***Savivaldybės*** ***mokyklos rusų mokomąja kalba***:

| Mokyklos pavadinimas | Požymis | Iš viso | 1–4  | 5–8  | I–II  | III–IV  |
| --- | --- | --- | --- | --- | --- | --- |
| Mokiniai | Klasės | Mokiniai | Klasės | Mokiniai | Klasės | Mokiniai | Klasės | Mokiniai | Klasės |
| **Šiaurinis-centrinis mikrorajonas** |
| „Žaliakalnio“ gimnazija | Maksimalus | 480 | 16 | – | – | – | – | 240 | 8 | 240 | 8 |
| ***2020-09-01*** | ***389*** | ***16*** | – | – | – | – | ***210*** | ***8*** | ***179*** | ***8*** |
| Optimalus | 416 | 16 | – | – | – | – | 208 | 8 | 208 | 8 |
| M. Gorkio progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***803*** | ***32*** | ***408*** | ***18*** | ***395*** | ***14*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| **Centrinis mikrorajonas** |
| „Aitvaro“ gimnazija | Maksimalus | 480 | 16 | – | – | – | – | 240 | 8 | 240 | 8 |
| ***2020-09-01*** | ***412*** | ***16*** | – | – | – | – | ***215*** | ***8*** | ***197*** | ***8*** |
| Optimalus | 416 | 16 | – | – | – | – | 208 | 8 | 208 | 8 |
| „Gabijos“ progimnazija | Maksimalus | 432 | 16 | 192 | 8 | 240 | 8 | – | – | – | – |
| ***2020-09-01*** | ***420*** | ***17*** | ***194*** | ***8*** | ***226*** | ***9*** | – | – | – | – |
| Optimalus | 384 | 16 | 160 | 8 | 224 | 8 | – | – | – | – |
| „Santarvės“ progimnazija | Maksimalus | 864 | 32 | 384 | 16 | 480 | 16 | – | – | – | – |
| ***2020-09-01*** | ***540*** | ***22*** | ***247*** | ***11*** | ***293*** | ***11*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| **Pietinis mikrorajonas** |
| „Pajūrio“ progimnazija | Maksimalus  | 864 | 32 | 384 | 16 | 480 | 16 | – | – | – | – |
| ***2020-09-01*** | ***542*** | ***25*** | ***287*** | ***14*** | ***255*** | ***11*** | – | – | – | – |
| Optimalus | 656 | 28 | 320 | 16 | 336 | 12 | – | – | – | – |
| ***Iš viso*** | ***Maksimalus*** | ***3984*** | ***144*** | ***1344*** | ***56*** | ***1680*** | ***56*** | ***480*** | ***16*** | ***480*** | ***16*** |
| ***2020-09-01*** | ***3106*** | ***128*** | ***1136*** | ***51*** | ***1169*** | ***45*** | ***425*** | ***16*** | ***376*** | ***16*** |
| ***Optimalus*** | ***3184*** | ***132*** | ***1120*** | ***56*** | ***1232*** | ***44*** | ***416*** | ***16*** | ***416*** | ***16*** |

2020 m. mieste veikė 6 Savivaldybės mokyklos rusų mokomąja kalba, iš jų 2 gimnazijos I–IV klasių, 4 progimnazijos 1–8 klasių. Šiauriniame-centriniame mikrorajone buvo išsidėsčiusi 1 gimnazija ir 1 progimnazija, centriniame mikrorajone – 1 gimnazija ir 2 progimnazijos, pietiniame mikrorajone – 1 progimnazija. ***Perpildytų mokyklų nebuvo, o beveik maksimaliai užpildytos buvo 2 mokyklos (M. Gorkio, „Gabijos“ progimnazijos).*** Optimaliai buvo užpildyta 1 mokykla („Aitvaro“ gimnazija), mažiau nei optimaliai – 3 mokyklos („Žaliakalnio“ gimnazija, „Santarvės“, „Pajūrio“ progimnazijos).

Vertinant bendrą Savivaldybės mokyklų rusų mokomąja kalba užpildomumo situaciją 2020‑09‑‑01 duomenimis ir mokinių mokymosi galimybes, nustatyta, kad ***mieste pakanka mokymosi vietų rusų mokomąja kalba*** ***mokyklų visose klasių grupėse.*** Mokinių mokymosi šiaurinėje-centrinėje ir centrinėje miesto dalyje problemos dėl maksimaliai užpildytų M. Gorkio, „Gabijos“ progimnazijų 1–4 klasių sprendžiamos perkeliant į „Santarvės“ progimnaziją, kurioje yra laisvų vietų ir sudaryta galimybė formuoti papildomas klases. Mokinių mokymąsi rusų mokomąja kalba 1–8 klasėse garantuoja visos progimnazijos, o mokymąsi I–IV klasėse – abi gimnazijos.

21.2.5. Vertinant ***bendrą lietuvių mokomąja kalba Savivaldybės mokyklų*** (be specialiųjų ir suaugusiųjų) ***užpildomumo situaciją***, fiksuojama, kad 2020 m. mažiausia mokinių mokėsi Jūrų kadetų mokykloje – 123 (mokyklos-darželiai nevertinti), o daugiausia – S. Dacho progimnazijoje – 1004 mokiniai, veikė 7 (26 %) perpildytos mokyklos (Gedminų, S. Dacho, Tauralaukio, „Verdenės“, „Versmės“, Vitės progimnazijos, „Saulutės“ mokykla-darželis), 8 (30 %) beveik maksimaliai užpildytos mokyklos (Vydūno gimnazija, M. Mažvydo, L. Stulpino, Sendvario, „Smeltės“ progimnazijos, „Gilijos“ pradinė mokykla, M. Montessori, „Varpelio“ mokyklos-darželiai), optimaliai buvo užpildytos 4 (14 %) mokyklos („Ąžuolyno“, Vytauto Didžiojo, „Vėtrungės“ gimnazijos, P. Mašioto progimnazija), mažiau nei optimaliai – 8 (30 %) mokyklos („Aukuro“, Baltijos, H. Zudermano, „Varpo“, „Žemynos“ gimnazijos, Jūrų kadetų mokykla, „Saulėtekio“, „Vyturio“ progimnazijos). ***Tai rodo, kad daugiau nei pusė Savivaldybės mokyklų (56 %) lietuvių mokomąja kalba yra probleminės užpildomumo aspektu.*** ***Spręstinos problemos, susijusios su mokymosi vietų didinimu 1–4 ir 5–8 klasėse šiauriniame-centriniame mikrorajone bei 5–8 klasėse centriniame mikrorajone***. Iš dalies mokymosi vietų trūkumo klausimus padeda spręsti šiaurinėje ir centrinėje miesto dalyje veikiančios 6 nevalstybinės mokyklos, planuojama, kad padės spręsti šiaurinėje miesto dalyje Savivaldybės lėšomis statoma nauja progimnazija.

Vertinant bendrą rusų mokomąja kalba Savivaldybės mokyklų užpildomumo situaciją, ***galima teigti, kad šių mokyklų tinklas yra optimalus***, kadangi mokyklos išsidėsčiusios visuose mikrorajonuose ir gali tenkinti gyventojų mokymosi poreikius visose klasių grupėse.

21.3. Vertinant ***Savivaldybės mokyklų klasių užpildomumą***, nustatyta, kad 2020 m. mokinių skaičiaus vidurkis 1–4 klasėse buvo artimas maksimumui, 5–8 ir I–IV klasėse – optimaliam(be specialiųjų, suaugusiųjų ir Jūrų kadetų mokyklų):

| Mokinių skaičiaus požymis | 1–4 klasėse | 5–8 klasėse | I–IV klasėse |
| --- | --- | --- | --- |
| Maksimalus | ***Po 24 mokinius 11 mokyklų*** (Vydūno, H. Zudermano gimnazijos, S. Dacho, „Gabijos“, Gedminų, Sendvario, „Smeltės“, „Verdenės“, „Versmės“, Vitės progimnazijos, „Saulutės“ mokykla-darželis) | ***Po 30 mokinių*** ***2 progimnazijose***(„Verdenės“, Vitės) | ***Po 30 mokinių*** ***2 gimnazijose*** („Ąžuolyno“, „Vėtrungės“) |
| Didelis | ***Po 23 mokinius 8 mokyklose*** (M. Gorkio, P. Mašioto, M. Mažvydo, „Santarvės“, L. Stulpino progimnazijos, „Gilijos“ pradinė mokykla, M. Montessori, „Varpelio“ mokyklos-darželiai) | ***Po 29 mokinius*** ***3 mokyklose*** (Vydūno gimnazija, S. Dacho, Sendvario, progimnazijos) | ***Po 29–27 mokinius*** ***2 gimnazijoje*** („Aitvaro“,„Žemynos“)  |
| Optimalus | ***Po 22–21 mokinį*** ***3 progimnazijose*** („Pajūrio“, „Saulėtekio“ Tauralaukio) | ***Po 28–26 mokinius******8 mokyklose*** (H. Zudermano gimnazija, Gedminų, M. Gorkio, M. Mažvydo „Santarvės“, „Smeltės“, Tauralaukio, „Versmės“ progimnazijos) | ***Po 26 mokinius*** ***4 gimnazijose***(„Aukuro“, „Varpo“, Vydūno, Vytauto Didžiojo) |
| Mažesnis nei optimalus | ***Po 20 mokinių 1 progimnazijoje***(„Vyturio“) | ***Po 25–23 mokinius*** ***6 progimnazijose*** („Gabijos“, P. Mašioto „Pajūrio“, „Saulėtekio“, L. Stulpino, „Vyturio“) | ***Po 24–21*** ***mokinius*** ***3 gimnazijose*** (Baltijos, „Žaliakalnio“, H. Zudermano) |

Analizuojant 2020 m. duomenis, nustatyta, kad 1–4 klasėse maksimalus mokinių skaičius buvo 11 mokyklų, didelis – 8 mokyklose, optimalus – 3 mokyklose, mažesnis nei optimalus – 1 progimnazijoje. 5–8 klasėse maksimalus mokinių skaičius buvo 2 progimnazijose, didelis mokinių skaičius buvo 3 mokyklose, optimalus – 8 mokyklose, mažesnis nei optimalus – 6 progimnazijose. I–IV klasėse maksimalus mokinių skaičius buvo 2, didelis – 2, optimalus – 4, mažesnis nei optimalus – 3 gimnazijose. ***Nustatyta 13 Savivaldybės mokyklų, kuriose visų klasių grupėse mokinių skaičiaus vidurkis buvo maksimalus, didelis arba optimalus ir šiose mokyklose dėl patalpų trūkumo negalima formuoti papildomų klasių*** (S. Dacho, Gedminų, M. Gorkio, M. Mažvydo, Sendvario, „Smeltės“, Tauralaukio, „Verdenės“, „Versmės“, Vitės progimnazijos, „Saulutės“, M. Montessori, „Varpelio“ mokyklos-darželiai).

21.4. ***Sprendžiant Savivaldybės mokyklų ir klasių užpildomumo problemas, tikslinga būtų***:

* komplektuojant 1 klases, atsižvelgti į pateiktų prašymų priėmimo IS skaičių ir juos pateikusių vaikų, turinčių spec. poreikius, skaičių;
* nemažinti maksimalaus vaikų skaičiaus 1–4 klasėse, jeigu tokia galimybė nesusidaro visose mikrorajono mokyklose, įgyvendinančiose pradinį ugdymą;
* formuojant 5–8 klases, vadovautis nuostata, kad optimalus vaikų skaičius klasėse yra 28 mokiniai, išskyrus ilgosiose gimnazijose ir Jūrų kadetų mokykloje (26). Tačiau būtina įvertinti higienos normų reikalavimus dėl patalpų ploto bei mokinių, turinčių spec. poreikius, skaičių. Esant didesniam mokinių skaičiui, klases komplektuoti pagal LR Vyriausybės nustatytą maksimalų mokinių skaičių klasėse;
* komplektuojant I–IV klases, padidinti klasių skaičių tose gimnazijose, kuriose tai galima padaryti, nepažeidžiant higienos normų reikalavimų ir nepabloginant ugdymo plano įgyvendinimo nuostatų, nemažinant mokinių pasirinkimo galimybių bei nuostatų, susijusių su mokinių individualiais mokymosi planais. Vadovautis nuostata, kad finansiškai optimalus mokinių skaičius šioje klasių grupėje yra 26 mokiniai.

22. **Mokinių skaičiaus Savivaldybės mokyklose prognozė**.

22.1. ***Prognozuojant mokinių skaičių*** Savivaldybės mokyklose (be specialiųjų ir suaugusiųjų), buvo palyginta 8 metų mokinių skaičiaus kaita, analizuotas pirmokų ir prieš 7 m. gimusių vaikų santykis. Nustatyta, kad vidutiniškai 1 klasę pradeda lankyti 98 % vaikų nuo prieš 7 m. gimusiųjų, nors paskutiniųjų metų tendencijos ir keičiasi:

|  |  |  |
| --- | --- | --- |
| Mokslo metai | Prieš 7 m. gimusių vaikų skaičius | 1 klasėje besimokančių mokinių  |
| Skaičius | Dalis |
| 2013–2014 | 1756  | 1556 | 89 % (nesimoko 11 %) |
| 2014–2015 | 1840  | 1688 | 92 % (nesimoko 8 %) |
| 2015–2016 | 1844  | 1765 | 96 % (nesimoko 4 %) |
| 2016–2017 | 1922  | 1926 | 100 %  |
| 2017–2018 | 1818  | 1849 | 102 % (mokosi 2 % daugiau) |
| 2018–2019 | 1745  | 1782 | 102 % (mokosi 2% daugiau) |
| 2019–2020 | 1747  | 1806 | 103 % (mokosi 3 % daugiau) |
| 2020–2021 | 1756 | 1787 | 102 % (mokosi 2% daugiau) |
| ***Vidurkis*** | ***1803*** | ***1770*** | ***98 (nesimoko 2 %)*** |

Taip pat vertinant 5 m. mokinių skaičiaus pokyčius Savivaldybės mokyklose, atitinkamos klasės mokinių skaičiai prognozuojamais mokslo metais buvo perkeliami į aukštesnę klasę, t. y. 2020–2021 m. m. pirmokai 2021–2022 m. m. tampa antrokais ir t. t. Būsimųjų vienuoliktokų skaičius prognozuotas, dešimtokų skaičių sumažinus 8,4 %, nes vidutiniškai tiek mokinių išvyksta, baigus privalomą pagrindinio ugdymo programą:

|  |  |
| --- | --- |
| Klasės | Mokslo metai |
| ***Faktas*** | Prognozė |
| ***2020–2021*** | 2021–2022 | 2022–2023 | 2023–2024 | 2024–2025 | 2025–2026 |
| 1 | ***1659*** | 1760 | 1803 | 1807 | 1884 | 1782 |
| 2 | ***1809*** | 1659 | 1760 | 1803 | 1807 | 1884 |
| 3 | ***1774*** | 1809 | 1659 | 1760 | 1803 | 1807 |
| 4 | ***1861*** | 1774 | 1809 | 1659 | 1760 | 1803 |
| 5 | ***1864*** | 1861 | 1774 | 1809 | 1659 | 1760 |
| 6 | ***1730*** | 1864 | 1861 | 1774 | 1809 | 1659 |
| 7 | ***1633*** | 1730 | 1864 | 1861 | 1774 | 1809 |
| 8 | ***1504*** | 1633 | 1730 | 1864 | 1861 | 1774 |
| I | ***1349*** | 1504 | 1633 | 1730 | 1864 | 1861 |
| II | ***1333*** | 1349 | 1504 | 1633 | 1730 | 1864 |
| III | ***1196*** | 1280 | 1236 | 1378 | 1496 | 1585 |
| IV | ***1205*** | 1196 | 1280 | 1236 | 1378 | 1496 |
| ***Iš viso*** | ***18 917*** | ***19 419*** | ***19 913*** | ***20 314*** | ***20 825*** | ***21 084*** |

Analizuojant ***prognozinius mokinių skaičius ir juos palyginus su užpildomumu 2020–2021 m. m.***, nustatyta, kad per ateinančius 5 m. Savivaldybės mokyklų 1 klases kasmet papildys vidutiniškai apie 1800 mokinių (apie 8 % daugiau), 5 klases – vidutiniškai apie 1770 mokinių (apie 5 % mažiau), 9 klases – vidutiniškai 1720 mokinių (apie 22 % daugiau), 11 klases – vidutiniškai 1380 mokinių (apie 18 % daugiau), iš viso – vidutiniškai apie 20 310 mokinių (apie 7 % daugiau). Didesnis nei vidutinis mokinių skaičius 1 klasėse planuojamas 2024–2025 m. m. (1884, apie 80 mokinių daugiau), 5 klasėse – 2021–2022 m. m. (1861, apie 90 mokinių daugiau), 9 klasėse – 2024–2025 ir 2025–2026 m. m. (1864 ir 1861, apie 145 mokinius daugiau), 11 klasėse – 2025–2026 m. m. (1585, apie 210 mokinių daugiau). Iš viso prognozuojama, kad 2025–2026 m. m. Savivaldybės mokyklose mokysis apie 21080 mokinių, t. y. apie 2 160 mokinių daugiau nei 2020–2021 m. m.

22.2. Prognozuojant ***Savivaldybės mokyklų užpildomumo ateinančiais 5 m.*** ***situaciją,*** vertinti 2020–2021 m. m. maksimalaus, optimalaus mokyklų užpildomumo duomenys ir jie palyginti su 2025–2026 m. m. prognozuojamu mokinių skaičiumi:

|  |  |
| --- | --- |
| Klasių grupės | Mokinių skaičius |
| 2020–2021 m. m.  | 2025–2026 m. m. |
| Faktas | Optimalus | Maksimalus | Prognozė |
| 1–4 | 7103 | 5987 | 7395 | 7276 |
| 5–8 | 6731 | 5368 | 7904 | 7002 |
| I–II | 2682 | 2860 | 3284 | 3725 |
| III–IV | 2401 | 2860 | 3284 | 3081 |
| ***Iš viso*** | ***18 917*** | ***17 075*** | ***21 867*** | ***21 084*** |

Prognozuojant Savivaldybės mokyklų bendrą užpildomumą, nustatyta, kad ateinančius 5 m. ***mokinių skaičius mokyklose augs ir 2025–2026 m. m. bus 11 % didesnis*** nei 2020–2021 m. m. ***1–4 klasėse mokinių skaičius artės prie maksimalaus***, tačiau maksimumas nebus viršytas. Labiausiai keisis situacija I–IV klasėse, kuriose 2020 m. buvo fiksuotas didelis laisvų mokymosi vietų skaičius. ***Nuo 2022–2023 m. m. mokinių skaičius I–II klasėse augs iki maksimalaus ir nuo 2023–2024 m. m. jį viršys.*** 2025–2026 m. m. mokinių I–II klasėse mokysis 12 % daugiau, nei nustatytas maksimalus jų užpildomumas, ir 29 % daugiau, nei mokinių buvo 2020–2021 m. m. ***III–IV klasėse iki 2024–2025 m. m. mokinių skaičius klasėse bus optimalus, o nuo 2025–2026 m. m. – viršys optimalų ir mokinių skaičius augs link maksimalaus.*** 2025–2026 m. m. mokinių III–IV klasėse mokysis 28 % daugiau, nei mokinių buvo 2020–2021 m. m.

22.3. Įvertinus Savivaldybės mokyklų užpildomumo ir mokinių skaičiaus prognozes, galima teigti, kad numatomas mokinių skaičiaus augimas ir mokyklų užpildomumo didėjimas. Duomenis analizuojant matematiškai, nustatyta, kad bendras mokymosi vietų skaičius yra pakankamas, tačiau ***nuo 2023–2024 m. m. teks spręsti atskirų klasių grupių komplektavimo (klasių skaičiaus didinimo ar mažinimo) klausimus***, susijusius su augančiu mokinių skaičiumi I–II, o vėliau ir III–IV klasėse.

Prognozuojamas mokinių skaičius yra apytikslis, kadangi apibendrintai vertintas aplinkinių savivaldybių gyventojų vaikų, mokinių, atvykstančių iš užsienio ar išvyksiančių į užsienį, pereinančių mokytis į PM ar nutraukiančių mokymąsi. Taip pat neanalizuotas galimas mokinių pasiskirstymas pagal mikrorajonus ar konkrečias Savivaldybės bei nevalstybines mokyklas. Šie veiksniai yra svarbūs tvarkant Savivaldybės mokyklų tinklą, tačiau racionaliausia tokio pobūdžio problemas identifikuoti ir spręsti kasmet.

**X SKYRIUS**

**PEDAGOGŲ IR VADOVŲ KOKYBINĖ IR KIEKYBINĖ SUDĖTIS**

23. **Savivaldybės mokyklų pedagogų ir vadovų charakteristikos**.

23.1. 2020–2021 m. m. 36 ***Savivaldybės mokyklose dirbo 1632 pedagoginiai darbuotojai (1478,2 etato***), iš jų 117 vyrų, 1515 moterų. 2020-10-01 ŠVIS duomenimis, priešmokyklinio ugdymo mokytojų buvo 18, 1–12 klasių mokytojų – 1309, vadovų – 113, pagalbos mokiniui ir kitų specialistų – 192. Aukštąjį pedagoginį išsilavinimą turėjo visi direktoriai ir jų pavaduotojai bei didžioji dalis bendrojo ugdymo dalykų mokytojų (toliau – dalykų mokytojai) (98,7 %). Tik 0,5 % dalykų mokytojų turėjo aukštesnįjį, 0,3 % – spec. pedagoginį išsilavinimą ir 0,5 % jų studijavo aukštosiose mokyklose.

23.2. ***Pedagogų pasiskirstymas pagal pedagoginio darbo stažą*** 2020 m. buvo nevienodas:

| Pareigybės pavadinimas | Pedagogų skaičius | Pasiskirstymas pagal pedagoginio darbo stažą |
| --- | --- | --- |
| Iki 4 m. | 4–9 m. | 10–14 m. | 15 m. ir daugiau |
| Priešmokyklinio ugdymo mokytojai | 18 | 1 | 4 | 2 | 11 |
| 1–4 klasių mokytojai | 449 | 49 | 37 | 20 | 343 |
| 5–12 klasių mokytojai | 860 | 56 | 58 | 74 | 672 |
| ***Iš viso*** | ***1327*** | ***106*** | ***99*** | ***96*** | ***1026*** |
| Direktoriai | 34 | – | 1 | – | 33 |
| Direktorių pavaduotojai ugdymui | 79 | – | 2 | 7 | 70 |
| ***Iš viso*** | ***113*** | – | ***3*** | ***7*** | ***103*** |
| Logopedai | 16 | – | 3 | – | 13 |
| Specialieji pedagogai | 16 | – | 6 | – | 10 |
| Surdopedagogai | 2 | – | – | – | 2 |
| Psichologai | 31 | 5 | 5 | 8 | 13 |
| Psichologų asistentai | 3 | 2 | 1 | – | – |
| Socialiniai pedagogai | 38 | 2 | 11 | 7 | 18 |
| Neformaliojo ugdymo mokytojai  | 22 | 9 | 1 | – | 12 |
| Kiti pedagoginiai darbuotojai | 64 | 21 | 8 | 5 | 30 |
| ***Iš viso*** | ***192*** | ***39*** | ***35*** | ***20*** | ***98*** |
| ***Iš viso Savivaldybės mokyklose*** | ***1632*** | ***145*** | ***137*** | ***123*** | ***1227*** |

2020 m. ***77 % dalykų mokytojų turėjo 15 metų ir didesnį pedagoginio darbo stažą***, 23 % – mažesnį nei 10 m. Žymūs pedagoginio darbo stažo skirtumai buvo nustatyti tarp ***vadovų***, iš jų ***91 % turėjo 15 metų ir didesnį***, 9 % – mažesnį nei 10 m. pedagoginio darbo stažą. ***Švietimo pagalbos specialistų*** ir kitų pedagoginių darbuotojų duomenys pagal pedagoginio darbo stažą ***pasiskirstė gana vienodai:*** apie 51 % jų turėjo 15 m. ir didesnį, apie 49 % – mažesnį nei 10 m. stažą. ***Jaunų specialistų, kurie dirbo pedagoginį darbą iki 4 m., tarp dalykų mokytojų buvo tik 8 %, kitų pedagogų – apie 20 %, tarp vadovų 2020 m. tokių asmenų nebuvo***.

23.3. Vertinant 3 m. Savivaldybės mokyklų ***pedagoginių darbuotojų (be vadovų) pasiskirstymą pagal amžių***, nustatyta, kad 2020 m., kaip ir prieš tai buvusiais metais, ***daugiausia*** dalykų mokytojų, švietimo pagalbos specialistų ir kitų pedagoginių darbuotojų ***buvo 45–54 m.*** (35 %) ***ir 55–64 m.*** (31 %). Nedidelę pedagoginių darbuotojų dalį sudarė 65 m. ir vyresni (5 %, 2018 m. buvo 1 % mažiau) ar pensinio amžiaus pedagogai (9 %). Palyginti su 2018 m., ***0,7 % padaugėjo jaunesnių nei 25 m. pedagogų*** ir ***apie 1 % sumažėjo 25–39 m. pedagogų. Per 3 m. mokyklose mažėjo 40–44 m. amžiaus pedagogų*** (2018 m. jie sudarė 15 %, 2019 m. – 13 %, 2020 m. – 11 %):

| Amžiaus rodiklis | Pedagoginių darbuotojų (be vadovų) pasiskirstymas pagal amžių |
| --- | --- |
| 2018 m. | 2019 m. | 2020 m. |
| Skaičius | Dalis (%) | Skaičius | Dalis (%) | Skaičius | Dalis (%) |
| Jaunesni nei 25 metai | 7 | 0,5 | 13 | 0,8 | 18 | 1,2 |
| 25–29 metų | 63 | 4,2 | 52 | 3,4 | 52 | 3,4 |
| 30-34 metų | 82 | 5,4 | 84 | 5,5 | 84 | 5,5 |
| 35–39 metų | 124 | 8,2 | 126 | 8,2 | 123 | 8,1 |
| 40–44 metų | 218 | 14,5 | 195 | 12,8 | 166 | 10,9 |
| 45–49 metų | 239 | 15,9 | 240 | 15,7 | 261 | 17,2 |
| 50–54 metų | 254 | 16,9 | 262 | 17,2 | 266 | 17,5 |
| 55–59 metų | 235 | 15,6 | 247 | 16,2 | 235 | 15,5 |
| 60–64 metų | 230 | 15,3 | 228 | 14,9 | 236 | 15,5 |
| 65 metų ir vyresni | 53 | 3,5 | 79 | 5,2 | 78 | 5,1 |
| ***Iš viso*** | ***1505*** | *–* | ***1526*** | *–* | ***1519*** | *–* |
| Iš jų pensinio amžiaus  | 130 | 8,6 | 143 | 9,4 | 133 | 8,7 |

23.4. Analizuojant 3 m. Savivaldybės mokyklų ***vadovų pasiskirstymą pagal amžių***, nustatyta, kad 2020 m. ***daugiausia*** vadovų ***buvo 40–54 m.*** (46 %, tiek pat, kiek ir 2019 m.) ***ir 55–64 m.*** (40 %, 5 % mažiau nei 2019 m.). Per 3 m. ***dvigubai padaugėjo vadovų, turinčių 25–39 m.*** (nuo 5 % iki 10 %), o pensinio amžiaus vadovų dalis buvo panaši (apie 12 %). ***Jaunesnių nei 29 m. vadovų*** Savivaldybės mokyklose per paskutinius 3 metus ***nebuvo***:

|  |  |
| --- | --- |
| Amžiaus rodiklis | Vadovų pasiskirstymas pagal amžių |
| 2018 m. | 2019 m. | 2020 m. |
| Skaičius | Dalis (%) | Skaičius | Dalis (%) | Skaičius | Dalis (%) |
| 30–34 metų | 1 | 0,9 | *–* | *–* | 1 | 0,9 |
| 35–39 metų | 5 | 4,4 | 5 | 4,5 | 10 | 8,8 |
| 40–44 metų | 22 | 19,5 | 18 | 16,5 | 16 | 14,1 |
| 45–49 metų | 18 | 16,0 | 20 | 18,2 | 22 | 19,5 |
| 50–54 metų | 15 | 13,3 | 12 | 11,0 | 14 | 12,4 |
| 55–59 metų | 23 | 20,3 | 25 | 22,7 | 18 | 15,9 |
| 60–64 metų | 23 | 20,3 | 24 | 21,8 | 27 | 23,9 |
| 65 metų ir vyresni | 6 | 5,3 | 6 | 5,4 | 5 | 4,4 |
| ***Iš viso*** | ***113*** | *–* | ***110*** | *–* | ***113*** | *–* |
| Iš jų pensinio amžiaus | 13 | 11,5 | 13 | 11,8 | 14 | 12,4 |

23.5. Vertinant Savivaldybės mokyklų ***vadovų pasiskirstymą pagal*** ***vadybinio darbo stažą,*** nustatyta, kad 2020 m. daugiausia dirbo direktoriai ir jų pavaduotojai ugdymui, turintys 15 m. ir didesnį (apie 47 %) bei turintys iki 10 m. (apie 36 %) vadybinio darbo stažą, mažiausia – turintys 10–14 m. vadybinę patirtį (apie 17 %). ***Tai rodo, kad keičiasi mokyklų vadybinės grandies struktūra ir vyksta kokybiniai vadovavimo mokyklai pokyčiai***:

| Pareigybės pavadinimas | Vadovų skaičius | Pasiskirstymas pagal vadybinio darbo stažą |
| --- | --- | --- |
| Iki 10 m. | 10–14 m. | 15 m. ir daugiau  |
| Skaičius | Dalis (%) | Skaičius | Dalis (%) | Skaičius | Dalis (%) |
| Direktorius | 34 | 2 | 5,9 | 8 | 23,5 | 24 | 70,6 |
| Direktoriaus pavaduotojas ugdymui | 79 | 39 | 49,4 | 11 | 13,9 | 29 | 36,7 |
| ***Iš viso*** | ***113*** | ***41*** | ***36,3*** | ***19*** | ***16,8*** | ***53*** | ***46,9*** |

23.6. Analizuojant ***pedagoginių darbuotojų (su vadovais) atestacijos rezultatus***, nustatyta, kad 2020 m. iš viso buvo atestuoti 95 % Savivaldybės mokyklose dirbančių pedagogų (šalyje – 93 %). Daugiausia pedagogų buvo atestuota metodininko (51 %), iš jų 53 % dalykų mokytojų ir 31 % kitų pedagogų, mažiausia – eksperto (6 %), iš jų 6 % dalykų mokytojų ir 3 % kitų pedagogų, kvalifikacinėms kategorijoms. Apie 40 % pedagogų atestuoti vyr. mokytojo (23 %) ir mokytojo (15 %) kvalifikacinėms kategorijoms. Šalyje daugiausia pedagogų atestuota vyr. mokytojo (40 %) ir metodininko (39 %), mažiausia – eksperto (3 %) ir mokytojo (11 %) kvalifikacinėms kategorijoms:

|  |  |  |
| --- | --- | --- |
| Pedagogai | Iš viso | Pedagogų pasiskirstymas pagal kvalifikacines kategorijas |
| Mokytojo | Vyr. mokytojo  | Metodininko | Eksperto | Iš viso atestuota |
| Skaičius | Dalis (%) | Skaičius | Dalis (%) | Skaičius | Dalis (%) | Skaičius | Dalis (%) | Skaičius | Dalis (%) |
| Dalykų mokytojai (su vadovais) | 1440 | 185 | 13 | 327 | 23 | 765 | 53 | 91 | 6 | 1368 | 95 |
| Pagalbos specialistai ir kiti pedagogai | 192 | 53 | 28 | 51 | 27 | 60 | 31 | 5 | 3 | 169 | 88 |
| ***Iš viso*** | ***1632*** | ***238*** | ***15*** | ***378*** | ***23*** | ***825*** | ***51*** | ***96*** | ***6*** | ***1537*** | ***95*** |
| Dalis (%) nuo visų pedagogų šalyje  | 29010 | 3238 | 11 | 11489 | 40 | 11383 | 39 | 857 | 3 | 26967 | 93 |

Atestacijos duomenys rodo, kad 2020 m. Savivaldybės mokyklose ***didesnė dalis buvo aukščiausios kvalifikacijos (metodininkų ir ekspertų) pedagogų (57 %) nei šalyje (42 %)***, kita dalis pedagogų buvo arba nesenai pradėję dirbti pedagogai, arba nesenai atestuoti vyr. mokytojo kvalifikacinei kategorijai, arba besiruošiantys atestuotis metodininko kvalifikacinei kategorijai. ***Aukštas (95 %) bendras atestacijos Savivaldybės mokyklose rodiklis (šalyje*** – ***93 %)***.

23.7. Apibendrinus Savivaldybės mokyklose dirbančių ***pedagoginių darbuotojų charakteristikas***, nustatyta, kad 2020 m. didžioji dalis pedagogų (su vadovais ir švietimo pagalbos specialistais) buvo moterys (93 %), 75 % jų turėjo 15 m. ir didesnį bei tik 8 % – mažesnį nei 4 m. pedagoginio darbo stažą, 57 % pedagogų buvo atestuoti aukščiausioms kvalifikacijos kategorijoms. Vertinant pedagogų (be vadovų) pasiskirstymo pagal amžių duomenis, fiksuota, kad 2020 m. mokyklose daugiausia buvo vidutinio ir vyresnio amžiaus pedagogų (45–54 m. – 35 %, 55–64 m. – 31 %), šiek tiek daugėjo jaunesnių nei 25 m. pedagogų (0,7 % daugiau). Taip pat pensinio amžiaus pedagogų buvo 9 %, o 40–44 m. amžiaus – 11 % pedagogų. Vertinant Savivaldybės mokyklų vadovų duomenis, nustatyta, kad 2020 m. beveik panašiai pasiskirstė vadovai, turintys 40–54 m. (46 %) ir 55–64 m. (40 %), pensinio amžiaus vadovų dalis (12 %) buvo didesnė nei pedagogų. Atitinkamai 15 m. ir didesnę darbo patirtį turėjo didžioji vadovų dalis (pedagoginį stažą – 91 %, vadybinį stažą – 47 %). Palyginanti 3 m. vadovų charakteristikas, nustatyta, kad daugėjo 35–39 m., mažėjo 65 m. ir vyresnio amžiaus vadovų, didelė vadovų dalis turėjo mažesnį nei 10 m. vadybinio darbo stažą (36 %). 2020 m. Savivaldybės mokyklose dirbo 57 % pedagogų, atestuotų aukščiausioms metodininko ir eksperto kvalifikacinėms kategorijoms (šalyje – 42 %), ir bendras atestacijos Savivaldybės mokyklose rodiklis buvo labai aukštas (95 %), net 2 % aukštesnis nei šalyje (93 %).

24. **Savivaldybės mokyklų pedagogų darbo krūvis.**

24.1.Vertinant Savivaldybės mokyklose dirbančių ***pedagogų pasiskirstymą pagal darbo krūvį***, nustatyta, kad 2020–2021 m. m. pagrindinėje darbovietėje dirbantys pedagogai (be vadovų) ir švietimo pagalbos specialistai daugiausia (73 %) dirbo beveik visu (15 %), visu (15 %) arba didesniu nei vienas etatas darbo krūviu (43%). Pagrindinėje darbovietėje dirbančių pedagogų pasiskirstymas pagal tarifikuotus etatus pagal mokyklas skiriasi:

| Mokyklos pavadinimas | Pagrindinėje darbovietėje dirbančių pedagogų (be vadovų) |
| --- | --- |
| Iš viso  | Pasiskirstymas pagal darbo krūvį 2020-10-01 |
| *Mažiau nei etatas* | *Beveik visas, visas ir daugiau nei etatas* |
| Iki 0,25 | Nuo 0,25 iki 0,5 | Nuo 0,5 iki 0,9 | ***Dalis*** ***(%)*** | Nuo 0,9 iki 1,0 | 1,0 | Dau-giau kaip 1,0 | ***Dalis*** ***(%)*** |
| ***Gimnazijos*** |
| „Aitvaro“ | 38 | 1 | 1 | 12 | ***37*** | 3 | – | 21 | ***63*** |
| „Aukuro“ | 38 | – | – | 8 | ***21*** | 3 | 1 | 26 | ***79*** |
| „Ąžuolyno“ | 49 | 1 | 2 | 10 | ***27*** | – | 26 | 10 | ***73*** |
| Baltijos | 27 | – | 1 | 4 | ***19*** | 4 | 16 | 2 | ***81*** |
| H. Zudermano | 57 | 1 | 2 | 5 | ***14*** | 3 | 2 | 44 | ***86*** |
| „Varpo“ | 42 | 1 | 3 | 12 | ***38*** | 11 | – | 15 | ***62*** |
| „Vėtrungės“ | 45 | – | 1 | 7 | ***18*** | 3 | 22 | 12 | ***82*** |
| Vytauto Didžiojo | 45 | – | – | 9 | ***20*** | 2 | 5 | 29 | ***80*** |
| „Žaliakalnio“ | 42 | 1 | 5 | 15 | ***50*** | 3 | – | 18 | ***50*** |
| „Žemynos“ | 43 | 3 | 1 | 10 | ***33*** | 2 | – | 27 | ***67*** |
| Vydūno | 59 | 3 | 6 | 25 | ***58*** | 10 | 4 | 11 | ***42*** |
| Suaugusiųjų | 21 | 1 | 1 | 6 | ***38*** | – | 3 | 10 | ***62*** |
| ***Iš viso*** | ***506*** | ***12*** | ***23*** | ***123*** | ***31*** | ***44*** | ***79*** | ***225*** | ***69*** |
| ***Progimnazijos*** |
| „Gabijos“ | 37 | – | 1 | 8 | ***24*** | 3 | 5 | 20 | ***76*** |
| Gedminų | 61 | – | 5 | 11 | ***26*** | 12 | 8 | 25 | ***74*** |
| L. Stulpino | 54 | – | 1 | 8 | ***17*** | 7 | 9 | 29 | ***83*** |
| M. Gorkio | 68 | 3 | 7 | 15 | ***37*** | 17 | 8 | 18 | ***63*** |
| M. Mažvydo | 51 | – | – | 7 | ***14*** | 7 | 5 | 32 | ***86*** |
| „Pajūrio“ | 50 | – | 5 | 11 | ***32*** | 14 | 4 | 16 | ***68*** |
| P. Mašioto | 39 | – | – | 1 | ***3*** | 10 | 2 | 26 | ***97*** |
| „Santarvės“ | 49 | 1 | 4 | 6 | ***22*** | 23 | 3 | 12 | ***78*** |
| „Saulėtekio“ | 32 | 3 | 5 | 9 | ***53*** | 3 | 1 | 11 | ***47*** |
| Sendvario | 44 | 1 | 1 | 2 | ***9*** | 4 | – | 36 | ***91*** |
| S. Dacho | 66 | – | 2 | 11 | ***20*** | 19 | 5 | 29 | ***80*** |
| „Smeltės“ | 49 | 1 | – | 10 | ***22*** | 11 | 4 | 23 | ***78*** |
| Tauralaukio | 21 | – | 6 | 1 | ***33*** | – | 7 | 7 | ***67*** |
| „Verdenės“ | 61 | 1 |  | 9 | ***16*** | 10 | 4 | 37 | ***84*** |
| „Versmės“ | 61 | – | 3 | 9 | ***20*** | 1 | 14 | 34 | ***80*** |
| Vitės | 51 | – | 3 | 7 | ***20*** | 8 | 27 | 6 | ***80*** |
| „Vyturio“ | 40 | – | 1 | 7 | ***20*** | 1 | 18 | 13 | ***80*** |
| ***Iš viso*** | ***834*** | ***10*** | ***44*** | ***132*** | ***22*** | ***150*** | ***124*** | ***374*** | ***78*** |
| ***Pagrindinės mokyklos*** |
| Jūrų kadetų  | 15 | 3 | 2 | 6 | ***73*** | 1 | – | 3 | ***27*** |
| „Medeinės“  | 41 | – | 3 | 10 | ***32*** | 4 | 3 | 21 | ***68*** |
| Litorinos  | 29 | – | – | 4 | ***14*** | – | 2 | 23 | ***86*** |
| ***Iš viso***  | ***85*** | ***3*** | ***5*** | ***20*** | ***33*** | ***5*** | ***5*** | ***47*** | ***67*** |
| ***Pradinės mokyklos*** |
| „Gilijos“ | 37 | – | – | 12 | ***32*** | 18 | 2 | 5 | ***68*** |
| M. Montessori mokykla-darželis | 8 | 1 | 2 | 1 | ***50*** | – | 1 | 3 | ***50*** |
| „Saulutės“ mokykla-darželis | 9 | – | 2 | 1 | ***33*** | 1 | 5 | – | ***67*** |
| „Varpelio“ mokykla-darželis | 9 | – | 3 | 1 | ***44*** | 2 | 2 | 1 | ***56*** |
| ***Iš viso*** | ***63*** | ***1*** | ***7*** | ***15*** | ***37*** | ***21*** | ***10*** | ***9*** | ***63*** |
| **Iš viso mokyklose** | **1488** | **26** | **79** | **290** | ***27*** | **220** | **218** | **655** | ***73*** |

Analizuojant pedagogų darbo krūvio 2020 m. duomenis, fiksuotina, kad gimnazijose apie 69 % pedagogų turėjo beveik visą (9 %), visą (16 %) ar didesnį darbo krūvį (45 %) ir apie 31 % – mažesnį nei 0,9 etato. Progimnazijose didesnį nei 0,9 etato darbo krūvį turėjo 78 % pedagogų, iš jų beveik visą – 18 %, visą – 15 % ir didesnį nei etatas – 45 %, o 22 % pedagogų turėjo mažesnį nei 0,9 etato darbo krūvį. Pagrindinėse mokyklose dirbančių pedagogų didesnį nei 0,9 etato darbo krūvį turėjo 67 % pedagogų, iš jų beveik visą – 6 %, visą – 6 % ir didesnį nei etatas –55 %, o 33 % pedagogų turėjo mažesnį nei 0,9 etato darbo krūvį. Pradinėse mokyklose dirbančių pedagogų didesnį nei 0,9 etato darbo krūvį turėjo 63 % pedagogų, iš jų beveik visą – 33 %, visą – 16 % ir didesnį nei etatas – 14 %, o 37 % pedagogų turėjo mažesnį nei 0,9 etato darbo krūvį. Šie duomenys rodo, kad visų tipų Savivaldybės mokyklose pedagogams daugiausia užtikrinamas 0,9 etato ir didesnis darbo krūvis.

24.2. Vertinant pedagogams skirto darbo krūvio duomenis atskirose mokyklose, nustatyta, kad ***86 % Savivaldybės mokyklų buvo panašios tendencijos, t. y. daugiausia mokyklose dirbo pedagogai, turintys beveik visą, visą ar didesnį nei etatas darbo krūv***į. 5 mokyklose (14 %) situacija buvo kitokia: „Žaliakalnio“ gimnazijoje ir M. Montessori mokykloje-darželyje vienoda pedagogų dalis turėjo mažesnį ir didesnį nei 0,9 etato darbo krūvį (po 50 %), Vydūno gimnazijoje ir „Saulėtekio“ progimnazijoje mažesnį nei 0,9 etato darbo krūvį turėjo šiek tiek didesnė pedagogų dalis (atitinkamai 58 % ir 53 %), negu turinčiųjų 0,9 etato ir didesnį darbo krūvį (atitinkamai 42 % ir 47 %), Jūrų kadetų mokykloje pedagogų, turinčių mažesnį nei 0,9 etato darbo krūvį, dalis buvo daug didesnė (73 %). Vydūno gimnazijoje ir M. Montessori mokykloje-darželyje tokį pasiskirstymą lėmė tai, kad šių mokyklų visose klasėse įgyvendinamas netradicinis ugdymas ir dirba pedagogai (mokytojai asistentai, meno sričių mokytojai), vykdantys individualizuotą mokinių mokymą; „Žaliakalnio“ gimnazijoje ir „Saulėtekio“ progimnazijoje – todėl, kad, nepriklausomai nuo mokinių skaičiaus pokyčių, sudaromos galimybės pedagogams neprarasti darbo, Jūrų kadetų mokykloje – todėl, kad šioje mokykloje įgyvendinamas netradicinis ugdymas ir mokykla yra neseniai įsteigta (priauganti).

24.3. Kitokia situacija pastebima, vertinant pedagoginių darbuotojų ***darbo krūvio pasiskirstymą pagal mokomuosius dalykus***. Analizuojami tik bendrojo ugdymo dalykus Savivaldybės mokyklose mokančių mokytojų duomenys (2020-10-01 pagal ŠVIS):

| Dalyko pavadinimas | Iš viso dalyko mokytojų | Iki 1,0 etato dirbančių mokytojų |
| --- | --- | --- |
| Skaičius | ***Dalis (%)*** |
| Lietuvių kalba ir literatūra | 142 | 26 | ***18*** |
| Gimtoji (rusų kalba)  | 29 | 14 | ***48*** |
| Užsienio kalba (anglų) | 163 | 60 | ***37*** |
| Užsienio kalba (vokiečių) | 15 | 12 | ***80*** |
| Užsienio kalba (prancūzų) | 3 | 3 | ***100*** |
| Užsienio kalba (ispanų) | 1 | 1 | ***100*** |
| Užsienio kalba (rusų) | 33 | 18 | ***55*** |
| Matematika | 96 | 19 | ***20*** |
| Fizika | 27 | 13 | ***48*** |
| Chemija | 22 | 12 | ***55*** |
| Informacinės technologijos | 35 | 12 | ***34*** |
| Istorija | 49 | 21 | ***43*** |
| Geografija | 31 | 6 | ***19*** |
| Biologija | 28 | 10 | ***36*** |
| Fizinis lavinimas | 49 | 25 | ***51*** |
| Choreografija, šokis | 18 | 17 | ***94*** |
| Muzika | 56 | 32 | ***57*** |
| Dailė | 24 | 21 | ***88*** |
| Teatras | 5 | 3 | ***60*** |
| Dorinis ugdymas (etika) | 22 | 13 | ***59*** |
| Dorinis ugdymas (tikyba) | 24 | 18 | ***75*** |
| Ekonomika | 6 | 3 | ***50*** |
| Žmogaus sauga | 8 | 4 | ***50*** |
| Pilietiškumo pagrindai | 3 | 1 | ***33*** |
| Pradinis ugdymas | 319 | 113 | ***35*** |
| Technologijos | 55 | 22 | ***40*** |
| Gamta ir žmogus | 10 | 6 | ***60*** |
| ***Iš viso*** | ***1273*** | ***505*** | ***40*** |

Analizuojant mokytojų darbo krūvį, atsižvelgus į jų mokomuosius dalykus, nustatyta, kad 2020 m. krūvį turėjo 82 % lietuvių kalbos ir literatūros mokytojų (18 % dirbo mažesniu krūviu), 81 % geografijos mokytojų (19 % dirbo mažesniu krūviu), 80–61 % užsienio kalbos (anglų), matematikos, informacinių technologijų, biologijos, pilietiškumo pagrindų, pradinio ugdymo mokytojų (39–20 % dirbo mažesniu krūviu). Mažesnį krūvį daugiausia turėjo užsienio kalbų (prancūzų, ispanų), choreografijos mokytojai (100–90 %), užsienio kalbos (vokiečių), dailės, tikybos, teatro, gamtos ir žmogaus dalykų mokytojai (89–60 %). Beveik lygiomis dalimis pasiskirstė užsienio kalbos (rusų), chemijos, fizinio lavinimo, muzikos, etikos, ekonomikos, žmogaus saugos, technologijų, istorijos, gimtosios kalbos (rusų), fizikos mokytojai, dirbantys visu ir mažesniu (59–40 %) darbo krūviu. ***Tokį pasiskirstymą sąlygojo komplektuojamų klasių pagal vykdomas programas mokyklose skaičius, bendrųjų ugdymo planų dalykui numatytas savaitinių valandų skaičius bei LR Vyriausybės nustatyta darbo užmokesčio mokytojams skaičiavimo metodika.***

24.4.Apibendrinus ***Savivaldybės mokyklose dirbančių pedagogų situaciją pagal skiriamą darbo krūvį****,* nustatyta, kad mažesnis mokomojo dalyko darbo krūvis tenka vidutiniškai 40 % bendrojo ugdymo dalykų mokytojų dėl nepakankamo klasių pagal vykdomas programas ir dalykui numatytų savaitinių valandų skaičiaus, dėl mokytojų darbo užmokesčio skaičiavimo metodikos netobulumo, tačiau bendras beveik visas (nuo 0,9 etato), visas ar didesnis nei 1 etatas darbo krūvis 2020 m. buvo sudarytas 73 % visų mokyklose dirbančių pedagogų. Tokių rezultatų pavyko pasiekti, kadangi Savivaldybės mokyklų vadovai sudarė galimybes mokytojams mokyti kelių dalykų (atsižvelgus į jų turimas kvalifikacijas), vesti mokinių neformaliojo švietimo veiklas ar dirbti kitus mokyklos bendruomenei skirtus darbus.

25.**Vienam pedagogui tenkančių mokinių skaičius Savivaldybės mokyklose.**

25.1.Analizuojant pedagoginių darbuotojų klausimą, svarbu įvertinti 3 m. vienam pedagogui (be švietimo pagalbos specialistų, priešmokyklinio ugdymo mokytojų ir mokyklų vadovų) tenkančių 1–12 klasių mokinių skaičiaus Savivaldybės mokyklose duomenis pagal ŠVIS ir juos palyginti su rodikliais šalyje:

| Švietimo įstaigos tipas | 2018–2019 m. m | 2019–2020 m. m. | 2020–2021 m. m. |
| --- | --- | --- | --- |
| Iš viso | ***Vienam mokytojui tenkantis mokinių skaičius*** | Iš viso | ***Vienam mokytojui tenkantis mokinių skaičius*** | Iš viso | ***Vienam mokytojui tenkantis mokinių skaičius*** |
| Mokytojų | Mokinių | Mokytojų | Mokinių | Mokytojų | Mokinių |
| Gimnazijos  | 438 | 5718 | ***13*** | 442 | 5772 | ***13*** | 436 | 5976 | ***14*** |
| Suaugusiųjų gimnazija | 14 | 270 | ***19*** | 18 | 279 | ***16*** | 18 | 255 | ***14*** |
| Pagrindinė mokykla | 10 | 72 | ***7*** | 6 | 88 | ***15*** | 11 | 123 | ***11*** |
| Progimnazijos | 735 | 11111 | ***15*** | 707 | 11449 | ***16*** | 742 | 11694 | ***16*** |
| Specialiosios mokyklos | 48 | 252 | ***5*** | 50 | 264 | ***5*** | 49 | 271 | ***6*** |
| Pradinė mokykla | 34 | 603 | ***18*** | 33 | 578 | ***18*** | 32 | 544 | ***17*** |
| Mokyklos-darželiai | 20 | 301 | ***15*** | 21 | 330 | ***16*** | 21 | 325 | ***15*** |
| **Iš viso mieste** | **1299** | **18327** | ***14*** | **1277** | **18760** | ***15*** | **1309** | **19188** | ***15*** |
| **Šalyje** | – | – | ***11,7*** | – | – | ***11,8*** | – | – | ***11,9*** |

25.2. Lyginant 3 m. duomenis, nustatyta, kad 2020 m. sumažėjo mokinių, tenkančių vienam mokytojui, skaičius Suaugusiųjų gimnazijoje (nuo 19 iki 14 mokinių), „Gilijos“ pradinėje mokykloje (nuo 18 iki 17 mokinių). Padaugėjo vienu mokiniu rodiklis gimnazijose (nuo 13 iki 14 mokinių), progimnazijose (nuo 15 iki 16 mokinių), specialiosiose mokyklose (nuo 5 iki 6 mokinių), pagrindinėje mokykloje (nuo 7 iki 11), kadangi šioje mokykloje vyko struktūros ir ugdymo turinio pertvarkymai (iš I. Simonaitytės į Jūrų kadetų mokyklą). Panašus mokinių ir mokytojų santykis liko mokyklose-darželiuose (15 mokinių). ***Mažiausia mokinių (6) tenka vienam mokytojui specialiosiose mokyklose, nes tai reglamentuoja teisės aktai, daugiausia – „Gilijos“ pradinėje mokykloje (17) ir progimnazijose (16), nes šiose mokyklose didelis mokinių skaičius***. Iš viso per paskutinius 2 m. Savivaldybės mokyklose mokinių, tenkančių vienam mokytojui, skaičius padidėjo (nuo 14 iki 15 mokinių). ***Palyginus su šalies rodikliu (apie 12 mokinių tenka vienam mokytojui), Savivaldybės mokyklose vienam mokytojui tenka vidutiniškai 15 mokinių***. Tai įrodo, kad mokinių skaičiaus klasėse (mokyklose) rodiklis išlieka vienas geriausių šalyje ir tai susiję su anksčiau atlikta mokyklų struktūrų pertvarka.

26. **Dalykų mokytojų poreikis.**

26.1. ***Dalykų mokytojų poreikio analizė*** parodė, kad Savivaldybės mokyklose 2020–2021 m. m. daugiausia trūko pradinio ugdymo (11), matematikos (10), lietuvių kalbos ir literatūros (6), informacinių technologijų (5), technologijų (4) mokytojų. Prognozuojama, kad 2021–2022 m. m. reikės matematikos (5), lietuvių kalbos ir literatūros (4) mokytojų, 2022–2023 m. m. – pradinio ugdymo (7), matematikos (10), užsienio (rusų) kalbos (6) mokytojų, 2023–2024 m. m. – pradinio ugdymo (5) mokytojų.

Ekonominio bendradarbiavimo ir plėtros organizacijos ekspertai mokytojų bendruomenės stiprinimo srityje siūlė priemones, kurios aktualios ir Klaipėdos miestui: valdyti mokytojų pasiūlos mastą, t. y. nėra poreikio apskritai gausinti mokytojų, svarbu yra užtikrinti, kad į mokytojo profesiją ateitų naujų talentų; būtina galvoti apie mokytojų perskirstymą ir perkvalifikavimą, t. y. artimiausiu metu reikėtų vykdyti efektyvią politiką, kuri patyrusių mokytojų žinias ir gebėjimus pritaikytų kitiems mokytojams ugdyti; užtikrinti finansavimą, kuris sudarytų sąlygas naujiems gabiems asmenims pritraukti į mokyklą, t. y. tik žymus mokytojų atlyginimų padidėjimas jaunus gabius žmones motyvuotų rinktis mokytojo profesiją; tikslinis pedagoginių studijų finansavimas turėtų būti orientuotas į pačias reikalingiausias specialybes, t. y. svarbu siekti, kad pedagoginį darbą pradedantys dirbti jauni žmonės nepaliktų švietimo sistemos dėl kitų karjeros krypčių; sukurti nuoseklesnę mokytojo profesinės karjeros kelio sistemą, t. y. stiprinti ryšį tarp mokytojų kompetencijų ir to vaidmens, kuris reikalingas gerinant mokinių pasiekimus; įvesti 2–3 metų įvadinį (podiplominės praktikos) laikotarpį jaunam mokytojui, kad jis gautų nuolatinį grįžtamąjį ryšį ir mentoriaus pagalbą; nuolat atrinkti ir rengti kvalifikuotus mentorius; mokyklose įdiegti vidaus įsivertinimu, kurį atliktų patyrę mokytojai, grįstą mokytojų vertinimo sistemą; individualūs mokytojų kvalifikacijos tobulinimo poreikiai turėtų būti nustatomi pagal įsivertinimo rezultatus, tobulintinas sritis ir mokyklos strateginį planą.

26.2. Sprendžiant pedagogų poreikio problemas ir siekiant pedagogo profesijos populiarinimo, Savivaldybėje įgyvendinama Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programa, patvirtinta Savivaldybės administracijos direktoriaus 2020 gruodžio 4 d. įsakymu Nr. AD1-1400. Pagal šią programą 2020 m. 12 pedagogų perkvalifikavimo į pradinio, priešmokyklinio ir ikimokyklinio ugdymo mokytojus KU studijų išlaidų kompensavimui buvo skirtos tikslinės SB lėšos (32,0 tūkst. Eur). Taip pat sudaryta 91 bendradarbiavimo sutartis su Vytauto Didžiojo universitetu (48), Mykolo Romerio universitetu (23), „ISM Vadybos ir ekonomikos universitetas“, UAB (16), Lietuvos verslo kolegija (4) dėl Savivaldybės mokyklų pedagogų perkvalifikavimo studijų ir kvalifikacijos tobulinimo pagal Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ (09.4.2-ESFA-K-714) vykdomą priemonę „Formaliojo ir neformaliojo mokymosi galimybių plėtra“.

26.3. ***Apibendrinus pedagogų ir vadovų kokybinę ir kiekybinę sudėtį***, atlikus Savivaldybės mokyklų pedagogų darbo krūvio ir mokinių, tenkančių vienam pedagogui, situacijos analizę, taip pat prognozuojant dalykų mokytojų poreikį,galima teigti, kad Savivaldybės mokyklose vyksta kokybiniai pokyčiai vadovavimo ir pedagoginės veiklos srityse, Savivaldybė vykdo planingą veiklą, spręsdama pedagogų poreikio ir pedagogo profesijos populiarinimo problemas.

**XI SKYRIUS**

**FINANSINĖS SITUACIJOS ANALIZĖ**

27. **Ugdymo programų įgyvendinimo ir ugdymo aplinkos finansavimas.**

27.1. Iš bendro SB, kurį sudaro visos gaunamos lėšos, iš įvairių šaltinių ***švietimui yra skiriama*** apie pusė visų lėšų:

|  |  |  |  |
| --- | --- | --- | --- |
| Metai | Patvirtintas SB (tūkst. Eur) | Patvirtintas SB švietimui(tūkst. Eur) | ***Dalis (%)*** ***nuo bendro SB švietimui*** |
| 2019 | 183 555,4 | 89 806,2 | ***48,9*** |
| 2020 | 200 819,2 | 98 689,3 | ***49,1*** |
| 2021 | 207 344,8 | 111 261,3  | ***53,7*** |

Didžioji dalis lėšų yra skiriama švietimo įstaigų įgyvendinamoms programoms ir funkcijoms vykdyti, aplinkos finansavimui. Ugdymo programoms įgyvendinti skiriamos ML iš valstybės biudžeto, ugdymo aplinkos finansavimui – iš SB, išskyrus specialiąsias mokyklas, kurioms ugdymo aplinkos išlaikymui skiriamos tikslinės valstybės lėšos, taip pat visos įstaigos gauna pajamų iš įmokų (toliau – SP). Daugiausia lėšų yra skiriama mokykloms ir ikimokyklinio ugdymo įstaigoms:

|  |  |  |  |
| --- | --- | --- | --- |
| Švietimo įstaigų tipai, veiklos sritys | SB lėšos | ML  | Iš viso (tūkst. Eur) |
| tūkst. Eur | Dalis (%) | tūkst. Eur | Dalis (%) |
| Mokyklos (su VšĮ) | 10 558,9 | 28,74 | 36 533,4 | 75,07 | 47 092,3 |
| Ikimokyklinio ugdymo įstaigos (su VšĮ) | 18 379,4 | 50,03 | 10 669,7 | 21,92 | 29 049,1 |
| Neformaliojo vaikų švietimo ir formalųjį švietimą papildančio ugdymo įstaigos (su sporto mokyklomis) | 6 624,6 | 18,03 | 747,7 | 1,54 | 7 372,3 |
| Regos ugdymo centras, Pedagogų švietimo ir kultūros centras, Pedagoginė psichologinė tarnyba | 1 176,2 | 3,20 | 666,5 | 1,37 | 1 842,7 |
| Sutrikusio vystymosi kūdikių namai | – | – | 10,0 | 0,02 | 10,0 |
| BE administravimas  | – | – | 40,9 | 0,08 | 40,9 |
| ***Iš viso*** | ***36 739,1*** | ***100,0*** | ***48 668,2*** | ***100,0*** | ***85 407,3*** |

27.2*.* ***ML pagrindinė paskirtis yra finansuoti ugdymo reikmes***. ML – tiesiogiai švietimo procesui būtinos lėšos – darbo užmokesčiui pagal ugdymo planą, mokytojų ir kitų ugdymo procese dalyvaujančių asmenų kvalifikacijai tobulinti, vadovėliams ir kitoms mokymo priemonėms (įsigyti ir nuomoti, įskaitant ir skaitmenines versijas), taip pat ugdymo procesui organizuoti ir valdyti, mokyklos bibliotekai, psichologinei, specialiajai pedagoginei, specialiajai ir socialinei pedagoginei pagalbai, profesiniam orientavimui, mokyklų vykdomai sveikatos stiprinimo veiklai, prevencinėms programoms įgyvendinti skiriamos lėšos. Šios lėšos taip pat yra skiriamos informacinėms ir komunikacinėms technologijoms (toliau – IKT) diegti ir naudoti (internetui diegti ir naudoti, informacinėms duomenų bazėms, elektroniniams dienynams tvarkyti, IKT aptarnaujantiems darbuotojams už darbą mokėti ir kitoms išlaidoms, susijusioms su IKT) ir kitoms ugdymo reikmėms.

***SB lėšos yra skiriamos mokyklų aplinkos išlaikymui***. Mokyklos ūkio lėšos – netiesiogiai su švietimo procesu susijusios lėšos mokyklos ūkiui valdyti ir naudoti, mokiniams vežioti ir kitoms ūkio išlaidoms skiriamos lėšos. Šias išlaidas sudaro aptarnaujančio ir nepedagoginio personalo atlyginimai, jų kvalifikacijos tobulinimas, komandiruotės, pastatų šildymas, komunalinės paslaugos, eksploatacinės išlaidos, pastatų apsauga, ryšio ir kitos paslaugos bei prekės.

***SP lėšos – tai įstaigos gaunamos pajamos iš įmokų***: už patalpų nuomą, atsitiktines paslaugas, valgyklos pajamas, įmokas už mokslą. Lėšos naudojamos įstaigos reikmėms.

27.3. 2020 m. Savivaldybės mokyklose SB lėšų vidurkis sudarė 25,4 % (11 484,5 tūkst. Eur), ML lėšų vidurkis – 72,8 % (32 879,9 tūkst. Eur), SP vidurkis – 1,7% (781, 4 tūkst. Eur). Specialiosios tikslinės dotacijos Savivaldybei perduotoms įstaigoms ir klasėms, spec. poreikių mokiniams išlaikyti lėšų vidurkis sudarė 0,1 % (1103,4 tūkst. Eur).

Didžiąją mokykloms skiriamų lėšų dalį sudaro ML, išskyrus mokyklas-darželius, kadangi šiose įstaigose daugiau yra ikimokyklinio amžiaus vaikų ir šių įstaigų finansavimo principai skiriasi nuo kitų mokyklų tipų. ML pasiskirstymas pagal paskirtį ir mokyklų tipus:

|  |  |  |  |
| --- | --- | --- | --- |
| Mokyklos tipas | Mokinių skaičius (vidurkis) | ML paskirtis (tūkst. Eur) | Iš viso |
| Ugdymo procesui organizuoti ir valdyti | Švietimo pagalbai teikti | Darbo užmokesčiui | Ugdymo reikmėms |
| Gimnazijos | 6119 | 916,3 | 760,0 | 8953,6 | 720,0 | 11 349,9 |
| Progimnazijos | 11677 | 1465,2 | 1540,1 | 13517,6 | 1204,3 | 17 727,2 |
| Specialiosios mokyklos | 268 | 115,5 | 370,5 | 1137,2 | 99,3 | 1 722,5 |
| Pradinė mokykla | 561 | 75,7 | 127,0 | 525,1 | 57,2 | 785,0 |
| Mokyklos-darželiai | 705 | 76,8 | 55,1 | 642,2 | 118,8 | 892,9 |
| ***Iš viso*** | ***19329*** | ***2649,5*** | ***2852,7*** | ***24775,7*** | ***2199,6*** | ***32 476,6*** |

Daugiausia ML buvo skirta progimnazijoms (17 727,2 tūkst. Eur) ir gimnazijoms (11 349,9 tūkst. Eur), kadangi jose mokosi daugiausia mokinių.

27.4. Švietimo pagalbai skirtos ML yra viena iš nedaugelio ML dalių, kurios dydis priklauso nuo konkrečioje mokykloje besimokančių spec. poreikių mokinių skaičiaus. Savivaldybės mokyklose švietimo pagalbai teikti iš ML tenka vidutiniškai 148,0 Eur vienam mokiniui (didžiųjų miestų savivaldybių vidurkis – 114,0 Eur). Švietimo pagalbai organizuoti skiriamų ML nepakanka, todėl iš SB skiriamas finansavimas mokytojo padėjėjų etatams išlaikyti. 2020 metais švietimo įstaigose buvo įsteigta 190 mokytojo padėjėjų etatų, iš jų: mokyklose – 88,75 etato, specialiose mokyklose – 41 etatas, nevalstybinėse įstaigose – 11 etatų, kitose įstaigose – 49,25 etato) ir skirtas papildomas finansavimas iš SB lėšų – 1 934,2 tūkst. Eur. Bendra vienam mokiniui švietimo pagalbai teikti tenkanti lėšų suma sudarė 194,0 Eur, tai yra 80,0 Eur daugiau nei didžiųjų miestų savivaldybių skiriamos lėšos.

28. **Lėšos, tenkančios vienam mokiniui.**

28.1. ***Vienam mokiniui tekusių ML dydis*** parodo ugdymo veiklos įstaigose išlaidas ir netiesiogiai – mokyklų tinklo situaciją. Vienam mokiniui ML vidurkis 2019 m. buvo 1 282,0 Eur. 2020 metais ML išaugo dėl padidėjusio pedagogų darbo užmokesčio ir miesto mokyklose jis buvo 1 701,0 Eur. Vienam mokiniui ML vidurkiai atskirų tipų mokyklose buvo skirtingi: gimnazijose – 1 877,6 Eur, progimnazijose – 1 537,8 Eur, pradinėse mokyklose – 1 345,1 Eur, specialiose mokyklose – 6 474,8 Eur. Vidutiniškai 1 mokiniui, tenkančios didžiausios ir mažiausios ML pagal Savivaldybės mokyklas ir jų tipus (be pradinių, specialiųjų mokyklų, Suaugusiųjų gimnazijos, Tauralaukio progimnazijos ir Jūrų kadetų mokyklos) 2020 m. buvo:

|  |  |  |
| --- | --- | --- |
| Kriterijus | Gimnazijos(vidurkis 1 878,0 Eur) | Progimnazijos(vidurkis 1 655,0 Eur) |
| **Daugiausiai** teko ML 1 mokiniui (Eur) | „Žaliakalnio“– 2 471,0 „Aitvaro“– 2 328,0Baltijos –2 220,0 | Tauralaukio –2 030,0„Gabijos“–1 930,0 „Pajūrio“ – 1 891,0 |
| **Mažiausiai** teko ML 1 mokiniui (Eur) | Vydūno – 1 452,0„Vėtrungės“ – 1 671,0„Ąžuolyno“ – 1 761,0 | S. Dacho– 1 319,0„Verdenės“ – 1 341,0„Versmės“– 1 397,0  |

Lyginant mokyklas pagal tipus (gimnazijas ir progimnazijas), nustatyta, kad ML, tenkančių vienam mokiniui, skirtumas nuo vidurkio atskirose mokyklose yra nedidelis: gimnazijose svyruoja nuo +593,0 Eur iki -426,0 Eur, progimnazijose – nuo +375,0 Eur iki -336,0 Eur.

Apibendrinant galima teigti, kad ML vieno mokinio išlaidos miesto mokyklose pagal atskirus tipus pasiskirsto tolygiai, o jų skirtumą sąlygoja vykdomos programos kalba ir mokinių skaičius.

28.2. ***SB lėšų, skirtų mokyklų aplinkos išlaikymui, analizė pagal atskiras mokyklas*** rodo, kad jų dydis priklauso nuo mokyklos pastato dydžio ir būklės, nepedagoginių darbuotojų skaičiaus (pvz., daugiau skiriamų mokytojų padėjėjų mokiniams, turintiems judėjimo negalią arba didelių ir labai didelių ugdymosi poreikių) ir kitų priežasčių. 2020 m. ***SB išlaidų vidurkis, tenkantis vienam mokiniui per metus,*** mokyklose buvo 594,0 Eur. Palyginus atskirų tipų Savivaldybės mokyklų SB lėšų vienam mokiniui vidurkius, nustatyta, kad gimnazijose jis buvo 638,0 Eur, progimnazijose – 537,0 Eur, pradinėse mokyklose – 1029,0 Eur (mokyklose-darželiuose nėra atskiriamos lėšos nuo ikimokyklinio ugdymo finansavimo), specialiose mokyklose – 52,0 Eur (šių mokyklų aplinkos išlaikymui dalis lėšų skiriama iš valstybės biudžeto tiksliniam finansavimui). Kadangi mokyklų-darželių ir specialiųjų mokyklų aplinkos finansavimo principai skiriasi nuo kitų tipų bendrojo ugdymo mokyklų finansavimo, jos nevertinamos analizuojant, kiek vidutiniškai vienam mokiniui teko SB lėšų per metus. Dėl duomenų patikimumo nevertinama Suaugusiųjų gimnazija, turinti Jaunimo skyrių, Tauralaukio progimnazija, veikianti kartu su ikimokyklinėmis grupėmis, ir Jūrų kadetų mokykla, kurioje nėra sukomplektuotų visų 5–12 klasių.

Vidutiniškai 1 mokiniui tenkančios didžiausios ir mažiausios SB lėšos pagal Savivaldybės mokyklas ir jų tipus (be pradinių, specialiųjų mokyklų, Suaugusiųjų gimnazijos, Tauralaukio progimnazijos ir Jūrų kadetų mokyklos) 2020 m. buvo:

|  |  |  |
| --- | --- | --- |
| Kriterijus | Gimnazijos(vidurkis 638 Eur) | Progimnazijos(vidurkis 537 Eur) |
| **Mažiausiai** teko SB lėšų 1 mokiniui (Eur) | „Vėtrungės“– 492 H. Zudermano – 496Vydūno – 514  | „Verdenės“ – 340„Versmės“ – 376S. Dacho – 382 |
| **Daugiausiai** teko SB lėšų 1 mokiniui (Eur) | Baltijos – 1 164„Varpo“ – 697„Aukuro“ – 688 | „Vyturio“ – 869„Saulėtekio“ – 807M. Mažvydo – 668 |

Lyginant mokyklas pagal tipus (gimnazijas ir progimnazijas), nustatyta, kad SB lėšų, tenkančių vienam mokiniui, skirtumas nuo vidurkio atskirose mokyklose yra toks: gimnazijose svyruoja nuo +527 Eur iki -146 Eur, progimnazijose – nuo +332 Eur iki -197 Eur.

Tikslinga atskirai išanalizuoti vienam mokiniui per metus tenkančias SB išlaidas kitose mokyklose, kurios išsiskiria savo vykdomomis funkcijomis ir programomis iš bendro miesto mokyklų konteksto. Galima konstatuoti, kad Jūrų kadetų mokykloje vienam vaikui tenka 4,2 karto daugiau lėšų (2688 Eur), palyginti su miesto vidurkiu, todėl, kad ši mokykla turi nedaug mokinių ir yra priauganti, įgyvendina Jūrų kadetų sampratos elementus (finansuojami papildomi etatai iš SB lėšų). Litorinos ir „Medeinės“ mokyklose SB lėšos, tenkančios vienam vaikui, paprastai viršija kelis kartus miesto vidurkį, nes į šių mokyklų aplinkos išlaikymo išlaidas yra įskaičiuoti mokytojų padėjėjų etatai, bendrabučiuose gyvenančių vaikų finansavimas ir mokyklinių autobusų, skirtų spec. poreikių mokinių vežiojimui, eksploatacija, vykdomos reabilitacinės paslaugos ir kt., tačiau 2020 m. buvo daugiau skirta lėšų iš valstybės biudžeto, kad būtų galima užtikrinti didelių ir labai didelių spec. poreikių mokinių kokybišką švietimo paslaugų teikimą. Mokyklose-darželiuose, Tauralaukio progimnazijoje nėra atskiriamos SB lėšos mokinių finansavimui nuo ikimokyklinio ugdymo vaikų finansavimo.

28.3. ***Sudėjus ML, SB ir SP lėšas, gaunama suma parodo, kiek iš viso lėšų tenka vienam mokiniui per metus.*** Tikslinga nustatyti, kokie yra skirtumai tarp atskirų mokyklų bei šių skirtumų priežastis.

Bendras miesto ML, SB ir SP išlaidų vidurkis vienam mokiniui 2020 m. buvo 2 306,4 Eur per metus. Išlaidos skirtingai pasiskirstė pagal mokyklų tipus ir atskiras mokyklas:

| Mokyklos pavadinimas | Vidutinis mokinių skaičius 2020–2021 m. m. | Iš viso ML, SB ir SP lėšų (Eur) | Išlaidos 1 mokiniui per metus (Eur) |
| --- | --- | --- | --- |
| **Gimnazijos** |
| „Aitvaro“ | 408 | 1 229 963,8 | 3 018,3 |
| „Aukuro“ | 458 | 1 155 331,7 | 2 522,6 |
| „Ąžuolyno“ | 588 | 1 348 722,2 | 2 295,7 |
| Baltijos | 353 | 1 113 054,0 | 3 153,1 |
| H. Zudermano | 688 | 1 662 871,1 | 2 418,7 |
| „Varpo“ | 499 | 1 314 584,3 | 2 634,4 |
| „Vėtrungės“ | 595 | 1 286 467,1 | 2 163,9 |
| Vytauto Didžiojo | 619 | 1 516 515,6 | 2 451,9 |
| „Žaliakalnio“ | 383 | 1 203 810,0 | 3 143,1 |
| „Žemynos“ | 486 | 1 217 881,9 | 2 508,5 |
| Vydūno  | 826 | 1 792 836,2 | 2 171,8 |
| Suaugusiųjų | 245 | 819 273,9 | 3 344,0 |
| ***Iš viso*** | ***6 148*** | ***15 661 311,8*** | ***2 547,4*** |
| **Progimnazijos** |
| „Gabijos“ | 425 | 1 014 354,4 | 2 389,5 |
| Gedminų | 926 | 1 676 388,5 | 1 810,4 |
| L. Stulpino | 813 | 1 637 857,6 | 2 014,6 |
| M. Gorkio | 780 | 1 788 698,7 | 2 293,2 |
| M. Mažvydo | 770 | 1 807 269,8 | 2 348,6 |
| „Pajūrio“ | 530 | 1 344 966,6 | 2 540,1 |
| P. Mašioto | 666 | 1 400 575,2 | 2 104,5 |
| „Santarvės“ | 559 | 1 345 762,9 | 2 409,6 |
| „Saulėtekio“ | 318 | 790 949,2 | 2 487,3 |
| Sendvario | 728 | 1 330 034,4 | 1 828,2 |
| S. Dacho  | 999 | 1 721 167,0 | 1 723,8 |
| „Smeltės“ | 702 | 1 349 532,5 | 1 922,4 |
| „Verdenės“ | 979 | 1 654 250,8 | 1 690,6 |
| „Versmės“ | 913 | 1 627 085,2 | 1 782,1 |
| Vitės | 725 | 1 456 578,2 | 2 010,5 |
| „Vyturio“ | 494 | 1 248 271,3 | 2 526,9 |
| ***Iš viso*** | ***11 322*** | ***23 193 742,2*** | ***2 048,6*** |
| **Pradinės mokyklos** |
| M. Montessori mokykla-darželis | 211 | 692 540,5 | 3 290,0 |
| „Saulutės" mokykla-darželis | 219 | 646 905,0 | 2 960,7 |
| „Varpelio" mokykla-darželis | 275 | 813 215,8 | 2 957,1 |
| „Gilijos“ pradinė mokykla | 561 | 1 072 780,2 | 1 912,3 |
| ***Iš viso*** | ***1 265*** | ***3 225 441,4*** | ***2 549,8*** |
| **Specialios mokyklos** |
| „Medeinės“ mokykla | 138 | 1 060 557,7 | 7 685,2 |
| Litorinos mokykla | 130 | 686 564,0 | 5 301,7 |
| ***Iš viso*** | ***268*** | ***1 747 121,7*** | ***6 531,3*** |
| **Iš viso mokyklose** | **19 003** | **43 827 616,8** | **2 306,4** |

Pastaba. Nevertinama Jūrų kadetų mokykla ir Tauralaukio progimnazija.

Gimnazijose vidutinis vieno mokinio metinis išlaikymas buvo 2 547,4 Eur, progimnazijose – 2 046,6 Eur, mokyklose-darželiuose – 2 549,8 Eur, specialiosiose mokyklose – 6 531,3 Eur. Daugiausiai išlaidų vienam mokiniui tenka mokyklose, kurios skirtos tam tikrai grupei mokinių: 1) specialiosiose mokyklose (Litorinos – 5 301,7 Eur, „Medeinės“ – 7 685,2 Eur), t. y. atitinkamai 2,3 ir 3,3 karto daugiau nei miesto vidurkis; 2) Klaipėdos jūrų kadetų – 5 180,0 Eurų, t. y. 2,2 karto daugiau nei miesto vidurkis.

Kitose mokyklose vienam mokiniui tenkančių ML, SB ir SP lėšų skirtumai yra ne tokie ryškūs:

|  |  |  |
| --- | --- | --- |
| Kriterijus | Gimnazijos(vidurkis 2 547,0 Eur) | Progimnazijos(vidurkis 2 047,0 Eur) |
| **Mažiausiai** teko ML, SB ir SP lėšų 1 mokiniui (Eur) | „Vėtrungės“ (2 164,0)Vydūno (2 172,0)„Ąžuolyno“ (2 296,0) | „Verdenės“ (1 691,0)S. Dacho (1 724,0)„Versmės“ (1 782,0) |
| **Daugiausiai** teko ML, SB ir SP lėšų 1 mokiniui (Eur) | Suaugusiųjų (3 344,0)„Baltijos“ (3 153,0)„Žaliakalnio“ (3 143,0) | „Pajūrio“ (2 540,0)„Vyturio“ (2 527,0)„Santarvės“ (2 410,0) |

Lyginant mokyklas pagal tipus (gimnazijos ir progimnazijos), nustatyta, kad ML, SB ir SP, tenkančių vienam mokiniui per metus, skirtumas nuo vidurkio atskirose mokyklose yra toks: gimnazijose svyruoja nuo +797 Eur iki – 383 Eur, progimnazijose – nuo +493 Eur iki -356 Eur. Daugiausia tenka ML, SB ir SP lėšų vienam mokiniui tose mokyklose, kuriose mokosi mažiau mokinių, mokomoji kalba yra rusų kalba („Žaliakalnio“ gimnazija, „Pajūrio“ ir „Santarvės“ progimnazijos), vykdomos programos, kurių įgyvendinimui skiriama daugiau lėšų (Suaugusiųjų ir „Baltijos“ gimnazijos, „Vyturio“ progimnazija).

28.4. Kiekvienais metais vienam šalies besimokančiam asmeniui tenka vis didesnė lėšų suma, tačiau, lyginant su kitomis šalimis, ji vis dar yra maža – Lietuvoje vienam besimokančiajam teko maždaug trečdaliu mažesnė lėšų suma nei vidutiniškai Europos Sąjungos šalyse. Daugiausia lėšų teko šalies besimokantiems universitetuose, mažiausiai – kolegijose ir bendrojo ugdymo mokyklose. 2019 m. vienam švietimo įstaigoje besimokančiam asmeniui vidutiniškai teko 3,5 tūkst. Eur.

Valstybinėje švietimo 2012–2022 metų strategijoje atkreiptas dėmesys, kad švietimo sistemai ir kiekvienai švietimo įstaigai, siekiančiai atitikti nacionaliniu ir tarptautiniu mastu keliamus aukštus kokybės standartus, reikalingas tinkamas finansavimas. Jungtinių Tautų švietimo, mokslo ir kultūros organizacijos rekomenduoja ne mažesnį kaip 6 procentų BVP valstybės biudžeto dalį švietimui. Strategijoje pažymėtų siekinių laikymasis turėtų artinti prie šios rekomendacijos įgyvendinimo – 2022 m. LR turėtų 6 proc. BVP valstybės biudžeto dalį skirti švietimui (2013 m. siekė 5 proc., 2019 m.– tik 4,3 proc., 2020 m. – 4,7 proc.).

ŠMSM metinėje ataskaitoje „Lietuva. Švietimas šalyje ir regionuose 2020“ (toliau – Ataskaita) palyginami visų Lietuvos savivaldybių duomenys įvairiais pjūviais, taip pat analizuojamos vienam mokiniui tenkančios ML ir SB lėšos. Nustatyta, kad 2019 m. Lietuvos vieno mokinio išlaidų vidurkis buvo 2,8 tūkst. Eur, miestų savivaldybių vidurkis – 2,3 tūkst. Eur , Klaipėdos miesto – 2,0 tūkst. Eur, t. y. vieno mokinio išlaidos buvo vienos iš pačių mažiausių šalyje (2020 m. šalies savivaldybių duomenų nėra).

29. Darytina išvada, kad ***Savivaldybės mokykloms skiriamos lėšos naudojamos racionaliai***. Skirtumų atskirose mokyklose išvengti neįmanoma dėl ML metodikos, mokomosios kalbos, pastatų dydžio ir jų būklės, skirtingų programų įgyvendinimo, tačiau jie nėra tokie dideli, kokie buvo ankstesniais metais (2016 m. skirtumas siekė nuo 700,0 Eur pagrindinėse mokyklose iki 1000,0 Eur gimnazijose). Siekiant, kad vienam mokiniui tenkančių ML skirtumai to paties tipo mokyklose būtų kuo mažesni, reikalinga nuolatinė šio rodiklio stebėsena.

**XII SKYRIUS**

**MOKYKLŲ PASTATAI IR JŲ NAUDOJIMAS. EDUKACINĖS APLINKOS**

30. **Mokyklų pastatų pasiskirstymas pagal naudojimą, pastatymo metus, būklę, dydį.**

30.1. ***Mokyklų pastatų panaudojimas.*** 36 Savivaldybės mokyklos veikia 35 pastatuose („Aitvaro“ gimnazija ir „Gabijos“ progimnazija veikia viename pastate). 7 mokyklų pastatuose savo veiklą vykdo ir kitos įstaigos: „Žemynos“ gimnazijos priestatas perduotas BĮ Klaipėdos sporto bazių valdymo centrui, Vitės progimnazijoje yra įsteigtas BĮ Lietuvių gestų kalbos vertimo centro Klaipėdos padalinys, „Saulėtekio“ progimnazijos vienas korpusas yra perduotas VšĮ Licėjui, Baltijos gimnazijos pastate veikia Pedagogų švietimo ir kultūros centras, Litorinos mokyklos – Moksleivių saviraiškos centras, „Medeinės“ mokyklos – BĮ Neįgaliųjų centras „Klaipėdos lakštutė“, Vytauto Didžiojo gimnazijos atskirame priestate veiklą vykdo BĮ „Gintaro“ sporto centras. „Gilijos“ pradinei mokyklai palaipsniui yra perduodamos buvusios vaikų globos namų „Rytas“ patalpos, Jūrų kadetų mokyklai – Savivaldybės patalpos.

Esant didesniam mokymosi vietų poreikiui pradinių klasių mokiniams šiaurinėje ir centrinėje miesto dalyse, „Verdenės“ progimnazijos 2 pradinės klasės mokosi „Žemynos“ gimnazijos patalpose, Vitės progimnazijos 2 klasės – Vytauto Didžiojo gimnazijos patalpose.

30.2. ***Savivaldybės mokyklų pastatymo metai*** labai skiriasi: S. Dacho progimnazijos pagrindinis pastatas yra seniausias (1930 m.), nedaug skiriasi ir Vytauto Didžiojo gimnazijos pagrindinio pastato statybos metai (1933 m.). Paskutinė mokykla pastatyta 1998 m. (P. Mašioto progimnazija), t. y. jau 23 metus naujos mokyklos nebuvo statomos, nors miestas per paskutinį 10‑metį labai plėtėsi į šiaurinę pusę. Pastatus pagal statybos metus galima sugrupuoti į 4 kategorijas:

|  |  |
| --- | --- |
| Pastatų kategorija pagal pastatymo metus | Mokyklos pavadinimas |
| I – iki 1960 m. | S. Dacho progimnazija (1930 m.), Vytauto Didžiojo gimnazija (1933 m.), „Saulėtekio“ progimnazija (1947 m.), „Žaliakalnio“ gimnazija (1952 m.) |
| II – iki 1970 m. | Vitės progimnazija (1963 m.), Sendvario progimnazija (1963 m.), „Aitvaro“ gimnazija (1964 m.), „Žemynos“ gimnazija (1965 m.), Jūrų kadetų mokykla (1966 m.), „Saulutės“ mokykla-darželis (1967 m.) „Ąžuolyno“ gimnazija (1967 m.), Tauralaukio progimnazija (1967 m.), Vydūno gimnazija (1968 m.), „Verdenės“ progimnazija (1969 m.) |
| III – iki 1980 m. | Baltijos gimnazija (1970 m.), M. Montessori mokykla-darželis (1971 m.), „Gilijos“ pradinė mokykla (1971 m.), M. Mažvydo progimnazija (1972 m.), H. Zudermano gimnazija (1973 m.), Gedminų progimnazija (1974 m.), „Medeinės“ mokykla (1974 m.), M. Gorkio progimnazija (1975 m.), „Vėtrungės“ gimnazija (1976 m.), „Santarvės“ progimnazija (1977 m.), „Aukuro“ gimnazija (1978 m.), Litorinos mokykla (1979 m.), „Smeltės“ progimnazija (1979 m.) |
| IV – po 1980 m. | „Versmės“ progimnazija (1980 m.), Suaugusiųjų gimnazija (1981 m.), „Varpelio“ mokykla-darželis (1983 m.), „Pajūrio“ progimnazija (1985 m.), „Vyturio“ progimnazija (1987 m.), „Varpo“ gimnazija (1989 m.), L. Stulpino progimnazija (1991 m.), P. Mašioto progimnazija (1998 m.) |

Daugiausia mokyklų pastatyta nuo 1970 m. iki 1980 m. (13) ir nuo 1960 m. iki 1970 m. (10). Mažiausia yra veikiančių mokyklų, kurių pastatai statyti nuo 1930 m. iki 1960 m. (4). Tauralaukio progimnazijos, kuri buvo perduota Savivaldybei iš Klaipėdos rajono, pastatas ir patalpos nepritaikytos miesto tipo mokyklai, kurioje turi būti numatytas didesnis mokinių skaičius, todėl ši mokykla bus perkeliama į naujai pastatytos mokyklos pastatą.

Vienos Savivaldybės mokyklos yra pasikartojančio projekto, kitos – vienetinio projekto. Vienodai suprojektuoti yra šių mokyklų pastatai: 1) „Verdenės“ progimnazijos ir „Ąžuolyno“ gimnazijos; 2) „Žemynos“ (be priestato), „Aitvaro“ (be priestato) gimnazijų ir Vitės progimnazijos; 3) M. Mažvydo progimnazijos ir Baltijos gimnazijos; 4) „Pajūrio“ ir „Vyturio“ progimnazijų; 5) „Varpo“ gimnazijos ir L. Stulpino, P. Mašioto progimnazijų; 6) M. Gorkio, Gedminų, „Santarvės“ „Smeltės“, „Versmės“ progimnazijų ir Suaugusiųjų, H. Zudermano, „Vėtrungės“, „Aukuro“ gimnazijų.

Vienetiniai yra 11 mokyklų pastatų projektai: S. Dacho, „Saulėtekio“, Sendvario, Tauralaukio progimnazijų, Vytauto Didžiojo, „Žaliakalnio“, Vydūno gimnazijų, „Gilijos“ Jūrų kadetų, „Medeinės“ ir Litorinos mokyklų. Mokyklų-darželių pastatai yra suprojektuoti kaip ikimokykliniam ugdymui skirti pastatai.

30.3. Atlikus Savivaldybės mokyklų apklausą, ***mokyklų pastatai pagal būklę*** suskirstyti į keturias grupes: I grupei priskirti renovuoti pastatai, II grupei priskirti pastatai, jei nors vienai jo daliai reikia paprastojo remonto, III grupei priskirti pastatai, jei nors vienai jo daliai (išskyrus pastato pamatus) reikia kapitalinio remonto ir IV grupei priskirti pastatai, kurių pamatams reikia kapitalinio remonto. Mokyklų pastatai pasiskirstė taip: I grupė – 4 pastatai (11 %), II grupė – 13 pastatų (36 %), III grupė – 18 pastatų (50 %), IV grupė – 1 pastatas (3 %):

|  |  |  |
| --- | --- | --- |
| Pastatų pasiskirstymas pagal būklę | Mokyklos pavadinimas | ***Iš viso*** |
| I grupė | „Žaliakalnio“, Vytauto Didžiojo gimnazijos, M. Gorkio, Sendvario progimnazijos | ***4*** |
| II grupė | „Varpo“, „Vėtrungės“, „Vydūno gimnazijos, S. Dacho, Gedminų, P. Mašioto, „Santarvės“, „Smeltės“, L. Stulpino, „Verdenės“, Vitės progimnazijos, Litorinos, „Medeinės“ mokyklos | ***13*** |
| III grupė | „Aitvaro”, „Aukuro“, „Ąžuolyno“, Baltijos, Suaugusiųjų, ,,Žemynos“, H. Zudermano gimnazijos, Jūrų kadetų mokykla, „Gabijos“, M. Mažvydo, „Pajūrio“, „Saulėtekio“, „Versmės“, „Vyturio“ progimnazijos, „Gilijos“ pradinė mokykla, M. Montessori, „Saulutės“, „Varpelio“ mokyklos-darželiai | ***18*** |
| IV grupė | Tauralaukio progimnazija | ***1*** |

Mokyklų pateiktais duomenimis, būtina renovuoti (atnaujinti) mokyklų pastatus pagal šias pozicijas: išorinių sienų ir vidinių sienų kapitalinis remontas, stogo kapitalinis remontas, vandentiekio ir kanalizacijos kapitalinis remontas, elektros sistemos kapitalinis remontas, sanitarinių mazgų ir grindų dangos bei pamatų remontas. Paprastajam remontui kasmet visoms švietimo įstaigoms skiriamas 1,00 Eur vienam m2, didesni remonto darbai atliekami centralizuotai. Mokyklų pastatų būklės gerinimas išlieka svarbi sritis ir ateityje.

30.4. ***Pastatų dydžiai*** susiję su statybos metais, jeigu nėra vertinami vėliau pastatytų prie mokyklų priestatų plotai: vėlesnių statybos metų pastatai yra didesni, juose daugiau erdvės skiriama ne klasių patalpoms: didesnės fojė, valgyklų, salių, rūbinių erdvės, platesni koridoriai ir laiptinės. Didžiausi ir mažiausi mokyklų plotai, nevertinant mokyklų, kuriose veikia kitos įstaigos ar ikimokyklinio ugdymo grupės, skiriasi daugiau kaip du kartus:

|  |  |  |
| --- | --- | --- |
| Mokyklos pavadinimas | Statybos metai | Bendras plotas (m2) |
| ***Didžiausi plotai*** |
| L. Stulpino progimnazija | 1991 m. | 12 603,60 |
| „Varpo“ gimnazija | 1989 m. | 9 534,03 |
| P. Mašioto progimnazija | 1998 m. | 9 317,19 |
| ***Mažiausi plotai*** |
| Sendvario progimnazija | 1963 m. | 4 306,88 |
| Vitės progimnazija | 1963 m. | 4 637,85 |
| „Žemynos“ gimnazija | 1965 m. | 5 079,24 |

Ataskaitoje nurodyta, kad per 2016–2019 m. padidėjo vidutinis bendrojo ugdymo mokyklos dydis šalyje ir tai lėmė augančios miesto mokyklos. Savivaldybėse mažiausios mokyklos – mažosiose savivaldybėse, ir jų dydis per trejus metus sumažėjo (vidutinis mokyklos dydis rajono centre – 301 mokinys, kaime – 112 mokinių). Miestų savivaldybėse vidutinis mokyklos dydis 2019 m. buvo 473 mokiniai. Vertinant Savivaldybės mokyklas 2020 m. (be specialiųjų mokyklų ir mokyklų-darželių), nustatyta, kad vidutinis mokyklos dydis mieste yra 600 mokinių. Mažiausia pagal mokinių skaičių veikia Jūrų kadetų mokykla (123 mokiniai, priauganti), didžiausia – S. Dacho progimnazija (1004 mokiniai). Vidutinis gimnazijos dydis yra 520 mokinių, progimnazijos – 688 mokiniai, todėl galima teigti, kad Savivaldybės mokyklos yra pakankamai didelės. Pagal pastatų dydžių ir mokinių skaičiaus santykį tikslinga mažinti mokinių skaičių S. Dacho (1004 mokiniai), Gedminų (928 mokiniai), „Verdenės“ (979 mokiniai) ir „Versmės“ (908 mokiniai) progimnazijose. Šiose mokyklose per kelerius metus tikslinga pasiekti optimalų mokinių skaičių: S. Dacho progimnazijoje turėtų būti ugdomi 768 mokiniai, Gedminų, „Verdenės“ ir „Versmės“ progimnazijose – po 656 mokinius. Tikimasi, kad per 5 metus Jūrų kadetų mokykloje mokinių skaičius pasieks optimalų – 416 mokinių.

31. **Mokyklų patalpų panaudojimo racionalumas.** Vertinant mokyklų patalpų panaudojimo racionalumą, skaičiuojami du rodikliai: vienam mokiniui tenkantis mokyklos patalpų plotas ir vienam mokiniui tenkantis mokymosi patalpų, naudojamų tiesiogiai ugdymo procesui, plotas.

31.1. Pagal Ataskaitoje pateiktus duomenis ***vienam mokiniui tenkantis mokyklos patalpų ploto vidurkis*** šalies savivaldybėse labai skiriasi: daugiausia vienam mokiniui mokyklos patalpų ploto tenka Neringos (36,2 m2), Kupiškio raj. (24,2 m2) ir Pagėgių (23,5 m2) savivaldybėse, mažiausia – Vilniaus miesto (9,6 m2), Klaipėdos miesto (10,4 m2) ir Kauno miesto (10,7 m2) savivaldybėse.

Analizuojant Savivaldybės mokyklų (be suaugusiųjų, specialiųjų, Jūrų kadetų mokyklų ir mokyklų-darželių) situaciją pagal 1 vidutiniam mokiniui tenkantį bendrąjį plotą, nustatyta, kad vidutiniškai 1 mokiniui tenka 9,68m2:gimnazijose – 11,71 m2, progimnazijose – 8,64 m2:

| Eil.Nr. | Mokyklos pavadinimas | Bendrasis patalpų plotas, m2 | Mokinių skaičius 2020-09-01 | 1 mokiniui tenkantis bendrasis plotas, m2 |
| --- | --- | --- | --- | --- |
| 1. | „Aitvaro“ gimnazija | 5114,26 | 412 | 12,41 |
| 2. | „Aukuro“ gimnazija | 6250,48 | 485 | 12,88 |
| 3. | „Ąžuolyno“ gimnazija | 5425,00 | 592 | 9,16 |
| 4. | Baltijos gimnazija | 4 848,70 | 353 | 13,73 |
| 5. | „Varpo“ gimnazija | 9534,03 | 493 | 19,33 |
| 6. | „Vėtrungės“ gimnazija | 6213,55 | 599 | 10,37 |
| 7. | Vytauto Didžiojo gimnazija | 9078,93 | 631 | 14,37 |
| 8. | Vydūno gimnazija | 7034,89 | 834 | 8,42 |
| 9. | H. Zudermano gimnazija | 6201,10 | 694 | 8,93 |
| 10. | „Žaliakalnio“ gimnazija | 5253,84 | 389 | 13,50 |
| 11. | „Žemynos“ gimnazija | 5079,24 | 494 | 10,28 |
|  | ***Iš viso gimnazijose*** | ***70 034,02*** | ***5976*** | ***11,71*** |
| 1. | S. Dacho progimnazija | 6709,89 | 1 004 | 6,68 |
| 2. | „Gabijos“ progimnazija | 2005,14 | 420 | 4,77 |
| 3. | Gedminų progimnazija | 6339,86 | 928 | 6,83 |
| 4. | M. Gorkio progimnazija  | 6248,44 | 823 | 7,59 |
| 5. | P. Mašioto progimnazija | 9317,19 | 677 | 13,76 |
| 6. | M. Mažvydo progimnazija | 5698,12 | 783 | 7,28 |
| 7. | „Pajūrio“ progimnazija  | 6941,62 | 542 | 12,81 |
| 8. | „Santarvės“ progimnazija | 6336,68 | 540 | 11,74 |
| 9. | „Saulėtekio“ progimnazija | 4445,77 | 329 | 13,51 |
| 10. | Sendvario progimnazija | 4306,88 | 750 | 5,74 |
| 11. | „Smeltės“ progimnazija | 6124,74 | 730 | 8,39 |
| 12. | L. Stulpino progimnazija | 12603,60 | 823 | 15,31 |
| 13. | Tauralaukio progimnazija | 1467,00 | 306 | 4,79 |
| 14. | „Verdenės“ progimnazija | 5742,79 | 979 | 5,87 |
| 15. | „Versmės“ progimnazija | 6174,64 | 908 | 6,80 |
| 16. | Vitės progimnazija | 4637,85 | 815  | 5,69 |
| 17. | „Vyturio“ progimnazija | 7144,01 | 502 | 14,24 |
|  | ***Iš viso progimnazijose*** | ***102 244,22*** | ***11 823*** | ***8,64*** |

Pastaba. Mokinių skaičius nurodytas su priešmokyklinių grupių ugdytiniais M. Gorkio, P. Mašioto, „Smeltės“, L. Stulpino, Tauralaukio ir Vitės progimnazijose.

Situacija pagal vienam mokiniui tenkantį bendrąjį plotą atskirose mokyklose yra skirtinga: didžiausias šio rodiklio nuokrypis nuo miesto vidurkio yra „Varpo“, Vytauto Didžiojo gimnazijų (atitinkamai 19,23 ir 14,37 m2), Liudviko Stulpino, „Vyturio“ progimnazijų (atitinkamai 15,31 ir 14,24 m2). Mažiausiai vienam mokiniui bendrojo ploto iš gimnazijų tenka Vydūno (8,42 m2) ir H. Zudermano (8,93 m2) gimnazijose, iš progimnazijų – „Gabijos“ (4,77 m2) ir Tauralaukio (4,79 m2) progimnazijose.

31.2. Apie mokyklos patalpų panaudojimo racionalumą geriausia galima spręsti ***pagal vienam mokiniui tenkančio mokymosi patalpų ploto rodiklį***, kadangi mokyklų pastatai yra skirtingi ir juose suprojektuotos neklasinės erdvės labai skiriasi.

Pagal Ataskaitoje pateiktus duomenis vienam mokiniui tenkantis mokymosi patalpų plotas per pastaruosius 4 metus Lietuvoje iš esmės nesikeitė (4,72 m2 2015–2016 m. m. ir 4,70 m2 2018–2019 m. m., 2020 m. duomenų nėra). Daugiausia vienam mokiniui mokymosi patalpų ploto 2018–2019 m. m. teko mažųjų savivaldybių mokyklose, mažiausia – miestų savivaldybių mokyklose. Kaimo mokyklose per pastaruosius 4 metus vienam mokiniui tenkantis mokymosi plotas Lietuvoje nežymiai didėjo (nuo 7,00 m2 2015–2016 m. m. iki 7,05 m2 2018–2019 m. m.), miesto mokyklose šis rodiklis nežymiai mažėjo (4,72 m2 2015–2016 m. m. ir 4,70 m2 2018–2019 m. m.).

Savivaldybės mokyklose vienam mokiniui tenkantis mokymosi patalpų plotas išlieka vienas mažiausių šalyje – ***vienam mokiniui vidutiniškai tenka 3,74 m2 mokymo ploto:*** gimnazijose – 3,93 m2, progimnazijose – 3,27 m2 Šis rodiklis toliau analizuojamas be Suaugusiųjų gimnazijos, specialiųjų ir Jūrų kadetų mokyklų bei mokyklų-darželių:

| Eil. Nr. | Mokyklos pavadinimas | Mokymo plotas, m2 | Klasių, kabinetų skaičius | Mokinių skaičius 2020-09-01 | 1 mokiniui tenkantis mokymo plotas, m2 |
| --- | --- | --- | --- | --- | --- |
| 1. | „Aitvaro“ gimnazija | 963,00 | 28  | 412 | 2,33 |
| 2. | „Aukuro“ gimnazija | 2658,40 | 41  | 485 | 5,48 |
| 3. | „Ąžuolyno“ gimnazija | 2222,48 | 40  | 592 | 3,75 |
| 4. | Baltijos gimnazija | 1474,70 | 28  | 353 | 4,17 |
| 5. | „Varpo“ gimnazija | 2601,68 | 42 | 493 | 5,27 |
| 6. | „Vėtrungės“ gimnazija | 2282,93 | 40 | 599 | 3,81 |
| 7. | Vytauto Didžiojo gimnazija | 3107,06 | 51 | 631 | 4,91 |
| 8. | Vydūno gimnazija | 2413,99 | 48 | 834 | 2,88 |
| 9. | H. Zudermano gimnazija | 2476,62 | 50 | 694 | 3,56 |
| 10. | „Žaliakalnio“ gimnazija | 1900,00 | 37 | 389 | 4,88 |
| 11. | „Žemynos“ gimnazija | 1372,04 | 26 | 494 | 2,77 |
|  | ***Iš viso gimnazijose*** | ***23472,90*** | ***431*** | ***5976*** | ***3,93*** |
| 1. | S. Dacho progimnazija | 2950,82 | 59 | 1 004 | 2,93 |
| 2. | „Gabijos“ progimnazija | 1149,71 | 23 | 420 | 2,73 |
| 3. | Gedminų progimnazija | 2354,00 | 45 | 928 | 2,53 |
| 4. | M. Gorkio progimnazija  | 2150,33 | 42 | 823 | 2,61 |
| 5. | P. Mašioto progimnazija | 2711,80 | 53 | 677 | 4,00 |
| 6. | M. Mažvydo progimnazija | 2875,00 | 39 | 783 | 3,68 |
| 7. | „Pajūrio“ progimnazija  | 3516,39 | 42 | 542 | 6,49 |
| 8. | „Santarvės“ progimnazija | 2484,09 | 44 | 540 | 4,60 |
| 9. | „Saulėtekio“ progimnazija | 1216,58 | 23 | 329 | 3,69 |
| 10. | Sendvario progimnazija | 1581,28 | 35 | 750 | 2,10 |
| 11. | „Smeltės“ progimnazija | 2572,59 | 45 | 730 | 3,52 |
| 12. | L. Stulpino progimnazija | 3408,94 | 56 | 823 | 4,14 |
| 13. | Tauralaukio progimnazija | 416,18 | 15 | 306 | 1,36 |
| 14. | „Verdenės“ progimnazija | 2362,40 | 45 | 979 | 2,42 |
| 15. | „Versmės“ progimnazija | 2810,67 | 54 | 908 | 3,09 |
| 16. | Vitės progimnazija | 1356,17 | 27 | 815 | 1,64 |
| 17. | „Vyturio“ progimnazija | 2823,79 | 42 | 502 | 5,62 |
|  | ***Iš viso progimnazijose*** | ***38740,74*** | ***689*** | ***11823*** | ***3,27*** |

Pastaba. Mokinių skaičius nurodytas su priešmokyklinių grupių ugdytiniais M. Gorkio, P. Mašioto, „Smeltės“, L. Stulpino, Tauralaukio ir Vitės progimnazijose.

Situacija pagal vienam mokiniui tenkantį mokymo plotą atskirose mokyklose yra skirtinga: daugiau mokymo ploto lyginant su miesto vidurkiu tenka „Aukuro“ ir „Varpo“ gimnazijų (atitinkamai 5,48 m2 ir 5,27 m2), „Pajūrio“ ir „Vyturio“ progimnazijų (atitinkamai 6,49 m2 ir 5,62 m2) mokiniams. Mažiausia vienam mokiniui bendrojo ploto iš gimnazijų tenka „Aitvaro“ ir „Žemynos“ gimnazijose (atitinkamai 2,33 m2 ir 2,77 m2), iš progimnazijų – „Tauralaukio (1,36 m2) ir Vitės (1,64 m2) progimnazijose.

31.3. ***Pastatų pritaikymas mokiniams su judėjimo negalia.*** Didinant švietimo prieinamumą mokiniams su judėjimo negalia mokytis pagal visas bendrojo ugdymo programas, 3 mokyklos pritaikytos judėjimo negalią turintiems vaikams, įrengus liftus (Baltijos gimnazija, M. Mažvydo progimnazija, „Medeinės“ mokykla), 2 mokyklos – įrengus keltuvus (M. Gorkio progimnazija, „Medeinės“ mokykla). Po renovacijos judėjimo negalią turintiems vaikams bus pritaikyta „Žaliakalnio“ gimnazija, taip pat nauja statoma mokykla.

Iš 36 mokyklų nuovažos yra įrengtos 26 mokyklose. Nuovažų nėra prie pastatų Vytauto Didžiojo, ,,Aitvaro“, „Žemynos“ gimnazijų, ,,Vyturio“, Tauralaukio, ,,Gabijos“, ,,Pajūrio“ progimnazijų, Marijos Montessori, ,,Saulutės“, ,,Varpelio“ mokyklų-darželių. Planuojama įrengti prie Vytauto Didžiojo gimnazijos pastato (iš kiemo pusės), „Aitvaro“, „Žemynos“ gimnazijų, ,,Vyturio“ progimnazijos pastatų. Kitose mokyklose nuovažų įrengti netikslinga, nes nėra laiptų, o Tauralaukio progimnazijos pastatas bus rekonstruojamas.

32. **Modernių erdvių ir aplinkų kūrimas mokyklose.**

32.1. Siekiant ugdymo kokybės ir įvairovės, rūpinantis mokinių sveikata, nebepakanka diegti tik IKT technologijas. Savivaldybės mokyklose per kelerius metus sukurtos naujos modernios aplinkos ir erdvės*. Gamtos mokslų laboratorijos* įrengtos „Vėtrungės“ gimnazijoje, S. Dacho, Gedminų, Sendvario progimnazijose. „Verdenės“ progimnazijoje įrengta 3D gamtamokslinė klasė, M. Mažvydo progimnazijoje – išmanusis fizikos-chemijos kabinetas, „Gilijos“ pradinėje mokykloje – eksperimentų ir patyrimų kambarys. Baigiama įrengti laboratorija H. Zudermano gimnazijoje. *Robotikos klasės,* aprūpintos reikiama įranga ir priemonėmis, įrengtos S. Dacho ir M. Mažvydo progimnazijose. IT kabinetas pradinių klasių mokiniams (kabinete yra nešiojamieji kompiuteriai, interaktyvus ekranas, robotukai *Photon*, LEGO konstruktoriai) veikia Gedminų progimnazijoje. *Sensoriniai relaksacijos ar korekcijos* *kabinetai* yra H. Zudermano, Baltijos gimnazijose, L. Stulpino progimnazijoje, „Gilijos“ pradinėje ir Litorinos mokyklose. Mokyklos yra įrengusios *išskirtinius kabinetus:* „Vėtrungės“ gimnazija – muzikos klasę kartu su studija, Baltijos gimnazija – veidrodžių klasę, „Varpo“ gimnazija – konferencijų klasę, Gedminų progimnazija – socialinių mokslų kabinetus, kuriuos galima sujungti, nes tarp jų įrengtos stumdomos sienos (kabinetai aprūpinti šiuolaikine IT įranga). *Modernios skaityklos ir bibliotekos* veikia„Vėtrungės“, Baltijos, „Varpo“ gimnazijose, „Verdenės“ ir Gedminų progimnazijose. *Skaitymo ir poilsio erdvės holuose, edukaciniai laisvalaikio centrai ar žaidimų kampeliai,* *daugiafunkcės erdvės* sukurtos S. Dacho, Sendvario, L. Stulpino progimnazijose, H. Zudermano gimnazijoje, „Gilijos“ pradinėje ir Litorinos mokyklose. Modernios *aktų salės* yra Verdenės“ progimnazijoje ir „Varpo“ gimnazijoje (su teatro klase). Šiuolaikiškai sutvarkytomis sporto salėmis naudojasi S. Dacho, Sendvario, L. Stulpino, „Smeltės”, „Verdenės“ progimnazijų bei „Varpo“ gimnazijos mokiniai. *Modernizuoti stadionai ar sporto aikštynai veikia* „Verdenės“, P. Mašioto, „Pajūrio“, „Vyturio“, „Santarvės“ progimnazijose ir Vytauto Didžiojo, „Žemynos“ gimnazijose. Įrenginėjamas H. Zudermano gimnazijos stadionas (su parkūro aikštele). Parkūro kiemelis įrengtas S. Dacho progimnazijoje. *Lauko edukacinės ir poilsio erdvės* taip pat keičiasi: „Verdenės“ progimnazijoje yra sukurta pažintinė ugdymo erdvė „Medžių alėja“, „Vabzdžių viešbutis“, „Laisvės klasė“, „Akmenų klasė“, Litorinos mokykloje – miniatiūrų sensorinis sodas, lauko klasė su muzikos instrumentais, lysvėmis ir kt., įrengtas Kneipo takas, „Gilijos“ pradinėje mokykloje – Kneipo takas, labirintas, lauko klasė bei erdvė „Muzikuokime, kurkime, džiaukimės“.

32.2. Savivaldybė planingai įgyvendina Švietimo paslaugų modernizavimo programą, pagal kurią visoms miesto mokyklų (36) įrengiamoms išmaniosioms klasėms perkami planšetiniai kompiuteriai (po 24 arba po 10 mokyklai) ir nešiojamieji kompiuteriai (po vieną mokyklai), interaktyvūs ekranai ir kita moderni įranga. 2019–2020 metais 20-čiai mokyklų skirta 480 planšetinių kompiuterių ir 20 nešiojamųjų kompiuterių. Savivaldybės 2021–2023 metų strateginiame veiklos plane suplanuotos lėšos 342 planšetinių ir 16 nešiojamųjų kompiuterių įsigijimui. Skiriamos lėšos stacionarių ar nešiojamųjų kompiuterių įsigijimui (po 5 mokyklai), siekiant atnaujinti pasenusius kompiuterius. Iš viso pagal minėtą programą SB lėšomis mokyklos 2018–2020 m. aprūpintos 565 kompiuteriais (planšetiniai, nešiojamieji, stacionarūs), planuojama 2021–2023 m. nupirkti dar 203 kompiuterius. Įgyvendinant ugdymą nuotoliniu būdu, 2020 m. ŠMSM mokykloms skyrė 227 nešiojamuosius ir 770 planšetinių kompiuterių, taip pat kiekvienai mokyklai buvo skirtos lėšos skaitmeninio ugdymo plėtrai: skaitmeninėms mokymosi priemonėms, kompiuterinei įrangai ar mokymo paslaugoms įsigyti.

33. Apibendrinus mokyklų pastatų panaudojimą, jų būklę, rodiklių duomenis, kiek vienam mokiniui tenka mokyklos ir mokymosi patalpų ploto,pastatų pritaikymo mokiniams su judėjimo negalia situaciją, modernių erdvių ir aplinkų kūrimą mokyklose, galima konstatuoti, kad: 1) mokyklų pastatai naudojami racionaliai; 2) mokyklos, kuriose vienam mokiniui tenkantis mokyklos ir mokymosi patalpų ploto nuokrypis yra didesnis nuo miesto vidurkio, turėtų siekti optimalaus mokinių skaičiaus (jį didinti arba mažinti); 3) trūkstant patalpų, tikslinga įvertinti galiojančias sutartis dėl patalpų perdavimo kitoms įstaigoms, siekiant jas sugrąžinti mokykloms; 4) **apie 60 proc**. mokyklų reikia kapitalinio remonto, todėl svarbu sparčiau vykdyti mokyklų pastatų renovaciją; 5) nors mokyklose nuolat modernizuojamos edukacinės erdvės, tačiau išlieka aktualus gamtamokslinių laboratorijų įrengimas, sporto ir aktų salių remontas ir jų modernizavimas.

**XIII SKYRIUS**

**PAGRINDINĖS SILPNOSIOS IR STIPRIOSIOS PUSĖS, GALIMYBĖS IR GRĖSMĖS**

34. Įvertinus Savivaldybės mokyklų tinklo pertvarkos 2016–2020 metų bendrojo plano įgyvendinimą ir Klaipėdos miesto **švietimo kontekstą, išanalizavus S**avivaldybės mokyklų švietimo paslaugų kokybę ir prieinamumą, spec. poreikių mokinių ugdymo galimybes, **mokyklų užpildomumą, mokinių skaičiaus prognozes,** apibendrinus pedagogų ir vadovų kokybinę ir kiekybinę sudėtį,Savivaldybės mokykloms skiriamų lėšų naudojimą ir mokyklų pastatų panaudojimą, nustatytos pagrindinės silpnosios ir stipriosios pusės, galimybės ir grėsmės (toliau – SSGG).

35. **SSGG analizė:**

35.1. **Stiprybės:**

35.1.1. socialinis Savivaldybės kontekstas yra palankus siekti aukštos ugdymo kokybės ir mažinti mokinių pasiekimų skirtumus;

35.1.2. Klaipėdoje įvairus ir gerai išplėtotas mokyklų tinklas, tikslingai įvykdyti mokyklų struktūriniai pokyčiai;

35.1.3. tenkinamas asmenų poreikis ugdytis įvairių tipų mokyklose pagal atitinkamas programas, valstybine kalba ar tautinės mažumos kalba. Švietimo prieinamumą ir įvairovę didina nevalstybinės ir valstybinės švietimo įstaigos, veikiančios Savivaldybės teritorijoje;

35.1.4. derinamas tradicinio ir netradicinio ugdymo programų įgyvendinimas;

35.1.5. geri mokinių ugdymo(si) rezultatai, sudarytos tinkamos sąlygos atvykusiems iš užsienio bei spec. poreikių mokinių ugdymui, teikiama kvalifikuota socialinė, specialioji ir psichologinė pagalba vaikui;

35.1.6. bendras mokymosi vietų skaičius yra pakankamas;

35.1.7. ugdymo įstaigose dirba aukštos kvalifikacijos pedagogai, vadovai. Savivaldybės mokyklose vyksta kokybiniai pokyčiai vadovavimo ir pedagoginės veiklos srityse;

35.1.8. Savivaldybės mokykloms skiriamos lėšos ir mokyklų pastatai naudojami racionaliai.

35.2. **Silpnybės:**

35.2.1. mokymosi vietų trūkumas šiaurinėje-centrinėje miesto dalyje;

35.2.2. BE bendri istorijos ir matematikos įvertinimai yra žemesni už šalies vidurkį ir mažesnis nei 3 BE pasirinkusių abiturientų skaičius. PUPP Savivaldybės mokyklų 4 ir 6 klasių mokinių matematikos pasiekimai žemesni už šalies vidurkį;

35.2.3. spec. poreikių mokinių ugdymui trūksta priemonių, metodinės medžiagos, kitokių vadovėlių, ne visi mokytojai geba dirbti su spec. poreikių mokiniais;

35.2.4. didėjantis pedagogų trūkumas, vyresnio amžiaus mokytojų skaičiaus didėjimas;

35.2.5. atskirose mokyklose dėl mažesnio ar per didelio mokinių skaičiaus išlieka nuokrypiai nuo miesto vidurkio pagal vienam mokiniui tenkanti mokymosi patalpų plotą;

35.2.6. mažai sutvarkytų stadionų ir sporto aikštynų, renovuotų ar kapitaliai suremontuotų mokyklų pastatų.

35.3. **Galimybės:**

35.3.1. pablogėjus socialinei mokinių situacijai, didinti socialinės pagalbos apimtį;

35.3.2. padidinti mokymosi vietų skaičių, pastačius naują mokyklą;

35.3.3. kasmet spręsti atskirų klasių grupių komplektavimo (klasių skaičiaus didinimo ar mažinimo) klausimus, susijusius su augančiu mokinių skaičiumi;

35.3.4. stiprinti mokyklų bendruomenės toleranciją, pakantumą spec. poreikių vaikams ir pedagogų gebėjimą dirbti su tokiais vaikais;

35.3.5. pagerinti mokinių pažangą, didesnį dėmesį skiriant atskirų pamokų kokybei, mokinių vertinimui, užduočių diferencijavimui, didinti mokinių motyvaciją per patirtinį ugdymą, STEAM ugdymo plėtrą ir naujų technologijų taikymą, mokytojų kvalifikacijos tikslingą kėlimą, taip pat įgyvendinant atnaujintas ugdymo programas;

35.3.6. įgyvendinti ŠMSM projektus „Mokinių ugdymosi pasiekimų gerinimas, diegiant kokybės krepšelį“ ir „Tūkstantmečio mokykla“;

35.3.7. įgyvendinti Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programą;

35.3.8. tęsti mokyklų renovaciją bei stadionų ir sporto aikštynų atnaujinimą;

35.3.9. didinti laboratorijų skaičių mokyklose, įgyvendinti šiuolaikinių IKT priemonių įsigijimo ir atnaujinimo planus.

35.4.**Grėsmės:**

35.4.1. gali nepasitvirtinti mokinių skaičiaus prognozės dėl demografinių, ekonominių ar socialinių pokyčių;

35.4.2. padidėjus mokinių skaičiui, gali trūkti mokymosi vietų atskirose klasių grupėse;

35.4.3. dėl lėšų trūkumo, gali būti neįgyvendintos priemonės, susijusios su pedagogų trūkumo mažinimu mokyklose, mokyklų renovacija ir remontais, stadionų ir sporto aikštynų atnaujinimu, naujų laboratorijų įrengimu, šiuolaikinių IKT priemonių įsigijimu ir atnaujinimu.

36. Pagrindinėms problemoms spręsti sudarytas Tinklo pertvarkos priemonių įgyvendinimo planas (priedas). Vykdant kasmetinę Tinklo pertvarkos plano įgyvendinimo stebėseną, priklausomai nuo mieste ir šalyje vyksiančių demografinių, ekonominių, socialinių bei bendrų švietimo sistemos pokyčių, mokyklų tinklo problemų sprendimo būdai gali keistis, atitinkamai, esant poreikiui, gali būti tobulinamas Tinklo pertvarkos priemonių įgyvendinimo planas.

**XIV SKYRIUS**

**TINKLO PERTVARKOS PLANO** **ĮGYVENDINIMO PAGRINDINIŲ REZULTATŲ RODIKLIAI**

37. Mokyklų tinklo pertvarkos ***pagrindinių rezultatų rodikliai*** yra nustatyti pagal šiame dokumente atliktą analizę ir SSGG, atsižvelgiant į Tinklo pertvarkos plano uždavinius. Rezultatų kriterijus 2025 metais siekiama pagerinti, lyginant su esama situacija 2020 metais:

|  |  |
| --- | --- |
| Uždaviniai ir jų įgyvendinimo rodikliai | Rezultatų kriterijai |
| 2020 m. | 2025 m. |
| ***1 uždavinys. Sudaryti sąlygas asmenims kokybiškai ugdytis pagal privalomo ir visuotinio švietimo programas, pagerinti savo mokymo(si) pasiekimus ir įgyti bendrąjį išsilavinimą*** |
| 1.1. Mokyklų, dalyvavusių projekte „Mokinių ugdymosi pasiekimų gerinimas, diegiant kokybės krepšelį“ skaičius (vnt.) | 6 | Padidėjęs |
| 1.2. Mokyklų, dalyvavusių pažangos programoje „Tūkstantmečio mokyklos“ skaičius (vnt.) | 0 | Padidėjęs |
| 1.3. BE istorijos ir matematikos egzaminų bendras rezultatas atitinka šalies lygį arba yra aukštesnis | Žemesnis už šalies vidurkį | Gerėjantis |
| 1.4. Mokyklų, kuriose veikia universitetinės klasės, skaičius (vnt.) | 1 | 4 |
| 1.5. Mokyklų, priklausančių STEAM mokyklų tinklui, skaičius (vnt.) | 13 | Padidėjęs |
| 1.6. Mokinių, pasiekusių matematikos dalyko pagrindinį ir aukštesnį pasiekimų lygį PUPP metu, dalis (proc.) | 80 | Gerėjantis |
| 1.7. 3 ir daugiau valstybinių BE išlaikiusių abiturientų dalis (proc.) | 68,5 | Gerėjantis |
| 1.8. Švietimo pagalbos specialistų, tenkančių 100 mokinių, skaičius (vnt.) | 0,76 | Padidėjęs |
| ***2 uždavinys. Užtikrinti tolygų mokinių srautų pasiskirstymą, racionaliai panaudojant švietimo infrastruktūrą*** |
| 2.1. Padidintas ugdymo vietų skaičius 1–8 klasių mokiniams šiaurinėje-centrinėje miesto dalyje (vnt.) | 3370 | Padidėjęs |
| 2.2. Mokyklų, turinčių optimalų mokinių skaičių, dalis (proc.) | 45,5 | Gerėjantis |
| 2.3. Mokyklų, atitinkančių miesto vidurkį pagal išlaidas, tenkančias 1 mokiniui per metus, dalis (proc.). | 63,6 | Gerėjantis |
| 2.4. Mokyklų, atitinkančių miesto vidurkį pagal mokymosi plotą, tenkantį 1 mokiniui, dalis (proc.) | 67,8 | Gerėjantis |
| 2.5. Mokyklų, kuriose įrengtos gamtamokslinės laboratorijos, dalis (proc.) | 19,4 | Gerėjantis |
| 2.6. Mokyklų, kuriose įrengtos išmaniosios klasės, dalis (proc.). | 56 | Gerėjantis |
| ***3 uždavinys. Valdyti mokytojų kaitos procesus, užtikrinant mokytojų poreikį ir galimybes jų kompetencijų plėtrai*** |
| 3.1. Dirbančių mokytojų, kurių amžius iki 35 metų, dalis (proc.) | 10,1 | Gerėjantis |
| 3.2. Mokytojų, kurie dirba beveik pilnu arba pilnu darbo krūviu, dalis (proc.) | 73,0 | Gerėjantis |
| 3.3. Mokytojų, dalyvavusių mokymuose, skirtuose kompetencijų tobulinimui, ugdant spec. poreikių vaikus, dalis (proc.) | 25,7 | Gerėjantis |
| 3.4. Priemonių, įgyvendintų pagal Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programą, skaičius (vnt.) | 2 | Padidėjęs |

38. Uždavinių įgyvendinimui turės įtakos Aštuonioliktosios LR Vyriausybės programos nuostatų įgyvendinimas (LR Vyriausybės 2021 m. kovo 10 d. nutarimas Nr. 155). Programoje numatyti darbai „Visiems prieinama gera mokykla ir šiuolaikinis ugdymo turinys“: Pažangos programa „Tūkstantmečio mokyklos“ ir Pedagogo motyvacijos programa: „Pirmiausia – mokytojas“, susiję su Tinklo pertvarkos plano uždaviniais. Aktualios suplanuotos priemonės: 1.2.2. Teikti finansinę paramą ir ekspertinę-konsultacinę pagalbą mokykloms ugdymo kokybės skirtumams mažinti ir lygioms galimybėms užtikrinti; 1.2.3. Atlikus analizę, konsoliduoti mokymo(si) išteklius ir gerinti švietimo kokybę savivaldybėse, įdiegti pažangą skatinančią Tūkstantmečio mokyklų programą; 1.2.4. Atnaujinti priešmokyklinio, pradinio, pagrindinio ir vidurinio ugdymo bendrąsias programas – stiprinti turinį, susieti jį su socialine, emocine ir sveikos gyvensenos, kūrybiškumo, pilietiškumo, kultūrine, komunikacine ir pažinimo kompetencijomis ir atskleisti tarpdalykinės integracijos galimybes; 1.2.5. Diegti į mokymąsi orientuotą mokinių pasiekimų vertinimą (formuojamąjį vertinimą), didinant vidinio mokyklų vertinimo palyginamumą ir sudarant sąlygas ugdyti kiekvieno vaiko gebėjimus ir talentus; 1.2.9. Sukurti mokinių ir mokytojų kompetencijų tobulinimo programą, įgyvendinančią STEAM ugdymo ekosistemą, paremtą įveiklintų STEAM ugdymo atviros prieigos centrų, sustiprinto STEAM mokyklų tinklo bei įgalintų STEAM ambasadorių (inovatyvių mokytojų) tinklaveika; 1.2.10. Peržiūrėti švietimo pagalbos specialistų funkcijas ir jų darbo apmokėjimo sistemą, panaikinti atotrūkį tarp pedagoginių švietimo pagalbos specialistų ir mokytojų darbo užmokesčio; 1.2.11. Įgyvendinti priemonių įtraukiam ugdymui ir švietimo pagalbai kiekvienoje mokykloje užtikrinti paketą.

Svarbios numatytos priemonės LR Vyriausybės programos dalyje „Patraukli mokytojo darbo vieta ir pedagogų rengimo kompetencijų centrai“. Planuojama atnaujinti mokytojo karjeros modelį, tobulinant mokytojų veiklos vertinimo sistemą; sudaryti pedagogo motyvavimo ir paramos paketą, suteikiantį galimybę tobulinti kvalifikaciją, įskaitant pedagogines stažuotes, įgyti kito dalyko ar pedagoginės specializacijos kompetencijų, siekti aukštesnio kvalifikacinio laipsnio (bakalauro ir (ar) magistro); pasiekti, kad vidutinis mokytojų darbo užmokestis sudarytų 130 proc. šalies vidutinio darbo užmokesčio. Kitų pedagoginių darbuotojų darbo užmokestį didinti ne mažesniais tempais nei mokytojų darbo užmokestį; atnaujinti pedagogų rengimo modelį, skatinantį išteklių telkimą, tinklaveiką, ugdymo mokslų vystymą; modernizuoti, atnaujinti pedagoginių studijų programas, pasinaudojant skaitmeninių technologijų priemonėmis, orientuojantis į platesnės specializacijos pedagogų rengimą, tarptautiškumą, bendradarbiaujant su stipriausiais pasaulio pedagogų rengimo centrais ir didinant skirtingų sričių profesionalų dalyvavimą pedagoginių studijų programose.

Reikšminga Klaipėdos miestui LR Vyriausybės programos projekto – Skaitmeninė švietimo transformacija (*edtech*) – priemonė „Diegti naujausias edukacines technologijas, sukuriant paskatų ir palaikymo sistemą skaitmeninėms švietimo inovacijoms kurti ir išbandyti; sustiprinti visų švietimo įstaigų darbuotojų skaitmenines kompetencijas“.

Mokyklų tinklo pertvarkos tikslas, uždaviniai ir pagrindinių rezultatų rodikliai yra susiję su valstybėje numatytomis švietimo tobulinimo sritimis.

**XV SKYRIUS**

**BAIGIAMOSIOS NUOSTATOS**

39. Tinklo pertvarkos plano įgyvendinimo priežiūrą vykdo Savivaldybės administracijos Švietimo skyrius ir atsiskaito Savivaldybės administracijos direktoriaus pavaduotojui. Uždavinių įgyvendinimo rodikliai pagal rezultatų kriterijus vertinami kiekvienais metais. Ataskaita pateikiama Savivaldybės administracijos direktoriaus pavaduotojui.

40. Tinklo pertvarkos planas skelbiamas Savivaldybės interneto svetainėje. Tinklo pertvarkos plano įgyvendinimo metu visuomenei teikiama informacija apie vykdomus procesus.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**